
Cuvânt înainte 


Discipol al celor doi Macarie din Egiptul Patericului 
egiptean, fidel ucenic al Sfinţilor Vasile cel Mare şi Grigorie 
Teologul, Evagrie Ponticul a fost un personaj nu lipsit de 
contradicţii şi controverse. Cu toate acestea, scrierile sale 
ascetice au fost acceptate şi receptate de Biserică şi au avut 
un impact considerabil asupra misticii şi asceticii monastice, 
Evagrie fiind unul dintre ctitorii acestui tip de literatură. 

Chiar dacă doctrina sa a fost şi este încă subiect de 
dispută, fiind chiar condamnat la un anumit punct al isto¬ 
riei (la Sinodul al V-lea Ecumenic), Biserica, înzestrată cu 
discernământul Duhului Sfânt, a selectat şi receptat scrierile 
sale cu subiect ascetic si monastic care au avut o influentă 

notabilă asupra spiritualităţii bizantine, dar şi asupra celei 
occidentale. 

Evagrie ne-a lăsat un masiv corpus de scolii la Scriptură. 
Scolia era, în Antichitate, notă filologică, istorică, critică sau 
comentariu pentru înţelegerea textului unui autor mai vechi, 
având rolul de a explica succint lectorului diferite chestiuni 
de rea/ia istorice, geografice, religioase etc. în volumul de 
faţă înfăţişăm cititorului de astăzi două serii de scolii la două 

importante cărţi biblice: Pildele lui Solomon şi Ecclesiastul. 
Metoda urmată de marele ascet este aceea de a decela sen¬ 
sul profund al pasajului, cel alegoric sau mistagogic.Totodată, 
exegeza sa biblică este una profund ancorată în ascetica şi 
mistica monastică, identificând uimitoare referinţe la răz¬ 
boiul nevăzut al sufletului pe calea desăvârşirii şi nepătimirii. 
Celălalt aspect fundamental al tâlcuirilor sale biblice este cel 
hristologic, aproape fiece verset din Pilde şi Ecclesiast făcând 
referire tainică la Hristos pentru cei care ştiu să citească 
Scriptura cu ochii duhului. 

Nu trebuie să surprindă pe nimeni faptul că un vechi 
autor duhovnicesc, sub a cărui pană au fost formulate defini¬ 
tiv numeroase din tiparele fundamentale ale vieţii duhovniceşti 
:restine si s-a alcătuit fondul de bază al vocabularului filocalic, 
a lăsat şi scrieri exegetice, dintre care o parte sunt traduse acum 
pentru prima oară în româneşte. Nu trebuie să surprindă, pentru 
că awa Evagrie Ponticul a fost o personalitate extrem de înzes¬ 
trată şi de complexă, iar Scriptura avea un rol esenţial în viaţa 
de zi cu zi a monahilor egipteni. Ca un reflex al povăţuim sale 
duhovniceşti, întemeiată preponderent pe Scriptură, Evagrie 
a redactat scolii la Facere, Numeri, Cărţile Regilor, Iov, Psalmi, 
Pildele lui Solomon, Ecclesiast, Cântarea Cântărilor şi Evanghelia 
după Luca. Prezenţa covârşitoare a textelor vechi-testamentare 
între cărţile biblice tâlcuite de awa Evagrie este un răspuns 
indirect dat gnosticilor eretici din acele ţinuturi, care socoteau 
Vechiul Testament opera unor zeităţi de rang inferior. La redac¬ 
tarea lor, Evagrie este dator felului în care Părinţii duhovniceşti 
din pustia Egiptului tâlcuiau Scriptura, în scopul ascetic al 
povăţuirii monahilor, fiind foarte firesc ca el să fi suferit înrâuriri 

din partea mediului monahal în care a trăit, s-a format şi pentru 
care, de fapt, şi-a redactat scoliile. 

Pentru Evagrie, asemeni eremiţilor creştini dintotdeauna, 
Scriptura ocupă un loc fundamental în procesul desăvârşi¬ 
rii spirituale, având, pe lângă multe alte valenţe, o profundă 
valoare gnoseologică. De pildă, cele trei opere biblice atribuite 
lui Solomon echivalează celor trei trepte ale desăvârşirii creş¬ 
tine: despătimirea, contemplarea raţiunilor lucrurilor şi uni¬ 
rea cu Dumnezeu: „Pentru că fiecare învăţătură conformă cu 
Scriptura se împarte în trei părţi: etică, fizică şi theologie. Pildele 
sunt în legătură cu prima, Ecclesiastul cu a doua, iar Cântarea 
Cântărilor cu a treia” (Scolii la Pilde 22, 20). De aceea, tâlcu- 
ind în duh Scriptura şi înţelegându-i sensurile ei adânci, vom 
descoperi şi noi mierea tainică a raţiunilor dumnezeieşti care se 
găseşte în cuvintele inspirate: „Solomon, prin [exemplul] fur¬ 
nicii, obişnuieşte să ne înfăţişeze calea etapei făptuitoare, iar 
prin «albină» arată contemplaţia celor create şi a Creatorului 
însuşi, de care «se folosesc pentru sănătate» şi cei curaţi, şi cei 
necuraţi, şi înţelepţii, şi nebunii. îmi pare că fagurele cuprinde 
raţiunea acestor lucruri, iar mierea care este ascunsă în el este 
simbol al contemplaţiei acestora. Pe de-o parte, fagurele va 
trece, fiindcă «cerul şi pământul vor trece», iar pe de alta, mierea 
nu va trece, fiindcă nici cuvintele Mântuitorului nostru Hristos 
nu vor trece, despre care Solomon spune: «Fagure de miere 
sunt cuvintele bune, iar dulceaţa lor e vindecare sufletului», iar 
David spune: «Cât sunt de dulci gâdejului meu cuvintele Tale, 
mai dulci decât mierea pentru gura mea!»” (Scolii la Pilde 6, Sb). 

Editura Institutului Biblic şi de Misiune Ortodoxă 





Studiu introductiv 


1. Evagrie Ponticul: 

UN AUTOR FUNDAMENTAL ŞI OPERA SA 

La praznicul Teofaniei din anul 399 se muta la cereştile 
locaşuri awa Evagrie Ponticul, după ce se împărtăşise la 
Liturghia din biserica schitului Kellia, din pustia Egiptului. 
Venise în această pustie mai înainte cu şaisprezece ani. Aici 
ucenicise la marii cuvioşi Macarie Egipteanul şi Macarie 
Alexandrinul, ajungând el însuşi un căutat îndrumător duhov¬ 
nicesc, un awa. La stingerea sa din viaţa aceasta, Evagrie lăsa 
Bisericii o moştenire copleşitoare, care avea să marcheze lite¬ 
ratura filocalică din Răsărit şi din Apus. Adormit în deplină 
pace cu Biserica, fără să fi fost implicat în disputele care toc¬ 
mai începuseră sau care încă germinau, awa Evagrie a lăsat în 
urmă, odată cu opera, şi un nume de referinţă, care avea să fie 
invocat în disputele teologice de mai târziu. 

Născut în anul 345, în localitatea Ibora din Pont, o loca¬ 
litate din vecinătatea faimoasei Neocezareea, a Annisei 1 si a 

' > 


1 Am optat pentru forma „Annisa”, stabilită definitiv de Pierre 
Maraval în „Introducerea” la Viaţa Sfintei Macrina {SC 178, Ed. Cerf, 
Paris, 1971, pp. 38-40), versus forma „Anesi", folosită până recent în 
majoritatea lucrărilor în româneşte. 

Cezareei Capadociei, Evagrie Ponticul a studiat, se presu¬ 
pune, la Neocezareea, important centru intelectual al vre¬ 
mii, unde, în deceniul al şaselea, predaseră retorica Sfinţii 
Vasile cel Mare, Grigorie de Nyssa şi Grigorie Teologul. Tot 
în împrejurimi, la Annisa, se retrăsese, între anii 358-360, şi 
Sfântul Vasile, pentru a duce viaţa monahală la care aspira de 
multa vreme şi la care îl tot invita şi-l tot aştepta pe prietenul 
său, Sfântul Grigorie Teologul 2 . 

Putem fi siguri că Evagrie a avut parte de formaţia speci¬ 
fica vremii sale, anume de educaţia enciclică 3 , care cuprindea 
filosofia, gramatica, retorica, muzica, astronomia, matematica 
şi geometria. încă de timpuriu, pronia i-a rânduit lui Evagrie 
un început de ucenicie pe lângă Sfântul Grigorie Teologul, 
care, într-o epistolă trimisă în anul 369 tatălui ucenicului 
său 4 , îsi laudă elevul, arătându-se mulţumit că a reuşit să-i 
transmită tânărului Evagrie „frica de Dumnezeu şi convin¬ 
gerea de a dispreţui lucrurile lumii prezente” 5 . La această 


2 Cf. Sfântul Vasile cel Mare, Epistola 14, PG 32, 276B-277C 
(trad. rom. de pr. prof. dr. Constantin Corniţescu şi pr. prof. dr. 
Teodor Bodogae, PSB 12, EIBMBOR, Bucureşti, 1988, pp. 146-148); 
Sfântul Grigorie Teologul, Epistolele 4,5, 6, PG 37,24C-32B. 

3 Pentru o analiză detaliată asupra conţinutului artelor liberale, vide 
Ilsetraut Hadot ,Arts liberaux et philosophie dans la pensie antique , Ed. Vrin, 
Paris, 2005, pp. 263-293. 

4 Paladie ne spune că acesta era horepiscop în Ibora şi că se numea 
tot Evagrie (Paladie, Istoria lausiacă, 38, trad. rom. de pr. prof. dr. 
Dumitru Stăniloae, EIBMBOR, Bucureşti, 1993, p. 84). 

5 Sfântul Grigorie Teologul, în Epistola 3, PG 37, 24B, îi atribuie 
tatălui lui Evagrie epitetul TipidTrţţ („preaonorat”), pe atunci o formulă 
de adresare către un înalt oficial imperial, adoptată, odată cu încheierea 

ucenicie trebuie adăugată şi legătura sa cu Sfântul Grigorie 
de Nyssa, vizibilă mai mult din context, date fiind legăturile 
dintre familia lui Evagrie şi ierarhul de care depindea Ibora 
natală şi care nu era altul decât Sfântul Grigorie de Nyssa 6 . 
Chiar dacă nu există niciun document care să ateste contac¬ 
tele familiei lui Evagrie cu episcopul de Nyssa, acestea sunt 
mai presus de orice îndoială, cum la fel este şi legătura dintre 
cei doi prilejuită de şederea lor în Constantinopol, cu ocazia 
celui de-al doilea Sinod Ecumenic 7 . 

Mult mai cunoscută este însă legătura lui Evagrie cu 
Sfântul Vasile cel Mare, din ale cărui mâini a primit tunde¬ 
rea de citet si cu a cărui comunitate monastică din Cezareea 

y y 

Capadociei a avut legături, încă insuficient de bine cunoscute 
azi. Din lapidara notiţă biografică a lui Paladie din Istoria 
lausiacă , aflăm doar că Evagrie „a fost hirotesit citeţ de către 
Sfântul Vasile, episcopul Bisericii din Cezareea”, şi că, după 
moartea acestuia, „episcopul Grigorie de Nazianz, preţuind 
destoinicia sa, îl hirotoni diacon”, pentru ca la plecarea sa din 
Constantinopol să-l „dăruiască” pe Evagrie urmaşului său, 
Nectarie, „dată fiind capacitatea lui deosebită în respinge¬ 
rea tuturor ereziilor” 8 . Informaţia din versiunea B a Istoriei 


epocii martirice, şi pentru adresarea către un episcop (cfi Geoffrey 
William Hugo Lampe, A Greek Patristic Lexicon, Oxford University 
Press, 2009, p. 1394). 

6 Ibora se afla în jurisdicţia Nyssei, aşa cum reiese din Omilia la Sfinţii 
40 de mucenici a Sfântului Grigorie de Nyssa (X, 1, PG 46,784B-C). 

7 Aceste contexte au dus la o anume influenţă a Sfântului Grigorie de 
Nyssa asupra lui Evagrie, analizată de Kevin Korrigan în: Evagrius and 
Gregory. Mind, Soul and Body in the 4th Century, Ed. Ashgate, s.l., 2009. 

8 Paladie, Istoria lausiacă, 38 (ed. cit., p. 84). 

lausiace 9 , privitoare la hirotonia întru diacon a lui Evagrie de 
către Sfântul Grigorie de Nyssa 10 , trebuie privită ca o „glosă 
metafrastică”, întrucât nicio altă versiune sau traducere veche 
a acestei scrieri nu o mai conţine, ea aflându-se într-un deza¬ 
cord grosolan cu tot ceea ce ne-a transmis tradiţia despre 
acest aspect prin Socrate 11 şi Sozomen 12 . 

Cert este că Evagrie, în 379, la moartea Sfântului Vasile, 
fără a fi primit tunderea monahală în obştea acestuia, pleacă 
la Constantinopol, unde se găsea, ca arhiepiscop al puţinilor 
ortodocşi din capitală, Sfântul Grigorie Teologul. Aici, la 
Constantinopol, îşi desăvârşeşte ucenicia începută odinioară 


9 Istoria lausiacă ne-a parvenit în trei versiuni: una scurtă (G), soco¬ 
tită cea autentică; una lungă sau „metafrastică” (B), redactată de Hera- 
ciides de Nyssa în secolul al V-lea (<f. Antonio Labate, „Heraclidas (or 
Heraclides) of Nyssa”, în: Encyclopedia of Ancient Christianity, voi. II, 
Inter-Varsity Press, Illinois, 2014, pp. 213-214); şi o recenzie tardivă (A), 
de secol VI, datorată râvnei lipsite de scrupule filologice a unor copişti, 
care au reunit cele două versiuni precedente şi le-au împănat cu texte din 
Istoria monahilor din Egipt. C. Butler a demonstrat, în ediţia sa critică, 
pe baza minuţioasei şi exhaustivei cercetări a familiilor de manuscrise, că 
textul care vorbeşte despre Sfântul Grigorie de Nyssa este o glosă meta¬ 
frastică (Dom Cuthbert Butler M.A., TheLausiacHistoryofPalladius, 
voi. II, Cambridge University Press, 1904, n. 73, p. 217). 

10 „Sfântul episcop Grigorie de Nyssa, fratele episcopului Vasile, cel 
de aceeaşi cinste cu apostolii, l-a hirotonit diacon” (Paladie, Istoria lau¬ 
siacă, recenzia lungă, PG 34,1188C). 

11 Socrate, Istoria bisericească, 4,23,34: „Evagrie a fost hirotonit dia¬ 
con de însuşi episcopul de Nazianz” (SC 505, Ed. Cerf, Paris, 2006, p. 90). 

12 Sozomen, Istoria bisericească, 6, 30, 8: „Evagrie a studiat filosofia 
şi a fost învăţat Scripturile de Grigorie, episcopul de Nazianz” (SC 495, 
Ed. Cerf, Paris, 2005, p. 412). 

pe lângă Sfântul Grigorie, de la care deprinde şi arta alege¬ 
rii cuvintelor şi expresiilor potrivite, pentru a exprima pre¬ 
cis, nuanţat şi suplu ideile teologice, ajutându-1 pe acesta şi 
la redactarea unora din vestitele sale Cuvântări teologice n . Tot 
aici, în capitală, primeşte hirotonia întru diacon de la acelaşi 
ierarh şi sfânt 14 . După plecarea Sfântului Grigorie, în anul 
382, Evagrie rămâne singur într-un Constantinopol plin de 
atracţii lumeşti, asa că nu trebuie să ne mire aventura amo- 
roasă în care aflăm că s-a încurcat şi din care scapă doar 
fugind în Palestina. Aici o întâlneşte pe Cuvioasa Melania 
cea Bătrână şi, îndrumat de ea, urmează calea monahală, fiind 
călugărit de Paşti, la 9 aprilie 383, de către Rufin, în mănăsti¬ 
rea de pe Muntele Măslinilor 15 . Evenimentul ne este cunos¬ 
cut din Epistola 22 a lui Evagrie adresată lui Rufin 16 şi con¬ 
firmat de unele amănunte din Testamentul Sfântului Grigorie 
Teologul, redactat anterior, în anul 381, la Constantinopol, 
unde Evagrie este numit doar „diacon”, nu „diacon şi călu¬ 
găr” ca alţi legatari 17 . îndată după călugărire, urmând sfatul 
Melaniei, Evagrie pleacă în Egipt şi vieţuieşte vreme de doi 


13 Cf Antoine Guillaumont, Un philosopbe au desert. Evagre le 
Pontique, Ed. Vrin, Paris, 2009, p. 36. 

14 Cf. Paladie, Istoria lausiacă, 38 (ed. cit., p. 84). 

15 Cf. Evagrie Ponticul, Epistola 22, în coli. BEPES 79, Atena, 
2000, p. 206; A. Guillaumont, Un philosopbe au desert..., p. 44. 

16 Cf. comentariul Pr. Gabriel Bunge la Epistola 22 a lui Evagrie, în: 
EvagriOS PonţiKOS, Briefe aus der Waste, trad. germ. de ierom. Gabriel 
Bunge,Trier, 1986, p. 44. Se poate vedea, de asemenea, şi A. Guillaumont, 
Un philosopbe au desert..., n. 8, p. 28. 

17 Sfântul Grigorie Teologul, Testament, PG 37, 393B. 

ani în Nitria, pentru a se muta apoi la Kellia, unde şi-a petre¬ 
cut restul vieţii, până la cuvioasa-i adormire. 


Scrierile lui Evagrie 

în relativ scurtul răstimp al vieţuirii sale în Egipt, 
Evagrie a alcătuit o seamă de scrieri care au înrâurit struc¬ 
tural, teologic şi terminologic întreaga teologie şi literatură 
filocalică de după el. în Egipt, „câmpul cel bun” - cum se 
traduce numele de „Evagrie” -, semănat de iluştrii Părinţi 
capadocieni amintiţi şi îngrijit de Părinţii duhovniceşti de 
aici, „făgăduieşte spice îmbelşugate” 18 , al căror rod se va coace 
sub soarele dogoritor al pustiei egiptene şi va însămânţa apoi 
toate ţarinile Bisericii. 

în afara Epistolei 63 19 , redactată la Constantinopol, toate 
scrierile lui Evagrie au fost alcătuite în Egipt. O citire atentă 
a corpusului evagrian ajuns până la noi în originalul grec 
dezvăluie cercetătorului avizat meandrele prin care a trecut 
gândirea marelui teolog, în căutarea celei mai adecvate forme 
de exprimare a subtilităţilor vieţii duhovniceşti. începutul 
activităţii sale literare trebuie situat în Constantinopol, unde 
şi-a adus contribuţia la redactarea faimoaselor Cuvântări 


18 Sfântul Grigorie Teologul, Epistola 228, PG 37,372B. 

19 Păstrată cu numărul 8 în colecţia de Epistole a Sfântului Vasile 
cel Mare, a fost redată adevăratului ei autor, Evagrie Ponticul (PG 32, 
245C-268B; trad. rom., introd. şi note de pr. Teodor Bodogae, PSB 12, 
EIBMBOR, Bucureşti, 1988, pp. 130-141). 

teologice ale Sfântului Grigorie Teologul. Ucenicia lui Evagrie 
pe lângă marii retori creştini care au fost Părinţii capadocieni 
a lăsat urme în tendinţa acestuia spre o expunere elaborată, 
dacă nu chiar sofisticată, pe care o întâlnim în prima sa lucrare 
ascetică, Tratatul către Evloghie. înclinaţia spre o expunere 
condiţionată de rigorile esteticii retorice i-a fost însă corec¬ 
tată de Sfântul Macarie Egipteanul, care l-a îndemnat să scrie 
fără întorsături inutile ale frazei si fără să caute frumuseţea 

7 7 

lumească în exprimare. Ca urmare, restul scrierilor evagriene 
sunt extrem de condensate, uneori până la limita inteligibilu¬ 
lui, menite citirii de către monahi şi memorizării lor, pentru a 
putea fi aplicate practic în situaţiile concrete. 

In acest sens, printre datoriile pe care tradiţia filocalică 
le are indiscutabil faţă de Evagrie se numără şi forma lite¬ 
rară a „capetelor”. Urmând unei mai vechi tradiţii filosofice, 
ilustrate, la stoici, de cugetările lui Marc Aureliu sau, la neo- 
platonicieni, de colecţia de cugetări realizată de Porfir din 
scrierile lui Plotin, Evagrie îşi grupează ideile în „capete” 
independente unul de altul, dar care, împreună, gravitează 
în jurul unei teme principale. Importanţa păstrării formei 
scrierii este subliniată de Evagrie însuşi în notiţa lăsată de 
el pentru copist la începutul Tratatului practic, unde arată 
importanţa scrierii „capetelor” bine delimitate, unul sub 
altul: „Ii rog pe fraţii care citesc această carte şi doresc s-o 
copieze să nu lege capetele unul de altul, nici să nu pună 
pe acelaşi rând sfârşitul capului pe care-1 scriu cu începutul 
celui care urmează să fie scris, ci fiecare cap să aibă pro¬ 
priul început, aşa cum le-am împărţit noi după numere. în 
felul acesta organizarea în capete va putea fi păstrată, iar cele 

spuse vor fi limpezi” 20 . Precizarea lui Evagrie este adresată 
copiştilor care, din dorinţa economiei de material, s-ar fi 
putut lăsa ispitiţi să modifice forma textului, scriind cape¬ 
tele unul în continuarea celuilalt. 

Printre scrierile evagriene, cele mai vrednice de menţionat 
sunt cele pe care savanţii le-au grupat în două trilogii. Prima 
cuprinde Tratatul practic , Gnosticul şi Capetele gnostice , iar a 
doua cuprinde tratatele Despre gânduri, Despre rugăciune 
şi Skemmata. Acestor două trilogii li se adaugă alte tratate 
pe teme duhovniceşti, cum sunt: Antireticul, Despre vicii şi 
virtuţi. Despre temeiurile vieţii monahale , Definiţii în acrostih şi 
altele 21 . între acestea, un loc aparte îl ocupă mai puţin cunos¬ 
cutele lucrări exegetice, a căror importanţă a fost scoasă în 
evidenţă recent de ieromonahul Gabriel Bunge şi, odată cu el, 
de o serie de teologi, în majoritate monahi erudiţi apuseni 22 . El 
socoteşte textele exegetice ale lui Evagrie a fi, în bună măsură, 
o sinteză a gândirii sale, exprimând centralitatea pe care o 
deţinea Sfânta Scriptură în viaţa monahilor egipteni. Scrierile 


20 „Notiţă pentru copist”, In: Evagrie Ponticul, Tratatul practic, 
SC 171, Ed. Cerf, Paris, 1971, p. 496. 

21 în C/avis Patrum Graecorum , opera lui Evagrie este cuprinsă între 
poziţiile 2430 şi 2483, incluzând şi colecţia de epistole, precum şi scrie¬ 
rile cu paternitate nesigură. 

22 Aceştia au fost grupaţi, potrivit cu orientarea lor în exegeza 
evagriană, în aşa-numita „şcoală benedictină”, pentru că majoritatea 
contribuţiilor lor pe această temă a apărut în periodicul Studia Ansel- 
miana al Colegiului Internaţional Benedictin din Roma ( <f. Augustine 
Casiday, „Gabriel Bunge and the Study of Evagrius Ponticus”, în: St. 
Vladimir’s Theological Quarterly, 48 (2004), 2, p. 251). 

exegetice evagriene urmează forma literară a capetelor, fiind 
redactate ca „scolii”, adică scurte explicări ale unor pasaje mai 
dificile din anumite cărţi biblice, fără a urma în mod strict 
ordinea textului. Observaţiile din scolii cuprind detalii gra¬ 
maticale, paralele la alte texte biblice, explicarea unor referinţe 
istorice sau gramaticale. Forma de elaborare pentru care a 
optat Evagrie se intersectează cu tradiţiile clasiciste, în care 
îi găsim pe exegeţii alexandrini redactând scolii la operele lui 
Homer sau ale altor autori clasici, dar şi cu eforturile unor 
autori creştini precum Clement Alexandrinul sau Origen. 


Evagrie - exeget al Scripturii 

Nu trebuie să surprindă pe nimeni faptul căun vechi autor 
duhovnicesc, sub a cărui pană au fost formulate definitiv 
numeroase din tiparele fundamentale ale vieţii duhovniceşti 
creştine si s-a alcătuit fondul de bază al vocabularului filo- 

J j 

calic, a lăsat şi scrieri exegetice, dintre care o parte sunt tra¬ 
duse acum pentru prima oară în româneşte. Nu trebuie să 
surprindă, pentru că awa Evagrie Ponticul a fost o perso¬ 
nalitate extrem de înzestrată şi de complexă, iar Scriptura 
ocupa un loc central şi vital în viaţa de zi cu zi a monahilor 
egipteni. Ca un reflex al povăţuirii sale duhovniceşti, înte¬ 
meiate preponderent pe Scriptură, Evagrie a redactat sco¬ 
lii la Facere, Numeri, Cărţile Regilor, Iov, Psalmi, Pildele lui 
Solomon, Ecclesiast, Cântarea Cântărilor şi Evanghelia după 
Luca. Prezenţa covârşitoare a textelor vechi-testamentare 
între cărţile biblice tâlcuite de awa Evagrie este un răspuns 

indirect dat gnosticilor eretici din acele ţinuturi, care soco¬ 
teau Vechiul Testament opera unor zeităţi de rang inferior. 
Dintre aceste scrieri evagriene, până acum s-au bucurat de 

o ediţie critică doar scoliile la Pilde si la Ecclesiast, ceea ce 
> 1 

restrânge drastic numărul lucrărilor la care se poate apela cu 
certitudinea conferită de comparaţia critică a numeroaselor 
manuscrise în care ni s-au transmis textele. La redactarea 
lor, Evagrie este dator felului în care Părinţii duhovniceşti 
din pustia Egiptului tâlcuiau Scriptura, în scopul ascetic al 
povăţuirii monahilor 23 , fiind foarte firesc ca el să fi suferit 
înrâuriri din partea mediului monahal în care a trăit, s-a 
format şi pentru care, de fapt, şi-a redactat scoliile 24 . 


Titlul scrierilor exegetice evagriene ... 

Adoptarea stilului „scoliilor” nu a fost făcută de awa 
Evagrie la întâmplare. Tratate simplist şi reductiv de manua¬ 
lele de exegeză biblică ca un anume gen literar, scoliile biblice 
trebuie (re) situate în legătura lor complexă cu mediul duhov¬ 
nicesc în care şi pentru care au fost elaborate. Altfel, adop¬ 
tarea lor de către Evagrie ar putea să pară cititorului de azi 
un capriciu al gustului, şi nu forma necesară exprimării unei 


23 Qf- Jcremy Driscoll, Steps to Spiritual Perfection, cap. 7: „Exege- 
tical procedures in the desert monk Poemen”, Newman Press, New York, 
2005, pp. 123-141. 

24 Cf. J. Driscoll, Evagrius Ponticus: AdMonachos, Newman Press, 
New York, 2003, p. 197. 

atitudini duhovniceşti, lăuntrice, fundamentale, din care a 
ţâşnit această expresie şi care, de fapt, o însufleţeşte. Principiul 
intern alcătuitor al scoliilor nu se restrânge la forma lor scurtă 
şi condensată, ci pretinde cu necesitate şi un conţinut, orien¬ 
tat spre diferite aspecte ale vieţii duhovniceşti, aşa cum este 
trăită de monahi. La fel ca şi capetele, şi scoliile biblice au 
rolul de a ajuta la formarea intelectuală şi duhovnicească a 
monahilor, expunând învăţătura duhovnicească într-o formă 
scurtă, uşor de memorat. Astfel formulată, ea poate fi apoi 
uşor de meditat şi de asimilat pentru aplicarea ei în împreju¬ 
rările concrete ale vieţii 25 . 

Citind scoliile biblice evagriene, observăm, pe de-o parte, 
că ele sintetizează o atitudine lăuntrică, specific monahală, şi 
o constelaţie de aspiraţii duhovniceşti care îi caracterizează 
cu precădere pe monahi. Pe de altă parte, ele sunt expresia 
modului de viaţă al monahilor egipteni, a căror strădanie 
permanentă era, potrivit Părintelui monahismului egiptean, 
Sfântul Antonie cel Mare, aceea de a-şi întemeia pe Scriptură 
întreaga vieţuire şi trăire 26 . Aşa că nu greşim dacă numim sco¬ 
liile biblice evagriene drept o exegeză monahală, destinată în 
primul rând nevoilor duhovniceşti ale călugărilor 27 . In plus, 


25 Cf. Columba Steward, „Evagrius Ponticus on Monastic Peda- 
gogy”, în: Abba: The Tradition of the Orthodoxy in the West (Festschrift for 
Bishop Kallistos of Diokleia), AndrewLouth etalii (eds.), St. Vladimir’s 
Seminary Press, s.l., 2003, p. 259. 

26 Cf. Patericul (seria alfabetică), Avva Antonie, 5, Ed. Reîntregirea, 
Alba Iulia, 2003, p. 4. 

27 J. Driscoll a realizat un foarte convingător Sitz im Leben al exege¬ 
zei evagriene, prezentând foarte concludent felul în care aceasta îşi are 

aşa cum bine a arătat părintele Gabriel Bunge, „cu cât intrăm 
mai profund în scrierile sale, cu atât mai mult recunoaştem 
tocmai din fapte că gândirea monahului pontic nu e şi nici nu 
vrea să fie în definitiv nimic altceva decât o exegeză : explicarea 
autorevelării lui Dumnezeu devenită Scriptură” 28 . 

Astfel că, pentru un autor monastic ca awa Evagrie, 
redactarea sub forma scoliilor a fost o necesitate organică, o 
odrăslire a alcătuirii sale lăuntrice, o expresie a năzuinţelor 
sale monahale şi, deopotrivă, răspunsul său la căutările du¬ 
hovniceşti proprii monahilor. Scoliile sale biblice, în forma 
lor condensată şi eliptică, orientate doar spre anumite texte, 
iar dintre acestea doar spre anumite semnificaţii, reprezintă 
cristalizarea înţelesurilor lăuntrice care i s-au dăruit de Sus 
exegetului nostru la citirea şi meditarea Scripturii, în cur¬ 
sul privegherilor sale de noapte sau cu ocazia poveţelor 
duhovniceşti pe care le dădea diferiţilor confraţi care îl cer¬ 
cetau. Scoliile cuprind, aşadar, o exegeză monastică prilejuită 
de citirea monahală a cuvântului lui Dumnezeu si de folosirea 
Scripturii ca temei pentru viaţa călugărească de zi cu zi şi de 
lămurirea, cu ajutor scripturistic, a problemelor întâmpinate 
în viaţa duhovnicească. De aceea în ele trebuie citit un reflex 
al stilului de viaţă al unui pustnic egiptean. 


rădăcinile în povăţuirea duhovnicească acordată de Evagrie celor care 
îl cercetau la chilie {cf].DRiscOLL,EvagriusPonticus...,pp. 181-195). 

28 Schimarhimandrit Gabriel Bunge, Rugăciunea în Duh şi Adevăr 
Filozofia şi teologia capitolelor „Despre rugăciune" ale avvei Evagrie Ponticul 
şi spiritualitatea Părinţilor pustiei, tr. rom. de Maria C. Oros şi diac. Ioan 
I. Ică jr., Ed. Deisis, Sibiu, 2016, pp. 33-34. 

Prin urmare, termenul de „scolie” trebuie păstrat atât în 
titlu, cât si în referinţele la aceste scrieri, întrucât conţine în 
mod specializat şi tehnic întregul organic al vieţuirii monahi¬ 
lor egipteni şi al teologiei lor duhovniceşti, aşa cum a fost ea 
consacrată în scrierile evagriene şi ale altor autori care-i sunt 
îndatoraţi sau care sunt înrudiţi cu mediul pustiei egiptene. 


...si implicaţiile lui teologice. 

Trebuie să prevenim cititorul asupra câtorva dintre 
dificultăţile de receptare a scoliilor evagriene, gândite şi scrise 
pentru alt tip de lector decât cel de azi şi pentru alt fel de 
lectură decât cea practicată azi. In plus, eventuala familiari¬ 
tate a cititorului contemporan cu stilul consacrat al scrierilor 
exegetice patristice poate deconcerta, iar ermetismul căutat al 
scoliilor ar putea fi resimţit ca restrictiv de către iubitorii de 

scrieri detaliate si întinse 29 . 

^ > 

In primul rând, trebuie reţinut faptul că awa Evagrie 
urmăreşte în textul biblic doar elementele edificatoare pentru 
viaţa duhovnicească. In această exegeză, textul biblic se pliază 
adeseori pe structura teologică deja elaborată de Evagrie pen¬ 
tru exprimarea parcursului vieţii duhovniceşti şi a diferitelor 
realităţi legate de lupta cu patimile şi despătimire, de starea 

29 Teologia duhovnicească, aflată mereu în atenţia exegetului monah, 
este un alt palier de semnificaţie al scoliilor, pe care cititorul de atunci se 
presupune că îl asimilase ca mod de gândire şi de vieţuire, iar de la cel 
contemporan se cere să-l studieze separat. 

de nepătimire şi de contemplaţie, de rugăciune şi de vederea 
sfintei lumini dumnezeieşti. De aceea, cunoaşterea sistemului 
teologic evagrian este indispensabilă înţelegerii multor sco¬ 
lii, care, condensate cum sunt, riscă să rămână ferecate într-o 
aparentă lipsă de legătură cu textul biblic. O atare abordare a 
textului sfânt este îndreptăţită de faptul că explicaţiile biblice 
evagriene se adresează mai cu seamă „gnosticilor” autentici, 
adică monahilor ajunşi la nepătimire şi contemplaţie, dat fiind 
că, pentru Evagrie, exegeza duhovnicească a Scripturii este 
partea „gnosticilor” ( cf. Gn 3,19), adică a monahilor înaintaţi, 
ajunşi la contemplaţie. De aceea, Evagrie nu dă semne că l-ar 
interesa prea mult sensul literal al textului, chiar dacă une¬ 
ori notează prezenţa anumitor elemente gramaticale sau face 
observaţii legate de ordinea cuvintelor ori de etimologie. El 
este interesat, în primul rând, să susţină cu textele Scripturii 
formarea unei viziuni duhovniceşti, să facă din textul Sfintei 
Scripturi o „panoplie” a luptei duhovniceşti a cititorului, aşa 
încât monahii, primii beneficiari ai scoliilor, să se deprindă 
să găsească în Scriptură temeiurile vieţii lor de făptuire şi de 
contemplaţie, explicaţii şi îndrumări ascetice. 

Pe lângă aceste precizări necesare pentru buna receptare a 
scoliilor, cititorul de azi mai este rugat să nu scape din vedere 
anumite particularităţi de redactare datorate lui Evagrie. 
Astfel, cititorul va observa că unele scolii trebuie citite în con¬ 
tinuarea versetului tâlcuit. Aşa sunt, de exemplu, Scoliile 49 la 
Ecclesiast 6, 8; 71 la Ecclesiast 11, 9 şi altele. în aceste cazuri 
am lăsat versetul biblic să se termine cu puncte de suspensie, 
iar scolia să înceapă tot cu aceste puncte şi cu literă mică, 
pentru a marca grafic continuitatea dintre text şi tâlcuire şi 

pentru a sugera felul în care trebuie citite textul şi comenta¬ 
riul lui. In acest fel va fi limpede pentru oricine modul în care 
exegeza creşte din textul biblic, fiind o întregire a sa. 

In afară de Septuaginta, Evagrie apelează de câteva ori şi 
la alte traduceri greceşti ale Vechiului Testament. Aşa face 
în Scolia 50 la Ecclesiast 6, 9, unde foloseşte şi traducerea lui 
Symmachos, sau în Scolia 114 la Pilde 9,17, unde invocă vari¬ 
anta lui Theodotion. Apelul lui Evagrie la alte traduceri nu este 
o noutate în tradiţia patristică. înaintea sa, Origen alcătuise 
Hexapla, iar Sfântul Grigorie de Nyssa cerceta şi el traduce¬ 
rile lui Symmachos, Aquila şi 'Iheodotion, pentru a căuta mai 
multe nuanţe ale textului biblic, căci, în viziunea sa, „apelul la 
variantele de traduceri are scopul de a limpezi exegeza sau de 
a-i întări afirmaţiile deja făcute” 30 . Prin urmare, folosirea de 
către Evagrie a unor traduceri care nu s-au impus în Biserică 
nu reprezintă o minimalizare a textului ei oficial şi nici ridica¬ 
rea acestor traduceri pe aceeaşi treaptă cu Septuaginta , ci este 
o metodă aflată în continuitatea unei practici exegetice bine 
statornicite de marii Părinţi, dintre care pe unii, aşa cum am 
arătat, Evagrie i-a cunoscut îndeaproape. 

Cu privire la sensurile textului scripturistic urmărite 
de awa Evagrie, pot fi definite, pornind de la Scolia 247 
la Pilde 22, 20, trei direcţii. Astfel, Evagrie ne spune: „Cel 
care îşi lărgeşte inima prin curăţie va înţelege cuvintele lui 
Dumnezeu cele făptuitoare, naturale şi theologice. Pentru că 

30 Ierom. Agapie Corbu, Sfântul Grigorie de Nyssa, tâlcuitor al Scrip¬ 
turii. O introducere in exegeza biblică patristică , Ed. Sfântul Nectarie, 
Arad, 2011, p. 201. 

fiecare învăţătură conformă cu Scriptura se împarte în trei: 
în etică (făptuire), naturală şi teologică. Pildele sunt în legă¬ 
tură cu prima, Ecclesiastul, cu a doua, iar Cântarea Cântărilor, 
cu a treia”. Observăm lesne că textul scoliei cuprinde două 
secvenţe. în prima, Evagrie vorbeşte în general despre „cuvin¬ 
tele lui Dumnezeu”, adică despre Sfânta Scriptură, care se 
referă la cele trei mari etape ale vieţii duhovniceşti: făptuire, 
contemplaţie naturală şi theologie sau contemplaţia Sfintei 
Treimi. Pentru a ajunge la sensurile Scripturii legate de aceste 
etape, e nevoie de o inimă curăţită prin făptuire, prin asceză, 
prin lacrimi, prin priveghere, prin rugăciune şi prin Sfintele 
Taine. A doua secvenţă a acestei scolii precizează ideile celei 
dintâi şi arată că fiecare text scripturistic poate fi tâlcuit în 
legătură cu cele trei etape ale vieţii duhovniceşti, Evagrie vor¬ 
bind despre un sens legat de făptuire sau etic, unul legat de 
contemplaţia naturală şi altul de theologie. împărţirea, odată 
stabilită, este aplicată la trei cărţi scripturistice, care exempli¬ 
fică, fiecare în parte, câte una din etapele vieţii duhovniceşti: 
cartea Pildelor lui Solomon corespunde făptuirii, Ecclesiastul, 
contemplaţiei naturale, iar Cântarea Cântărilor, theologiei. 

Corespondenţa aceasta nu-i aparţine însă lui Evagrie; 
ea poate fi urmărită la Părinţi anteriori, cum sunt: Sfântul 
Grigorie de Nyssa, Didim cel Orb, Sfântul Vasile cel Mare 
şi Origen. Spre deosebire de aceştia, Evagrie foloseşte în 
mod sistematic această schemă în întreprinderile sale exe¬ 
getice, aşa încât ceea ce, la Origen, era o simplă observaţie 
legată de scopul specific al cărţilor lui Solomon devine, la 
Evagrie, o teorie a sensurilor biblice. Găsim aici aplicarea 
practică, în chiar actul exegetic, a principiului formulat 

de Evagrie în consistentul cap 18 al tratatului Gnosticul. 
„Trebuie să reflectăm şi la cele spuse alegoric despre taine, şi 
la cele spuse în chip material, dacă sunt spuse despre făptu¬ 
ire sau despre natură sau despre cunoştinţa lui Dumnezeu. 
Iar dacă sunt despre făptuire, atunci să ne gândim dacă vor¬ 
besc despre mânie şi despre necazurile ce se nasc din ea, sau 
dacă vorbesc despre pofte şi despre cele care le urmează, sau 
dacă vorbesc despre minte şi despre mişcările ei. Iar dacă 
vorbesc despre fire, trebuie să vedem când se referă la rându- 
iala firilor şi la cele asemenea. Iar dacă alegoria este despre 
theologie, atunci trebuie să se cerceteze, după putere, în ce 
măsură face cunoscut ceva despre Sfânta Treime şi dacă face 
asta în mod simplu sau tropologic (metonimic), iar dacă nu 
e în niciunul dintre aceste feluri, atunci este o simplă vede¬ 
nie sau o prorocie” 31 . 

Trebuie observat faptul că, la Evagrie, cele trei sensuri nu 
corespund unor lecturi succesive ale aceluiaşi text, supus la 
trei tipuri de exegeză, aşa cum găsim la Origen sau la Sfântul 
Grigorie de Nyssa. Pentru Evagrie, textul are, în majoritatea 
covârşitoare a cazurilor, un singur lucru de spus cititorului, un 
singur sens duhovnicesc, care trebuie scos la iveală prin exe¬ 
geză. Uneori, tocmai lipsa unui sens literal clar şi consistent 
este considerată cea mai bună dovadă a prezenţei latente a 
sensului duhovnicesc, aşa cum arată Scolia 28 la Ecclesiast 4, 8, 
unde insuficienţa înţelesului simplu îl sileşte pe tâlcuitor să-şi 
îndrepte atenţia cu necesitate spre cele duhovniceşti. 


31 Evagre le Pontique, Le GnosHqite, 18, SC 356, Ed. Cerf, Paris, 
1989, p. 117. 

învăţătura duhovnicească din fundalul scoliilor evagriene 

Cititorul de odinioară căruia awa Evagrie îi adresa scoliile 
sale era, într-o oarecare măsură, un cunoscător al învăţăturii 
duhovniceşti aflate în fundalul acestora. Această didascalie a 
fost găsită de Evagrie în Egipt sub forma predaniei orale, iar el 
a sistematizat-o şi i-a dat o expresie terminologică foarte pre¬ 
cisă în scrierile ascetice care l-au consacrat ca autor filocalic. 
Datorită specificului învăţăturii sale, cititorul de azi are nevoie 
absolută de o iniţiere şi de o orientare în ansamblul teologic 
evagrian. în acest scop vom trasa, în continuare, câteva dintre 
principalele elemente ale învăţăturii duhovniceşti evagriene 32 , 
urmând să lămurim şi în note pasajele mai dificile. 

Viaţa duhovnicească cuprinde trei mari etape, denumite 
de Evagrie „făptuire” (TrpaKTiKrj), „contemplaţie naturală” 
((ţuaiKij) şi „contemplaţia Sfintei Treimi” sau „theologie” 
(GeojÂoyi'a). în etapa făptuirii se duce lupta cu patimile, în 
vederea dobândirii virtuţilor şi a nepătimirii (dmaGeia), ultima 
dintre ele fiind iubirea, înţeleasă ca uşă spre a doua etapă, a 
contemplaţiei naturale. La rândul ei, contemplaţia naturală 
este împărţită de Evagrie în: „secundă” (SeuTEpa) şi „primă” 
(upolTri). Denumirea urmează calea ascendentă a minţii, de 


32 Cf. Ierom. Gabriel Bunge, Evagrie Ponticul. O introducere, trad. 
rom. de diac. loan I. Ică jr., Ed. Deisis, Sibiu, 1997, pp. 91-131; A. 
Guillaumont, Un philosophe au desert..., pp. 205-336; Paul Gehin, 
„Introducere", în: Evagre le Pontique, Sco/ies ă l'Ecclesiaste, SC 
397, Ed. Cerf, Paris, 1993, pp. 12-27; P. Gehin, „Introducere”, în: 
Evagre le Pontique, Sco/ies aux Proverbes , SC 340, Ed. Cerf, Paris, 
1987, pp. 13-54. 


STUDIU INTRODUCTIV 


27 


la lumea materială spre lumea imaterială a îngerilor, astfel 
încât contemplaţia naturală secundă are ca obiect realităţile 
lumii materiale, în care mintea despătimită percepe în mod 
duhovnicesc raţiunile întipărite la creaţie, iar contemplaţia 
naturală primă are ca obiect puterile îngereşti. Cea mai înaltă 
formă de contemplaţie este cea a Sfintei Treimi, numită şi 
„theologie” sau „fericire ultimă”. 

Odată cu dobândirea nepătimirii şi intrarea în contemplaţie, 
monahul începe să cunoască tainele lui Dumnezeu şi, prin ele, 
să-L cunoască indirect pe Dumnezeu însuşi, devenind astfel 
un „cunoscător”, un „gnostic” (yvwaTiKOg). Termenul nu tre¬ 
buie înţeles în sensul eretic cu care au fost denumiţi anumiţi 

> > f 

contemporani ai lui Evagrie, vieţuitori şi aceştia tot în pus¬ 
tia Egiptului, ci trebuie reţinut ca exprimând măsura lăun¬ 
trică de cunoaştere duhovnicească, prin har, la care au ajuns 
anumiţi monahi. Cunoaşterea directă a lui Dumnezeu este 

7 7 

contemplaţia Sfintei Treimi, în care mintea se împărtăşeşte de 
însăşi „gnoza fiinţială”, cum denumeşte Evagrie Dumnezeirea 
{KG, 1,89; II, 47; III, 3,12,49; Sk 1). Celor familiarizaţi cu teo¬ 
logia Sfântului Maxim Mărturisitorul nu le va fi greu să recu¬ 
noască aici numeroşi din termenii folosiţi de Sfântul Maxim. 

j > 

în economia scoliilor un loc aparte îl ocupă referinţele 
antropologice. Antropologia consacrată de Evagrie în tra¬ 
diţia filocalică este de ascendenţă platonică şi vorbeşte 
despre un suflet alcătuit din partea conducătoare, mintea 
(vouc;), şi partea pătimitoare (to TTa0r|TiK6v) sau iraţională 
(to âAoyov), care cuprinde partea irascibilă (6 Oupog) şi 
partea poftitoare (rj £TTi0upia). Evagrie afirmă că a primit 



28 


STUDIU INTRODUCTIV 


această învăţătură de la Sfântul Grigorie Teologul 33 , ceea 
ce a făcut ca ea, deşi nu apare în Sfânta Scriptură, să se 
impună, având şi multiple posibilităţi de exprimare a vieţii 
duhovniceşti. Mintea, sau, cu un termen stoic, partea con¬ 
ducătoare (to iţy£jiOViKOv), are funcţia principală de a 
contempla realităţile dumnezeieşti, fie din lumea creată, fie 
din lumea îngerilor, fie să contemple direct Sfânta Treime. 
Evagrie compară mintea cu un vas (i Scolia 179 la Pilde) în 
care omul primeşte gnoza sau cunoaşterea lui Dumnezeu. 
Mintea este înzestrată cu simţuri duhovniceşti, prin care per¬ 
cepe realităţile din spaţiul inteligibil. Originar, prin creaţie, 
mintea este simplă, fără formă, dar, în urma păcatului, a pri¬ 
mit întipăriri pătimaşe, care o împiedică să mai perceapă 
lumea inteligibilă. Fiind, prin excelenţă, locul întâlnirii cu 
Dumnezeu, mintea trebuie adusă prin asceză la originara ei 
stare de nepătimire, lucru care presupune o acerbă luptă cu 
gândurile, cu întipăririle pătimaşe, cu amintirile şi cu ideile 
de tot felul, care, chiar şi atunci când sunt bune, tot dau o 

formă mintii. 

» 

Partea iraţională a sufletului este sediul tuturor patimi¬ 
lor şi al tendinţelor dezordonate ale sufletului. Partea pofti¬ 
toare şi partea irascibilă nu sunt rele prin ele însele, pentru 
că au fost create cu scopul ajutării omului în urcuşul către 
Dumnezeu. Ele au fost însă deturnate prin păcat de la scopul 
originar şi acum sunt îndreptate spre realităţile lumii materi¬ 
ale, percepute distorsionat, adică pătimaş. 

33 Cf. £ vag re le Pontique, Trăiteţratique ou Le Moine, 89, SC 171, 
Ed. Cerf, Paris, 1971, p. 680. 

Evagrie subliniază de multe ori faptul că omul este bun 
prin creaţie, la fel ca materia şi întregul univers, învăţătură 
prin care Evagrie se detaşează radical de gnosticismul eretic. 
Răul, pentru awa Evagrie, ca şi pentru toţi Părinţii, provine 
dintr-o alegere greşită ( Scolia 23 la Pilde ), urmarea amăgirii 
puterii de judecată şi de alegere liberă cu care a fost înzes¬ 
trat omul. Această putere a ajuns prin cădere ca un cân¬ 
tar dereglat ( Scolia 217 la Pilde), iar rolul ascezei este de a 
reface natura umană prin alegerea deliberată permanentă a 
voii lui Dumnezeu. Lucrul acesta presupune lupta cu gân¬ 
durile pătimaşe şi cu patimile care îl menţin pe om în lipsa 
de echilibru moştenită. 

Odată cu căderea, mintea omului a pierdut legătura cu 
„gnoza fiinţială”, îmbolnăvindu-se de neştiinţă, înţeleasă în 
sens de rău localizat în puterea conducătoare a sufletului, 
datorat lepădării lui Dumnezeu. Expresia cea mai comună 
a acestei neştiinţe sunt „gândurile pătimaşe”, cărora Evagrie 
le-a consacrat numeroase pagini, mai ales în tratatele Prac¬ 
tic, Despre rugăciune. Despre gânduri şi în Antireticul său. 
Acestor gânduri rele sau pătimaşe le corespunde „gnoza cu 
nume mincinos” ( 1 Timotei 6,20), adică falsa reprezentare a 
realităţii materiale şi inteligibile de către mintea care, având 
criterii greşite şi înrâurită de patimi, alege răul prin liberta¬ 
tea cu care a fost înzestrată. 

Scopul vieţii duhovniceşti este, pentru Evagrie, lepădarea 
patimilor, concomitent cu dobândirea virtuţilor. Virtuţile nu 
sunt înţelese însă într-un mod simplu etic, ci ca nişte antene 
ale harului, ale cunoaşterii lui Dumnezeu sau ale gnozei. 
Pentru a se sălăşlui în om, cunoaşterea lui Hristos are nevoie 

de un suflet curat, şi nu iscusit în dialectică, lucru posibil şi 
pentru cei necuraţi (KG, IV, 90). Adevărata gnoză creştină 
este vederea sau contemplarea realităţilor duhovniceşti şi, în 
mod suprem, a Sfintei Treimi. în Scolia sa la Psalmul 33, 9, 
tâlcuind cuvintele: „Gustaţi şi vedeţi că bun este Domnul”, 
Evagrie demontează orice tentativă de instrumentalizare a 
vieţii duhovniceşti şi de abordare mecanicistă, arătând că 
gustarea din realităţile duhovniceşti se face prin credinţă 
şi presupune existenţa în om a virtuţilor, iar simţirea 
că Dumnezeu este bun reprezintă adevărata gnoză sau 
cunoştinţă duhovnicească. Cunoaşterea lui Dumnezeu are, 
spune Evagrie, o dulceaţă specifică, percepută cu simţurile 
sufleteşti potrivit măsurii de înaintare a fiecăruia (KG, III, 
64). Dobândirea virtuţilor este proprie mai cu seamă etapei 
făptuirii sau practice şi echivalează cu „învăţătura” pe care 
un tată o dă fiului său (Scolia 3 la Pilde). De aceea Scoliile 
la Pilde arată că Dumnezeu dăruieşte cunoştinţa duhovni- 

9 » f 

ceaşcă în funcţie de virtuţile pe care omul le are (Scoliile 
184, 199, 239). Ele conduc la cunoaşterea duhovnicească 
(Scoliile 12, 21, 45, 59, 142, 198, 267), sunt izvoare ale apei 
vii (Scoliile 51 şi 116), mâinile care duc la gură pâinea vieţii 
(Scolia 203) şi din care se alcătuieşte veşmântul de nuntă 
(Scoliile 257 şi 355). 

Odată curăţită prin făptuire, mintea este capabilă să pri¬ 
mească prin har contemplaţia, să devină receptivă pentru 
gnoză. Această stare corespunde celei paradisiace, în care 
omul, înainte de cădere, avea o legătură nemijlocită cu îngerii 
şi cu Dumnezeu. Contemplaţia naturală nu trebuie identifi¬ 
cată cu studiul ştiinţific al fenomenelor naturale, ea nu este 

o activitate a raţiunii, pe care, de altfel, o pot desfăşură şi cei 
necredincioşi şi necuraţi. Contemplaţia naturală reprezintă 
perceperea cu simţurile duhovniceşti a raţiunilor ascunse 
de Dumnezeu în creaţie, asa cum mierea este ascunsă în 
fagure ( Scolia 72). In Scoliile la Ecclesiast Evagrie precizează 
etapele contemplaţiei naturale. Ea cuprinde contemplaţia 
veacurilor, a lumilor, a judecăţii şi a proniei lui Dumnezeu, 
prin care îi conduce pe oameni la atingerea scopului pen¬ 
tru care au fost creaţi. Pentru Evagrie, întregul proces este 
prin excelenţă hristologic, dovedind încă o dată că ceea ce 
înţelege el prin contemplaţie este o lucrare duhovnicească, 
desfăşurată exclusiv în Biserică, sub înrâurirea nemijlocită a 
lui Hristos, Care dăruieşte contemplaţii duhovniceşti sufle¬ 
telor curate ( Scolia 1 la Ecclesiast). Contemplaţia naturală 
are ca obiect înţelepciunea de multe feluri a lui Dumnezeu 
(cf. Efeseni 3, 10) şi ea premerge contemplaţiei supreme a 
Sfintei Treimi, numită „theologie”, despre care însă Evagrie 
nu vorbeşte decât aluziv. De-a lungul căii de la starea 
pătimaşă la suprema contemplaţie, monahul este pândit 
de nenumărate primejdii, care îl pot duce la un naufragiu 
duhovnicesc, şi de aceea are mereu nevoie de povăţuire şi de 
cercetarea Scripturilor. 

în Scoliile la Ecclesiast se întâlneşte o sintagmă, pe cât de 
pretenţioasă la traducere, pe atât de importantă. Este vorba 
de sintagma 6 5ia tcjv iţOiKtov OewpppdTwv KaOoupwv 
xai TTpoaayojv auTac; Tfj <|)uaiKrj 0£ojpict („cel care cură- 
ţeşte sufletele prin contemplaţii făptuitoare şi le conduce 

spre contemplaţia naturală”) 34 , care pune câteva probleme de 
interpretare teologică şi de acordare a traducerii cu întregul 
sistemului evagrian şi al terminologiei sale. Astfel, adjectivul 
rţGiKij se referă la etapa făptuirii, adeseori Evagrie denumind 
această etapă drept „etică”. Aşa a şi fost receptat, de altfel, ter¬ 
menul de către autorii ulteriori care au scris capete „morale” 
(de exemplu Sfântul Nichita Stithatul) sau cuvântări „morale” 
(Sfântul Simeon Noul Teolog). De aceea, TţGiKTţ Gewpia este 
acea făptuire care se împărtăşeşte deja de o formă incipientă 
de contemplaţie. De fapt, Evagrie arătase deja, în Tratatul 
practic , 64, că un semn al nepătimirii este vederea (con¬ 
templarea) luminii propriei minţi, iar nepătimirea se află la 
capătul făptuirii, urmând ca prin poarta iubirii să se intre la 
cunoştinţa naturală si theologică. 

Aceste contemplaţii făptuitoare (îjQ ucai Qsojpiai) apar¬ 
ţin deci ultimelor etape intermediare ale făptuirii, înainte 
de intrarea în marea etapă a contemplaţiei naturale. De 
aceea traducerea sintagmei va trebui să fie interpretativă: 
„Contemplaţii făptuitoare”, pentru a ajuta cititorul român să 
le poziţioneze corect pe scara urcuşului duhovnicesc, aşa cum 
a fost structurat de awa Evagrie în Tratatul practic, schemă pe 
care şi-a construit apoi toate tratatele, fie ascetice, fie exege¬ 
tice, printre care sunt şi Scoliile la Pilde şi Scoliile la Ecclesiast. 

O a doua observaţie e legată de construcţia TTpoo'dytov 
auTaţ Trj (jjuaitcr) Gstopi^, în care dativul poate fi tradus ca 
un instrumental („prin contemplaţia naturală”), dar şi ca un 
locativ cerut de prepoziţia npoţ-, cu care e compus verbul 


34 Scolia 1 la Ecclesiast 1,1. 

ăya). Tocmai acest din urmă sens („spre contemplaţia natu¬ 
rală”), deşi e mai rar întâlnit, se impune odată ce admitem 
interpretarea, din traducerea de mai sus, pentru q0iKf), ca 
referindu-se la trăiri duhovniceşti care ţin încă de făptuire, 
dar al căror scop e foarte precis: prin ele Hristos ne conduce 
spre marea contemplaţie naturală. Această traducere evi¬ 
denţiază aspectul hristocentric al vieţii duhovniceşti în scrisul 
lui Evagrie, hristocentrism care i-a fost refuzat de cercetători 
mai vechi 35 sau mai noi 36 . 


2. Receptarea operei evagriene 

DE-A LUNGUL TIMPULUI 

Deşi foarte bogată, diversă şi importantă, nu există mărtu¬ 
rii că opera lui Evagrie ar fi fost răspândită în întregime încă 
din timpul vieţii sale, nici chiar în anii imediat următori morţii. 
Această stare a lucrurilor reiese din izvoarele directe şi indi¬ 
recte ale epocii. Astfel, la începutul veacului al V-lea, Paladie se 
mulţumeşte să spună că părintele său duhovnicesc, awa Evagrie, 


35 Cum face Hans Urs von Balthasar, care îl situează pe Evagrie mai 
aproape de budism decât de creştinism, pentru că ar „travesti conceptele 
fundamentale ale creştinismului” prin „rămânerea la un nivel precreştin 
de gândire” („Die Hiera des Evagrius”, în: Zeitscbriftfur Katolische Theo- 
logie, 63 (1939), pp. 183,195). 

36 Sinteza acestui tip de abordare a hristologiei lui Evagrie, la 
A. Guillaumont, Un philosopbe au desert..., pp. 374-384, iar critica ei, la 
A. Casiday, Reconstructing tbe Iheology of Evagrius Ponticus, Cambridge 
University Press, New York, 2013, pp. 188-204. 

„a compus trei cărţi sfinte pentru monahi, numite antiretice, 
care descriu modul de combatere a demonilor” 37 . Fericitul 
Ieronim, care se întâlnise cu Evagrie la Constantinopol, nu 
pare să cunoască din opera lui Evagrie decât Tratatul prac~ 
tic 38 , în timp ce Ghenadie de Marsilia, către sfârşitul veacului al 
V-lea, enumeră mai multe cărţi de-ale lui Evagrie, traduse de 
el în latină 39 , iar istoricul Socrate dă şi el o listă sumară a scrie¬ 
rilor evagriene 40 . Toate aceste menţionări sunt însă mult reduse 
faţă de ceea ce ştim astăzi că reprezenta corpusul evagrian. In 
anul 450 este atestată o traducere armeană a Capetelor gnostice , 
realizată după o traducere siriacă, aceasta din urmă cunoscută 
astăzi sub numele de „S^’şi care trebuie să fi fost făcută în pri¬ 
mele decenii ale secolului al V-lea 4î . 

Cu toată discreţia monahală a lui Evagrie, răspândirea 
operei sale a fost rapidă şi solidară cu sporirea faimei autorului 
ei, ceea ce a făcut ca în Palestina, în secolul al Vl-lea, numele 
lui Evagrie să ajungă folosit de către monahii dizidenţi ai 
obştilor savaite, pentru a da greutate ideilor lor, denumite cu 
un termen, pe cât de generic, pe atât de impropriu,„origeniste”. 


37 Paladie , Istoria lausiacă, 38 (ed. cit., p. 87). 

38 Fericitul Ieronim, Epistola 133, redactată în anul 414, unde 
critică ceea ce înţelegea el, în mod greşit, din ideea de nepătimire pe care 
o promova Evagrie şi care, credea Fericitul Ieronim, era la baza pelagi- 
anismului. 

39 Ghenadie de Marsilia, Deviris i//ustribus,Xl, PL 58,1066A-1067B. 

40 Socrate, Istoria bisericească, IV, 23, PG 67,516A-B. 

41 Vom vedea că datarea acestei versiuni siriace este de cea mai mare 
importanţă pentru studiile evagriene, în general, şi stabilirea ei cu acrivie 
ştiinţifică se datorează lui I. Hausherr (tf. A. Casiday, Reconstructing the 
Theology..., pp. 67-68). 

în perioada de după Sinodul al V-lea Ecumenic, datorită poli¬ 
ticii imperiale bizantine, orice referinţă explicită la Evagrie era 
taxată drept „origenism”, aşa că multe dintre scrierile sale au 
fost copiate sub alte nume, de obicei al Sfântului Nil Ascetul, 
pentru a fi ferite de distrugere. Aşa se face că opera sa a ajuns 
la noi parţial în limba greacă, parţial în traduceri în siriacă, 
armeană, georgiană, coptă, latină, arabă, etiopiana şi chiar 
sogdiană (dialect iranian din Asia Centrală) 42 . Studiind litera¬ 
tura epocii, putem observa, în sursele primei jumătăţi a seco¬ 
lului al Vl-lea, trei atitudini diferite faţă de opera lui Evagrie: 

întâi de toate, Evagrie era socotit, fără rezerve, o autoritate 
duhovnicească de primă mărime, citită, citată, evocată, fiind 
suficient ca numele lui să fie amintit pentru a da girul ortodo¬ 
xiei unor afirmaţii. Stau mărturie în acest sens texte din awa 

j 

Zosima 43 , awa Dorotei 44 , awa Varsanufie şi Ioan 45 , Babai cel 
Mare 46 , în care, pe lângă amintirea elogioasă a numelui lui 
Evagrie, se găsesc numeroase citate din scrierile sale. 


42 Cf. A. Guillaumont, Unphilosophe au desert..., p. 91. 

43 Awa Zosima, Cuvinte ascetice, PG 78,1679-1702. 

44 Dorothee de Gaza, CEuvres spirituelles, SC 92, Ed. Cerf, Paris, 
1963 (trad. rom., introd. şi note de pr. prof. dr. Dumitru Stăniloae, FR 
9, Ed. Humanitas, Bucureşti, 2007). Pentru consistenta înrâurire a lui 
Evagrie asupra lui Dorotei, vide Pierre Canivet, „Dorothee de Gaza est-il 
un disciple d’Evagre?”, în: Revue des Etudes Grecques, 78 (1965), pp. 336-346. 

45 Sfinţii Varsanufie şi Ioan, Scrisori duhovniceşti, SC 426, 427, 
450, 451, 468 (trad. rom., introd. şi note de pr. prof. dr. Dumitru 
Stăniloae, FR 11, Ed. Humanitas, Bucureşti, 2009). 

46 Babai cel Mare, Comentariu la „Capetele gnostice” ale lui Evagrie, 
text siriac însoţit de traducerea germană, în: Wilhelm Frankenberg, 
Evagrius Ponticus, Berlin, 1912. 

A doua tendinţă care poate fi observată în această primă 
jumătate a veacului al Vl-lea marchează o anumită rezervă faţă 
de Capetele gnostice, în care, se spunea, s-ar afia idei eretice. De 
aceea awa Varsanufie îl sfătuieşte pe tânărul său ucenic Dorotei 
să citească doar scrierile ascetice, lăsând la o parte aceste Capete. 
Dorotei insistă totuşi să le citească 47 , susţinând că „unii din 
Părinţii care sunt călugări buni şi iau aminte la ei înşişi le pri¬ 
mesc pe acestea” 48 şi arătând că există şi în scrierile Sfântului 
Grigorie Teologul pasaje care susţin aceleaşi învăţături eretice 
despre preexistenţa sufletelor şi apocatastazâ. Awa Dorotei nu 
urmărea să apere aceste învăţături dubioase, ci constata faptul 
că existau, în scrierile celor doi, interpolări ale unor texte de o 
ortodoxie îndoielnică, pe care, cu siguranţă, nu ei le-au scris. 

A treia tendinţă este cea tendenţioasă, denigratoare, în 
care Evagrie este socotit un ereziarh, care, prin scrierile sale, 
a dat naştere la origenismul palestinian din obştile savaite din 
prima jumătate a secolului al Vl-lea. Această a treia atitu¬ 
dine e ilustrată, în primul rând, de Chirii de Schitopolis, ale 
cărui inadvertenţe istorice şi prezentări deformate legate de 
Sinodul al V-lea Ecumenic 49 au fost magistral evidenţiate, pe 
baza izvoarelor, de părintele Daniel Hombergen, în recenta sa 
teză de doctorat 50 . 


47 Ceea ce va şi face, după cum dovedesc referinţele din scrierile sale. 

48 întrebarea 603, FR 11, p. 560. 

49 Prezentarea critică a acestor relatări şi contextualizarea lor se pot 
citi în „Studiul introductiv” la Chiril de Schitopolis, Vieţile pustnicilor 
Palestinei, traducere din limba greacă veche, studiu introductiv şi note de 
ierom. Agapie Corbu, Ed. Sfântul Nectarie, Arad, 2013, pp.XI-LXXVUI. 

50 Daniel Hombergen, „The Second Origenist Controversy”, în: 
Studia Anselmiana (132), Roma, 2001. 

Toate aceste trei tipuri de raportare la persoana şi opera 
lui Evagrie sunt contemporane şi caracterizează aceeaşi zonă 
geografică: Palestina. De aceea şi dezbaterile care au ajuns 
până astăzi în legătură cu persoana şi opera lui Evagrie tre¬ 
buie situate în prelungirea frământărilor origeniste palestini¬ 
ene, care, la rândul lor, aşa cum arată studiile recente, au fost 
o problemă internă a obştilor savaite. De contextul palesti¬ 
nian, mai precis savait, ţin şi interpolările „origeniste” operate 
în Capetele gnostice ale awei Evagrie, interpolări de care se 
plângea, pe la anul 560, Babai cel Mare, în comentariul său 
la aceste Capete , el însuşi fiind un antiorigenist înverşunat. 
Textul folosit de Babai era vechea şi răspândita versiune S 1 , pe 
care am amintit-o înainte, în care el nu detecta nimic suspect. 
In afara centrelor monahale palestiniene, unde a apărut de 
fapt origenismul „de a doua generaţie”, dar mai ales în afara 
zonei de influenţă a politicii imperiale bizantine a epocii, 
observăm lesne că Evagrie este socotit sfânt 51 , dascăl duhov¬ 
nicesc ortodox, povăţuitor autentic şi dumnezeiesc 52 , bărbat 


51 Sfântul Isaac Şirul aminteşte, în originalul siriac, de „Sfântul 
Evagrie”, numele fiind înlocuit de traducătorii savaiţi din secolele 
V1II-IX cu cel al dascălului său, Grigorie Teologul, aşa cum se găseşte 
şi în traducerile româneşti (vide ediţia critică a textului grec al Cuvin¬ 
telor ascetice ale Sfântului Isaac Şirul, alcătuită de Marcel Pirard, Ed. 
Sfânta Mănăstire Iviron, Sfântul Munte Athos, 2012, p. 400). Sfântul 
Isaac mai aminteşte de „un gnostic (Evagrie) îmbrăcat în Dumnezeu” 
(Sfântul Isaac Şirul, Capete gnostice, II, 36, citat după ediţia neo¬ 
greacă a lui Nestor Kabbadas, Ed. 'Thesvitis, 2006, p. 110). 

52 Cf. Sfinţii Calist şi Ignatie Xanthopoulos, Metodă in 
100 de capete , c. 65, FR 8, EIBMBOR, Bucureşti, 1979, p. 137. Cam 

înţelept şi învăţat 53 , în Biserica Armeană fiind prăznuit la 11 
februarie. 

Mai aproape de zilele noastre, primii cercetători moderni 
ai operei evagriene, O. Zockler 54 şi W. Bousset 55 , având la 
dispoziţie izvoare care exprimă atitudini atât de diverse, au 
trasat primele linii de interpretare ale gândirii monahului pon¬ 
tic şi astfel „au orientat studiile evagriene pentru generaţii”, 
generând însă adevărate prejudecăţi teologice, „devenite apoi, 
fără examinare, opinia comună a savanţilor” 56 . Urmând acestor 
doi savanţi, I. Hausherr l-a interpretat pe Evagrie exclusiv în 
cheie filosofică, facându-se aici şi purtătorul de cuvânt al lui A. 
von Harnack, care dezvăluise lumii academice pretinsa „ele- 
nizare” a creştinismului evanghelic. Teza lui Hausherr a fost 
împinsă la ultimele posibilităţi de H.U. von Balthasar, pentru 


în aceeaşi perioadă cu această scriere era redactat în Apus un com¬ 
pendiu de teologie ascetică intitulat Iambi asupra cuvintelor Sfinţilor 
Părinţi, în care există o secţiune (v. 52-60) referitoare la Evagrie şi 
la cele trei cărţi, Tratatul practic. Gnosticul şi Capetele gnostice , prin 
care monahul învaţă să se înalţe de la făptuire la contemplaţie 
(Iambi in sermones sanctorum patrum seu De scriptoribus asceticis, G.C. 
Amaduzzi (ed.), Anecdota litteraria ex mss. codicibus eruta, Romae: 
apud Fulgonium, 1773, voi. II, pp. 29-30 - apud A. Casiday, Recon- 
structing the Theology..., p. 61). 

53 Cf. Sfântul Nicodim Aghioritul, „Notiţă biografică la Evagrie 
Monahul”, în: Pilocalia greacă, voi. 1, Atena, 1972, p. 37. 

54 Otto Zockler, Evagrius Pontikus. Seine Stellung in der altchristli- 
chen Literatur- und Dogmengeschichten, Munchen, 1893. 

55 Wilhelm Bousset, Apophthegmata. Studien zur Geschichte des ălte- 
sten Monchtums, Voi. III. Evagriosstudien, Tiibingen, 1923, pp. 281-341. 

56 G. Bunge, Rugăciunea in Duh ţi Adevăr..., pp. 30-31. 

care Evagrie nu are un fond creştin, fiind mai apropiat de 
budism decât de Evanghelie. Cercetările acestor doi savanţi 
au fost continuate de cel mai cunoscut specialist evagrian din 
a doua jumătate a secolului trecut, Antoine Guillaumont. El a 
adoptat poziţii mai nuanţate decât predecesorii săi, dar a con¬ 
tinuat să-l considere pe Evagrie tributar filosofiei. In ciuda 
acestei viziuni defavorabile care domina studiile evagriene ale 
vremii sale, Patriarhul Iustin Moisescu, în teza sa de doctorat 
asupra lui Evagrie, elaborată şi susţinută la Atena în 1937, 
orientându-se în primul rând după scrierile evagriene şi mai 
puţin după opiniile exprimate în sursele secundare, a reuşit să 
ajungă la o apreciere pozitivă şi bisericească a marelui autor 
duhovnicesc, care este „mai mult un teolog decât un filosof” 57 . 
Această concluzie fundamentală pentru înţelegerea adevărată 
a gândirii awei Evagrie nu a găsit niciun ecou în studiile cer¬ 
cetătorilor apuseni, care, deşi au cunoscut-o, au rămas totuşi 
ferm ancoraţi în amintitele prejudecăţi. Aşa se face că oste¬ 
nelile cărturăreşti şi intuiţiile foarte importante ale Părintelui 
Patriarh Iustin au trebuit să mai aştepte încă aproape o jumă¬ 
tate de secol, până când aveau să se regăsească în noua şcoală 
de interpretare evagriană. 


S 7 ’Iouctt(vou MnViEEKOY, Eucrypioţ 6 novTiKOţ. B(oq, ovyypâ- 
ppara, 8i5acn<aĂ(a, Atena, 1937,pp. 148-149. Aşa cum reiese din bibli¬ 
ografia tezei (pp. 9-13) şi din notele de subsol, Părintele Patriarh Iustin a 
cunoscut scrierile şi tezele lui I. Hausherr privitoare la „filosoful” Evagrie, 
de care s-a detaşat, fără a deschide însă o polemică. Un amplu rezumat 
în româneşte a fost publicat în Biserica Ortodoxă Română , LVI (1938), 
nr. 5-6, pp. 230-274, rezumat preluat în: Patriarhul Iustin Moisescu, 
Evagrie din Pont , Ed. Episcopiei Argeşului şi Muscelului/Anastasia, 
Bucureşti, 2003, p. 162. 

întrucât cea mai veche versiune a Capetelor gnostice, S 1 , 
realizată înainte de anul 450, nu conţine elemente incrimi¬ 
nate de anatematismele Sinodului al V-lea Ecumenic drept 
origeniste, majoritatea cercetătorilor se întrebau de ce numele 
lui Evagrie a fost asociat de Chirii de Schitopolis cu aceste 
învăţături eretice şi care sunt scrierile evagriene care ar putea 
avea o legătură cu acest tip de origenism. In întâmpinarea 
acestor nedumeriri a venit soluţia propusă, în anul 1962, de 
Guillaumont, în lucrarea sa asupra istoriei origenismului la 
greci şi la sirieni 58 , în care valorifică descoperirea sa din anul 
1958, respectiv unicul manuscris siriac conţinând o altă ver¬ 
siune a Capetelor gnostice, care datează din a doua jumătate 
a secolului al Vl-lea şi care a fost denumit „S 2 ”. în această 
versiune Guillaumont a identificat pasaje citate explicit în 
anatematismele Sinodului din 553, lucru care l-a făcut să 
construiască o interpretare, ale cărei principale elemente sunt: 
1. condamnările din 553 sunt luate literal din Capetele gnostice 
ale lui Evagrie S9 ; 2. versiunea S 1 este o traducere în care textele 
origeniste au fost retuşate, în timp ce S 2 ar reprezenta versi¬ 
unea necenzurată; 3. în aceasta din urmă găsim chintesenţa 


58 A. Guillaumont, „Les «Kephalaia Gnostica» d'Evagre le Pon- 
tique et l’histoire de lorigenisme chez les Grecs et chez les Syriens”, în: 
Patristica Sorbonensia, S, Ed. Seuil, Paris, 1962. 

59 Aceste anatematisme au fost de fapt redactate, formulate şi pro¬ 
mulgate la un sinod local, ţinut în aprilie 553, înaintea celui ecumenic din 
mai-iunie, care nu s-a mai ocupat de origenism, ci numai de problema 
celor Trei Capitole. Redactarea anatematdsmelor s-a făcut pe baza sesizări¬ 
lor scrise, venite din partea obştilor savaite ortodoxe, în care erau rezumate 
învăţăturile origeniste, însoţite probabil de extrase din scrierile acestora. 

origenismului condamnat la Sinodul al V-lea Ecumenic; 
4. acesta trebuie denumit „origenism evagrian” 60 şi ar reprezenta 
summa teologiei lui Evagrie; 5. evenimentele relatate de Chirii 
de Schitopolis constituie cadrul istoric care confirmă cele de 
mai sus. Comunitatea ştiinţifică internaţională s-a grăbit să 
salute şi să adopte aceste stufoase explicaţii, ele devenind linia 
oficială de interpretare academică, preluată repetitiv, aproape 
ca o dogmă, în manualele de Patrologie şi de Istorie biseri¬ 
cească. Alături de A. Guillaumont, se mai înscriu pe această 
linie metodologică şi de interpretare cercetători, mai vechi 
sau mai noi, ca: H.U. von Balthasar, I. Hausherr, P. Gehin, M. 
O’Laughlin, M. Sheridan, E. Clark- grupaţi de A. Casiday în 
aşa-numita „şcoală ereziologică” 61 datorită opţiunii lor meto¬ 
dologice comune. Cu toţii împărtăşesc părerea că Evagrie a 
fost o persoană importantă în prima dispută origenistă 62 , că 
el este interesant în măsura în care este eretic, „iar erezia este 
stimulatoare, în timp ce ortodoxia e restrictivă” 63 , şi că relată¬ 
rile lui Chirii de Schitopolis, fundamentale în constructul lor, 

60 A. Guillaumont „Evagre et Ies anathematismes antiorigenistes 
de 553”, în: Studia Patristica, 3 (1961), p. 159. 

61 A. Casiday, „Gabriel Bunge and the Study of Evagrius Ponticus”, 
pp. 277 sq. 

62 Cf. Elizabeth Clark, The Origenist Controversy. The Cultural Con- 
struction of an Early Christian Debate, Princeton, 1992, p. 44. 

63 E. Clark, The Origenist Controversy..., nota 4, p. 44. De fapt, 
atracţia magică a cercetătorilor moderni spre subiecte ce implică erezia a 
fost semnalată mai devreme de Patrick Henry, „Why Is Contemporary 
Scholarship So Enamored of Ancient Heresies?”, în: Studia Patristica, 17 
(1980), pp. 123-126. 

sunt întru totul fidele realităţii, iar anatematismele din 553 
preiau citate din scrierile lui Evagrie, chiar dacă el nu este 
amintit nominal în niciunul dintre documentele Sinodului 
al V-lea Ecumenic. 

Acest ansamblu interpretativ şi demersul metodologic pe 
care se întemeia păreau definitiv impuse şi că nimic nu le-ar 
mai putea contesta sau măcar fisura, până când, în deceniul 
al optulea al secolului trecut, cercetări mai amănunţite asupra 
textelor şi contextelor evagriene au făcut posibilă desluşirea 
şubrezeniei „constructului Guillaumont” şi a premiselor sale 
inadecvate. Deschizătorul de drum al acestei noi abordări 
riguros ştiinţifice şi reprezentantul ei cel mai de seamă este 
părintele Gabriel Bunge 64 , fost monah benedictin, recent 
convertit la ortodoxie, cunoscut cititorilor din România. El 
adoptă o metodologie diferită de a autorilor mai sus amintiţi, 
străduindu-se să-l citească şi să-l înţeleagă pe awa Evagrie în 
contextul teologic, duhovnicesc şi ereziologic al timpului său 
şi al scrierilor sale, pornind de la justificatul refuz metodologic 
de realizare a unei exegeze anacronice deformante, prin apli¬ 
carea categoriilor teologice ale secolului al Vl-lea la realităţile 
sfârşitului veacului al IV-lea, reuşind să-l redea pe awa Evagrie 
lumii sale monastice, de care A. Guillaumont îl detaşase sco- 
lastic, pentru a ni-1 prezenta ca pe un „filosof în pustie” 65 . 

Intr-o seamă de studii publicate de-a lungul anilor, părin¬ 
tele Bunge a identificat mai multe inconsecvenţe şi contradicţii 


64 Prezentare sintetică a rezultatelor părintelui Bunge la A. Casiday, 
„Gabriel Bunge and the Study of Evagrius Ponticus”, pp. 252-263. 

65 Cf. titlul sintezei evagriene publicată după dispariţia marelui sa¬ 
vant francez: Un philosophe au desert. Evagre le Pontique. 

în constructul teoretic al lui A. Guillaumont, arătând că 
acesta se întemeiază pe postulate alese în funcţie de ideea pe 
care urmăreşte să o susţină 66 . Părintele Gabriel a demonstrat 
că numele lui Evagrie nu apare menţionat nicăieri în legătură 
cu prima dispută origenistă, precum şi totala deosebire din¬ 
tre origenismul secolelor IV-V şi cel palestiniano-savait din 
secolul al Vl-lea, dintre terminologia acestuia din urmă şi cea 
a lui Evagrie, pe care origeniştii palestinieni au deviat-o şi 
radicalizat-o panteist, aşa cum precizează şi anatematismele 
din 553. De altfel, arată părintele Bunge, până la izbucnirea 
celei de-a doua crize origeniste palestiniene, citarea numelui 
lui Evagrie ca autoritate duhovnicească de atâţia autori cu 
o ortodoxie ireproşabilă ar fi fost de neînţeles dacă numele 
lui ar fi fost asociat cu erezia şi, de fapt, tocmai prestigiul 
lui Evagrie a făcut ca origeniştii palestinieni să-i folosească 
numele şi să interpoleze în Capetele gnostice propriile lor idei, 
lucru pe care îl arată data târzie a realizării versiunii orige¬ 
niste S 2 (cca 560) şi raritatea extremă a versiunii (un singur 
manuscris). In plus, înainte de anul 540, pe când awa Dorotei 
coresponda cu Varsanufie şi Ioan, nicio sursă nu atestă vreo 
dispută în jurul scrierilor evagriene. 

Acestor cercetări li s-au adăugat şi cele ale altor patro- 
logi mai tineri, printre care pr. Jeremy Driscoll, pr. Luke 
Dysinger, pr. Columba Stewart, pr. Andrew Louth, care au 
pornit metodologic şi ei de la situarea operei evagriene în 


66 Ierom. Gabriel Bunge, „Encore une fois: Henade ou Monade? 
Au sujet de deux notions-cles de la terminologie technique de l’Evagre 
le Pontique”, în: Adamantius, 15 (2009), pp. 29-36. 

contextul multistratificat în care a apărut. Sintetic, putem 
încerca, în limitele impuse de această Introducere , formularea 
câtorva principii de hermeneutică a operei evagriene, aşa cum 
reies din studiile autorilor amintiţi, care pornesc axiomatic de 
la: rădăcinile capadociene ale lui Evagrie, legăturile sale cu 
marii Părinţi capadocieni (Sfinţii Vasile cel Mare, Grigorie 
Teologul, Grigorie de Nyssa), prin al căror filtru l-a receptat 
pe Origen 67 , ataşamentul său neclintit faţă de ortodoxia nice- 
eană, angajamentul apologetic împotriva ereticilor gnostici 
aflaţi în vecinătate, pionieratul în fixarea terminologiei asce¬ 
tice şi mistice, stilul de viaţă anahoretic (deprins prin uceni¬ 
cia sa la cei doi Sfinţi Macarie 68 ), activitatea de povăţuitor 
duhovnicesc şi prioritatea Scripturii, respectiv a scoliilor 


67 în cuvintele părintelui Ioan I. Ică jr., origenismul lui Evagrie „nu 
este altul decât cel al Capadocienilor şi al Părinţilor deşertului; el este 
menţinut în cadrele unei Ortodoxii trinitare riguroase şi este clar distinct 
de distorsiunea heterodoxă produsă la monahii palestinieni ai secolului 
VI, condamnaţi în 553” (Diac. Ioan I. IcĂ jr., „Părintele Gabriel Bunge 
şi dilemele exegezei evagriene: filologie sau/şi congenialitate”, studiu 
introductiv la: Ierom. G. Bunge, Evagrie Ponticul. O introducere, p. 16). 
Viziunii propuse aici de părintele Ică jr. i-a răspuns polemic Cristian 
Bădiliţă în „Introducerea” sa la traducerea Tratatului practic (Ed. Poli- 
rom, Iaşi, 2003, pp. 11-34), făcută de pe poziţii diametral opuse lui Ică 
jr., într-o tentativă de reactualizare a dihotomiei popularizate în urmă 
cu 40 de ani de Andre-Jean Festugiere, sub forma artificialei dileme: 
„Cultură sau sfinţenie?” ( Culture ou sainteti: Introduction au monachisme 
oriental, Ed. Cerf, Paris, 1961). 

68 Cf. studiul fundamental al pr. G. Bunge, „Evagrie Ponticul şi cei 
doi Macarie , în colecţia de studii: Părintele duhovnicesc şi gnoza creştină 
după avva Evagrie Ponticul, trad. rom. de Diac. Ioan I. Ică jr., Ed. Deisis, 
Sibiu, 2000, pp. 109-157. 

biblice, în raport cu celelalte scrieri, în povăţuirea duhovni¬ 
cească - reprezentând elemente cu valoare principială care 
i-au înrâurit lui Evagrie, toate împreună şi fiecare într-un fel 
propriu, liniile principale ale gândirii şi scrisului. 

Recent, rezultatele acestor numeroase cercetări au fost 
valorificate şi articulate într-o admirabilă viziune teologică 
organică, însoţită de analiza tuturor surselor privitoare la cele 
două controverse origeniste, de patrologul şi clasicistul orto¬ 
dox Augustine Casiday, de la Universitatea din Cardiff, ajuns 
astăzi unul dintre numele de referinţă în problematica evagri- 
ană şi a Sinodului al V-lea Ecumenic 69 . Intr-o serie de articole 
incitante şi de monografii temeinice, A. Casiday demontează 
punct cu punct constructul lui Guillaumont, identificând şi 
denunţând ştiinţific şi necruţător răstălmăcirile pe care se 
întemeiază, eludarea mărturiilor care îl contrazic sau îi inco¬ 
modează cronologia, şubrezeniile filologice ascunse în cutele 
unei argumentaţii greu de urmărit şi inexactităţile istorice 
invocate ca adevăruri sigure. 

Limitaţi de caracterul introductiv al prezentelor pagini, nu 
am putut decât să semnalăm elementele mai semnificative ale 
acestui „puzzle” evagrian. Cu toate acestea, cititorul îşi poate 
da uşor seama că reconstrucţia propusă de Guillaumont, por¬ 
nind de la Sinodul al V-lea Ecumenic spre trecut, întemeiată 
pe absolutizarea unui singur manuscris, ia anacronic ca premise 
viziunea teologică, ereziologică şi culturală proprie secolului al 
Vl-lea, fără corespondent în contextul în care a trăit şi a scris 
awa Evagrie, reuşind să ofere, în cele din urmă, o „perspectivă 


69 A. Casiday, Reconstructing the Theology..., passim. 

exclusiv exterioara şi ilicită, aplicată scrierilor lui Evagrie în 
încercarea de a le dezvălui conţinutul” 70 . Mai mult, această 
explicaţie se întemeiază pe surse istorice dovedite drept par¬ 
tizane, deformate şi fără acurateţe, viziunea lui Guillaumont 
fiind depăşită de rezultatele cercetării recente, care demon¬ 
strează erorile lui Chirii de Schitopolis, vechimea şi prioritatea 
variantei S 1 a Capetelor gnostice, realizată într-o epocă în care 
ereziile presupus ca eliminate de traducător nu existau. 

în lumina acestor ultime precizări legate de aborda¬ 
rea diacronică a operei evagriene, rămân valabile concluzi¬ 
ile Patriarhului Iustin Moisescu despre varietatea părerilor 
asupra lui Evagrie din Pont, „care a fost socotit uneori prin¬ 
tre cei mai periculoşi eretici, alteori fiind trecut în numărul 
sfinţilor” 71 . Am putut lesne vedea că în cei şaptezeci şi opt 
de ani care au trecut de la formularea acestor concluzii, cer¬ 
cetarea patristică a avansat, precizându-şi o metodologie şi 
o abordare mai adecvată operei şi personalităţii unui autor 
patristic cum este Evagrie. Această metodologie stă la temelia 
unei interpretări a datelor despre Evagrie existente azi, sen¬ 
sibil mai bogate ca în prima jumătate a secolului trecut, în 
virtutea căreia putem înţelege atât ansamblul scrierilor, cât şi 
ideile particulare ale lui Evagrie în contextul teologic, biseri¬ 
cesc, politic, duhovnicesc, cultural şi ereziologic al vremii. 

Astfel, putem discerne o linie de interpretare ortodoxă şi 
bisericească a acestui „mare autor duhovnicesc răsăritean”, în 

70 A. Casiday, „On Heresy in Modern Patristic Scholarship: the 
case of Evagrius Ponticus”, în: Heytbrop Journal, LIII (2012), p. 248. 

71 Patriarhul Iustin Moisescu, Evagrie din Pont, p. 159. 

ale cărui scrieri „îşi are originea întreaga învăţătură spirituală a 
Bisericii Răsăritene” 72 . Această linie ortodoxă a fost reprezentată, 
în trecut, de nume ilustre de sfinţi, ca Dorotei de Gaza, Isaac 
Şirul, Ioan Damaschin, Grigorie Palama, Calist Xanthopoulos, 
Nicodim Aghioritul, iar în prezent este urmată de teologi cu 
autoritate ştiinţifică şi duhovnicească. Dintre aceştia, majori¬ 
tatea sunt ortodocşi, iar cei neortodocsi sunt mai ales monahi 
teologi cu preocupări pentru spiritualitatea veche a Bisericii. 

Cealaltă linie de interpretare evagriană, al cărei expo¬ 
nent indiscutabil este Antoine Guillaumont, e ilustrată de 
teologi academici interesaţi mai ales de erezie, ca una ce le 
este cu adevărat stimulentă, toţi fiind neortodocsi sau foşti 
ortodocşi. Din păcate, lucrărilor acestor din urmă gânditori le 
sunt îndatorate capitolele dedicate lui Evagrie, origenismului 
şi Sinodului al V-lea Ecumenic din manualele de Patrologie 73 
si Istorie bisericească universală, branşate anacronic la cer- 
cetări depăşite şi care au preluat necritic concluziile cercetă¬ 
rilor academice apusene, datorită tentaţiei facilităţii operării 
cu şabloane, a căror repetare servilă riscă să devină ridicolă. 
Culmea ironiei este că la demontarea lor s-a ajuns tot prin 
efortul unor cercetători apuseni, însă dintre cei pentru care nu 
erezia, ci ortodoxia este atrăgătoare şi elocventă. 


72 Patriarhul Iustin Moisescu, Evagrie din Pont, p. 11. 

73 Chiar şi manualul reputatului patrolog grec Panaiotis Hristu 
prezintă „viaţa, opera şi doctrina” Iui Evagrie exclusiv prin rezumarea 
scrierilor lui A. Guillaumont, fără a aminti măcar de cercetările pr. 
Bunge sau de existenţa vreunei alte viziuni şi interpretări asupra temati¬ 
cii evagriene [Patrologia greacă, voi. III, în limba greacă,Tesalonic, 2008, 
pp. 201-214). 

este rezervată creştinilor ajunşi la o cunoaştere interioară, tră¬ 
ită „în Hristos şi în Biserică”, a tainelor dumnezeieşti. In con¬ 
tinuarea viziunii nou-testamentare asupra gnozei autentice, 
Clement Alexandrinul desemnează prin „gnostic” pe creştinul 
ajuns la o vârstă duhovnicească înaltă, şi nu apartenenţa la 
o sectă sau la o şcoală religioasă 76 . Pentru Evagrie, termenul 
de „gnoză” se specializează până într-acolo încât denumeşte 
chiar esenţa Dumnezeirii, denumită „gnoză fiinţialaOdată 
cu înaintarea duhovnicească are loc şi împărtăşirea treptată 
de această gnoză, adică de unire tot mai intimă între om şi 
Dumnezeu, fără a ajunge la dispariţia umanului, nici la anu¬ 
larea caracterului creat al omului. Prin urmare, atunci când 
substantivul yvwoic; denumeşte în mod specializat fie pe 
Dumnezeu, Care vine şi Se împărtăşeşte omului la rugă¬ 
ciune, fie starea lăuntrică a minţii dobândită în urma acestor 


, ™ w^lxandrinul, btromate, VII, 13, 82. Analizând isto- 

U- Borella, Problemes degnose, pp. 286-287). 

cercetări dumnezeieşti, l-am tradus prin „gnoză”. Am făcut 
aceasta pentru a-1 diferenţia atât de substantivul „cunoştinţă”, 
care desemnează setul de idei sau învăţături câştigate prin 
experienţă sau învăţare, cât şi de termenul „cunoaştere”, care 
denumeşte însuşi procesul de dobândire a cunoştinţelor, fie că 
acestea sunt duhovniceşti, fie că sunt seculare. 

b. TTpaKTiKT]. In „Prologul” Tratatului practic , Evagrie 
împarte viaţa duhovnicească în trei etape, împărţire deve¬ 
nită normativă în tradiţia fîlocalică ulterioară. Prima etapă, 
TTpaKTiKfj, a fost denumită în traducerile româneşti cu varii 
termeni, precum: „lucrare”, „nevoinţă”, „făptuire”, „practică”, 
întrucât această etapă are legile ei duhovniceşti foarte precise, 
scop propriu şi caracteristici bine definite, ea trebuie marcată 
şi terminologic cu un singur cuvânt cuprinzător, care să nu 
aibă alte conotaţii şi nici sinonimie, fie ea parţială, cu alţi ter¬ 
meni. De aceea l-am tradus în mod constant prin „făptuire”, 
iar după caz, am utilizat adjectivul „făptuitor”. Ne-am oprit 
asupra lui pentru a păstra mireasma pe care o aduce cu sine, 
potrivită unui text patristic, fără a glisa spre zona arhaismelor 
ininteligibile. Dacă titlul lucrării evagriene YlpaKTiKOC, l-am 
tradus totuşi prin Tratatul practic , deşi în lumina observaţiilor 
de mai sus ar fi fost consecvent să-l traducem prin Făptuitorul , 
am făcut-o pentru a păstra titlul consfinţit în româneşte de o 
destul de îndelungată folosinţă şi pentru a nu crea confuzii 
inutile. 

c. ijGiKrj. Acest adjectiv este folosit de Evagrie ca atribut 
pentru substantivul „contemplaţie” {Scolia 1 la Ecclesiast 1,1). 
A fost preluat în literatura fîlocalică, Sfântul Simeon Noul 
Teolog scriind o serie de Cuvântări etice , iar ucenicul său, 

este rezervată creştinilor ajunşi la o cunoaştere interioară, tră¬ 
ită „în Hristos şi în Biserică”, a tainelor dumnezeieşti. In con¬ 
tinuarea viziunii nou-testamentare asupra gnozei autentice, 
Clement Alexandrinul desemnează prin „gnostic” pe creştinul 
ajuns la o vârstă duhovnicească înaltă, şi nu apartenenţa la 
o sectă sau la o şcoală religioasă 76 . Pentru Evagrie, termenul 
de „gnoză” se specializează până într-acolo încât denumeşte 
chiar esenţa Dumnezeirii, denumită „gnoză fiinţială”. Odată 
cu înaintarea duhovnicească are loc şi împărtăşirea treptată 
de această gnoză, adică de unire tot mai intimă între om şi 
Dumnezeu, fără a ajunge la dispariţia umanului, nici la anu¬ 
larea caracterului creat al omului. Prin urmare, atunci când 
substantivul yvwoic; denumeşte în mod specializat fie pe 
Dumnezeu, Care vine şi Se împărtăşeşte omului la rugă¬ 
ciune, fie starea lăuntrică a minţii dobândită în urma acestor 


, ™ ‘ /^«andrinul, Aromate, VII, 13,82. Analizând isto- 
a sensului ortodox al expresiei „gnoză” în creştinismul primelor secole, 

ortodoxâTT SmC: ” n PartC * * * fi ^ termenul «S noză » « no î iun£ 
«oAoSrrV ^ de >» Bteridf („Gnosis: le 

ticii iudaice din diaspora m * ^ tUa ^ ntei> ” situat în contextul apologe- 

* o creaţie *7 Nu CSte ™ ba ^ 

tradiţiile filosofice” (Pierrp-'Tk ’ 1C t? C Un dm P r umut pur si simplu din 
6, 511). î n continuarea stufri 0 ™^! AMEL0T > »Gnose chretienne”, DS 
biblic ?i patristic originar uln “ţj 3SUpra § nozei ortodoxe, în sensul 
turii apusene faţă de gnoza auteT^ atr8ge aten l ia asu P ra aler g iei cul ' 
spre gnosticismul eretic fi 0 1C ^’ pe Modalul atracţiei ei irezistibile 
Borell A) Probletnes degnose, pp. 286 - 287 ). 

cercetări dumnezeieşti, l-am tradus prin „gnoză”. Am făcut 
aceasta pentru a-1 diferenţia atât de substantivul „cunoştinţă”, 
care desemnează setul de idei sau învăţături câştigate prin 
experienţă sau învăţare, cât şi de termenul „cunoaştere”, care 
denumeşte însuşi procesul de dobândire a cunoştinţelor, fie că 
acestea sunt duhovniceşti, fie că sunt seculare. 

b. ŢTpaKTiKij . In „Prologul” Tratatului practic , Evagrie 
împarte viaţa duhovnicească în trei etape, împărţire deve¬ 
nită normativă în tradiţia filocalică ulterioară. Prima etapă, 
TTpaKTiKrj, a fost denumită în traducerile româneşti cu varii 
termeni, precum: „lucrare”, „nevoinţă”, „făptuire”, „practică”, 
întrucât această etapă are legile ei duhovniceşti foarte precise, 
scop propriu şi caracteristici bine definite, ea trebuie marcată 
şi terminologic cu un singur cuvânt cuprinzător, care să nu 
aibă alte conotaţii şi nici sinonimie, fie ea parţială, cu alţi ter¬ 
meni. De aceea l-am tradus în mod constant prin „făptuire”, 
iar după caz, am utilizat adjectivul „făptuitor”. Ne-am oprit 
asupra lui pentru a păstra mireasma pe care o aduce cu sine, 
potrivită unui text patristic, fără a glisa spre zona arhaismelor 
ininteligibile. Dacă titlul lucrării evagriene YlpaKTiKOC, l-am 
tradus totuşi prin Tratatul practic, deşi în lumina observaţiilor 
de mai sus ar fi fost consecvent să-l traducem prin Făptuitorul , 
am făcut-o pentru a păstra titlul consfinţit în româneşte de o 
destul de îndelungată folosinţă şi pentru a nu crea confuzii 
inutile. 

c. ijGiKrj. Acest adjectiv este folosit de Evagrie ca atribut 
pentru substantivul „contemplaţie” {Scolia 1 la Ecclesiast 1,1). 
A fost preluat în literatura filocalică, Sfântul Simeon Noul 
Teolog scriind o serie de Cuvântări etice , iar ucenicul său, 

Nichita Stithatul, lăsându-ne Trei sute de capete etice , natu¬ 
rale şi gnostice. Din cauza confuziei pe care termenii „etic” şi 
„moral” o suscită în româneşte, ducând la înţelegerea greşită 
în contextele care ne interesează aici, l-am redat pe T]0iKri 
prin „făptuitoare”, întrucât etapa făptuitoare mai este numită 
de Evagrie şi „etică” sau „morală”. In acest fel, cititorul poate 
înţelege că termenii pe care riOiKiţ îi determină, cum ar fi 
„contemplaţiile făptuitoare”, corespund primei etape din cele 
trei ale urcuşului duhovnicesc. 

d. vOT]|ia. Redat până acum în mod invariabil prin „înţeles” 
sau „idee”, substantivul vorpa denumeşte totuşi o imagine 
complexă, întipărită în partea raţională (to AoyicrriKOv), aşa 
cum arată structura sa morfologică, în care terminaţia „-pa” 
indică rezultatul acţiunii. Cu alte cuvinte, informaţiile venite 
prin simţuri, mai ales prin văz, stocate de minte în memorie, 
sunt activate mai ales ca imagini interioare, localizate mental, 
foarte rar ca înţelesuri simple, care, după cum spune Evagrie, 
nu se întipăresc în minte şi nu îi dau o formă. De aceea am 
optat pentru traducerea lui vor|pa prin „reprezentare” sau 
„imagine mentală”, pentru a indica procesul duhovnicesc inte¬ 
rior, în care mintea operează nu cu noţiuni, ci cu imagini, de 
obicei pătimaşe. In foarte rarele cazuri în care contextul arată 
că e vorba de un înţeles simplu, fără reprezentare vizuală, lăun¬ 
trică, am folosit vechea echivalare a lui vor)pa prin „înţeles”. 

e. GeoAoyiKtţ. Este a treia etapă a urcuşului duhovnicesc, 
denumită de Evagrie în acelaşi „Prolog” al Tratatului practic 
„theologia sau fericirea ultimă”. Pentru a marca deosebirea 
radicală între disciplina discursivă, universitară sau nu, care se 
ocupă cu problematica vastă legată de Dumnezeu şi legăturile 

omului cu El, numită „teologie”, şi această stare duhovni¬ 
cească la care se ajunge în urma unui parcurs ascetic punctat 
riguros în scrierile filocalice, am adoptat grafia „theologie” ori 
de câte ori termenul viza această etapă duhovnicească. 

f. TTpocupeoiţ . Termen în care se intersectează sensuri 
filosofice, biblice şi ascetice, a fost tradus prin „dispoziţie”, 
„înclinaţie spre ceva”, „avânt”, „elan”, „pornire”. Datorită lui 
Evagrie a fost fixat în cuprinsul său sensul aristotelic de ale¬ 
gere făcută în urma unei deliberări lucide, în cunoştinţă de 
cauză, pe temeiul unor principii bine stabilite. De aceea, peste 
tot în Scolii traducerea lui TrpocupecrK; prin „alegere” presu¬ 
pune ca subiect omul, duhul sau mintea lui, precum şi faptul 
că ea este „deliberată”, implicând adică participarea activă şi 
conştientă a minţii la înfăptuirea unor acte ascetice. 

g. Trvsupa. Fiind un omonim, iTveupa poate însemna atât 
„suflare de aer”, „vânt”, cât şi „duh”, acesta din urmă fie ca parte 
a omului, fie ca Duh al lui Dumnezeu. De aceea, doar con¬ 
textul este în măsură să îi precizeze sensul pentru fiecare caz 
în parte, comentariul evagrian orientând şi opţiunea tradu¬ 
cătorului. O atenţie specială pretinde sintagma Trpoafp£CTiţ 
TTveupotTOC; , pe care am tradus-o, după caz, fie prin „alegere 
a duhului”, fie prin „alegere făcută în vânt”. Prima formă, 
cum apare, de exemplu, la Ecclesiastul 2, 11, se impune când 
din contextul tâlcuirii reiese că subiectul alegerii este duhul 
omului ( cf. 1 Corinteni 2, 11) sau mintea sa 77 . A doua vari¬ 
antă am folosit-o când genitivul TTV£U|iaTOţ indică obiec¬ 
tul alegerii, reprezentat de diferitele forme ale deşertăciunii, 


77 Scolia 10 la Ecclesiast 2,11. 

a căror alegere este, prin urmare, una „făcută în vânt”. Aşa 
sunt versetele din Ecclesiastul 2, 26; 4, 4, şi mai ales 4, 6, de 
unde reiese clar că TTpomp£Ci£ TTV£U|iaTO<; trebuie tradusă 
prin „alegere făcută în vânt”, întrucât este „un fel de voinţă 
sufletească pătimaşă” 78 , şi „nu se aplică în mod comun fiecărui 
verset, unde se află şi unele lucruri lăudabile” 79 , în timp ce 
alegerea făcută de duhul omului, respectiv „alegerea duhului”, 
nu e întotdeauna pătimaşă 80 . 


* * * 


Prezentele traduceri au la bază textul grecesc din ediţiile 
critice publicate în seria Sources Chretiennes,vo\. 340 (Evagre 
le Pontique, Scolies aux Proverbes , introduction, texte cri- 
tique, traduction, notes, appendices et index par Paul Gehin, 
Les Editions du Cerf, Paris, 1987), respectiv voi. 397 (Evagre 
le Pontique, Scolies ă L’Ecclesiaste , edition princeps du texte 
grec, introduction, traduction, notes et index par Paul Gehin, 
Les Editions du Cerf, Paris, 1993). Sistemul de trimiteri 
biblice îl reproduce integral pe cel folosit de editorul fran¬ 
cez, acesta incluzând numărul capitolului, al versetului, pre¬ 
cum şi pe cel al rândurilor care subdivizează fiecare verset 


78 Scolia 11 la Ecclesiast 4,6. 

79 Scolia 51 la Ecclesiast 6,9. 

80 în introducerea sa la Scoliile la Ecclesiast, P. Gehin, fidel poziţiilor 
lui A. Guillaumont, e de părere că sintagma în cauză trebuie tradusă în 
toate cazurile ca „alegere a duhului", întrucât exprimă un sens voluntarist 
care s-ar potrivi concepţiilor origeniste {SC 397, p. 18). 

în ediţiile moderne ale Septuagintei. Diferenţele între versiu¬ 
nea textului biblic utilizat de Evagrie şi cea din actuala Biblie 
ortodoxă se datorează faptului că autorul patristic citeşte 
Septuaginta (folosită de majoritatea Părinţilor Bisericii), în 
vreme ce ediţiile biblice sinodale moderne, începând din peri¬ 
oada interbelică, recurg la Textul masoretic pentru majoritatea 
cărţilor Vechiului Testament. 

7 

Traducerea în româneşte a Scoliilor awei Evagrie la Pilde 
şi Ecclesiast reprezintă prima etapă în editarea integrală a 
lucrărilor exegetice evagriene, ale căror ediţii critice se află 
în curs de elaborare. Ediţia de faţă, prin studiul introductiv, 
opţiunile traductologice şi notele explicative, răspunde inte¬ 
resului constant arătat în România faţă de opera şi personali¬ 
tatea marelui autor filocalic şi se situează pe o linie de inter¬ 
pretare contemporană şi duhovnicească, ale cărei începuturi 
pot fi identificate şi în studiile Patriarhului Iustin, urmărind 
să contribuie astfel la conturarea, înţelegerea şi promovarea 
adevăratului profil teologic al awei Evagrie. 


Ieromonah Agapie Corbu 





Scolii la Pilde 




Scolii la Pilde 


1,1. Pildele lui Solomon,fiul lui David, 

care a împărăţit în Israel. 

1. Pilda este o zicere care prin lucruri sensibile arată 
lucrurile inteligibile. 

2. „împărăţia lui Israel” este cunoştinţa duhovnicească ce 
cuprinde raţiunile despre Dumnezeu, despre cele netrupeşti 
şi trupeşti şi despre judecată şi pronie, sau cea care descoperă 
contemplaţia despre făptuire 1 , fizică şi theologie 2 . 

1,2 1 . Pentru a cunoaşte înţelepciunea şi învăţătura... 

3. De aceea spune că „a împărăţit în Israel”, tocmai „pen¬ 
tru a cunoaşte înţelepciunea şi învăţătura”. Înţelepciunea este 
cunoştinţa celor trupeşti şi netrupeşti, a judecăţii şi a pro¬ 
niei contemplate în acestea, iar învăţătura este nepătimirea 


1 în original: Trepi rjGiKffe. Etapa făptuirii mai este numită de 
Evagrie şi „etică”. 

2 Cele trei mari etape ale vieţii duhovniceşti, potrivit „Prologului” 
Ia Tratatul practic, sunt făptuirea, în care are loc despătimirea, con¬ 
templaţia naturală, la care se intră prin uşa iubirii, şi contemplaţia 
Sfintei Treimi sau „theologia”, numită şi „fericirea ultimă”; cf. Scolia 1 
la Ecclesiast 1,1. 

relativă 3 , observată în legătură cu partea pătimitoare sau 
iraţională a sufletului. 

1,3 3 . ... şi pentru a judeca drept. 

4. , A judeca drept” arată că facultatea de judecare trebuie 
să fie dreaptă şi fără întorsături. în noi există trei facultăţi 
de judecare: simţirea, raţiunea şi mintea. Simţirea este pentru 
cele sensibile; raţiunea, pentru nume şi verbe şi pentru cele 
rostite; iar mintea, pentru cele inteligibile. 

I, 7 3 . Iar evlavia faţă de Dumnezeu este începutul simţirii , 

5. După cum mintea le percepe pe cele sensibile prin 
simţuri, tot aşa prin virtuţi le vede în mod iniţiatic 4 pe cele 
inteligibile. De aceea înţeleptul Solomon ne învaţă că acestea 
au rolul [pe care îl are] simţirea 5 . 

3 Formula peTpiondOeta ttaOuîv, de provenienţă peripateticiană, 
exprimă crezul că patimile nu pot fi eliminate deplin, ci doar dominate şi 
ţinute în stăpânire de raţiune. Şcoala stoică, cu care polemiza cea peripa¬ 
tetică în această chestiune, susţinea contrarul, respectiv posibilitatea unei 
nepătimiri absolute. Discuţia detaliată a problemei, la Ilsetraut Hadot 
şi Pierre Hadot ,Apprendre ă pbilosopher dans lAntiquite, Ed. Le Livre 
de Poche, Paris, 2004, p. 76. 

4 Vechiul verb al vederii, âTTOiTTEuu), întâlnit încă de la Homer, a fost 
consacrat tehnic în vocabularul misteric, în care el numeşte actul contemplă¬ 
rii supreme, atins de iniţiaţii în marile misterii de la Eleusis în treapta numită 
„epopteică”, a treia şi cea mai înaltă dintre iniţierile eleusine. Prin folosirea 
acestui verb tehnic, Evagrie le sugerează celor atenţi la nuanţele limbii faptul 
că doar mintea celor despătimiţi şi intraţi („iniţiaţi”) în contemplaţia natu¬ 
rală le poate vedea „în mod iniţiatic pe cele inteligibile” (c/7 TP, „Prolog”, 8). 

5 Virtuţile sunt pentru minte ceea ce reprezintă simţurile fizice pen¬ 
tru trup. Tema simţului duhovnicesc al minţii va fi amplu dezvoltată de 
Sfântul Diadoh al Foticeei {Capetele gnostice, 30, FR 1, trad. rom., 

1,7 4 . însă necinstitorif dispreţuiesc înţelepciunea şi învăţătura. 

6. Cei care dobândesc răutatea „dispreţuiesc înţelepciunea 
şi învăţătura”, dar în vorbe mi se pare că nimeni nu dispreţu¬ 
ieşte înţelepciunea si învăţătura. 

I, 9. Fiindcă vei avea pe creştetul tău cununa harurilor 

şi colier de aur împrejurul gâtului. 

7. După cum „creştetul” şi „gâtul” arată aici mintea, tot aşa 
„cununa” şi „colierul” înseamnă aici cunoştinţa. Fiindcă acesta 
este obiceiul Duhului Sfânt, să folosească multe nume pentru 
a-L numi pe Dumnezeu şi pe îngerii Lui, mintea, virtutea, 
cunoştinţa, răutatea, neştiinţa şi chiar pe diavol şi pe îngerii 
lui. Dar numele nu se dau în mod simplu, după cum li se pare 
unora, fiindcă acestea sunt semne care indică diferitele feluri 
de lucrări: pe cele ale lui Dumnezeu, Care lucrează în noi prin 
îngeri, pe cele ale noastre săvârşite în El, pe cele ale demonilor 
îndreptate către noi şi pe cele ale noastre îndreptate către ei. 

1,13. Să înşfacăm avuţia lui de mare preţ, 

iar casele să ni le umplem de prăzi. 

8. „Avuţia” dreptului sunt înţelepciunea, priceperea şi 
chibzuinţă 7 , fiindcă spune: „Câştigă înţelepciunea şi câştigă 


introd. şi note de pr. prof. dr. Dumitru Stăniloae, Ed. Harisma, Bucureşti, 
1993, pp. 425-426). 

5 Ara tradus adjectivul daePrfe.-Ec; prin „necinstitor”, întrucât se 
integrează în sistemul teologic avut în vedere de Evagrie, denumindu-i 
pe cei care nu împlinesc cele consfinţite de legea dumnezeiască. Astfel, 
un „necinstitor” nu e neapărat şi „necredincios”, termen cu care e tradus 
în ediţiile româneşti ale Vechiului Testament. 

7 Virtuţile enumerate aici sunt proprii părţii raţionale. Potrivit 
Tratatului practic, „lucrarea chibzuinţei este, pe de o parte, de a face 

priceperea” 8 şi: „Cel care câştigă chibzuinţă se iubeşte pe 
sine” 9 . Dar necinstitorii răpesc această avuţie, convingându-1 
pe cel drept să facă ceva din cele neîngăduite de Dumnezeu, 
pentru ca mintea, după ce a fost orbită de păcat, să cadă din 
aceste sfinte avuţii. 

9. Demonii îi pradă pe cei pe care îi biruiesc, luând de 
la aceştia panoplia lui Dumnezeu, coiful şi platoşa şi sabia 
Duhului, care este cuvântul lui Dumnezeu 10 . 

1,14 1 ' 2 . Aruncă-ţi sorţul cu noi 

şi vom avea toţi o pungă de obşte. 

10. Aceşti împreună-moştenitori ai vrăjmaşilor sunt cei 
care se împărtăşesc din aceeaşi răutate ca şi ei. Iar „de obşte” 
este ceea ce nu aparţine lui Dumnezeu cel Unul. 

1,17. Nu pe nedrept se întind laţuri zburătoarelor. 

11. „Laţul” este pedeapsa veşnică 11 dată de Dreptul Jude¬ 
cător 12 sufletelor necurate, pentru a-şi pierde aripile crescute rău. 


strategia luptei împotriva puterilor potrivnice, de apărare a virtuţilor, 
iar pe de alta, de organizare împotriva răutăţilor, conducându-Ie pe cele 
neutre potrivit cu împrejurările. Lucrarea priceperii este de a le rândui în 
chip armonios pe toate cele care contribuie la atingerea scopului nostru. 
Lucrarea înţelepciunii este de a contempla raţiunile celor trupeşti şi ale 
celor netrupeşti” (TP, 89). 

8 Pildele 4,5. 

9 Pildele 19, 8. 

10 Cf. Efeseni 6, 11-17. Avem aici un exemplu tipic de tâlcuire a 
Scripturii cu Scriptura. 

11 Cf. Matei 25, 46. Textul vorbeşte despre veşnicia iadului, fiind 
important pentru corecta receptare a eshatologiei evagriene. 

12 Cf. 2 Timotei 4,8. 

1,20. înţelepciunea este cântată la ieşiri, 
iar în locuri largi merge cu îndrăzneală; 

21. este propovăduită de pe înălţimile zidurilor 
şi sălăşluieşte la porţile celor puternici. 

12. Acum numeşte „ieşire” sufletul care a fost scos din rău- 
tate si din neştiinţă. Astfel este si ieşirea fiilor lui Israel, care 
a avut loc după creaţia rezultată din judecata şi învăţătura lui 
Dumnezeu. Iar sufletul îl numeşte „loc larg”, pentru că zice: 
„Lărgeşte-ţi gura, şi-o voi umple” 13 ; şi Pavel spune în Epistola 
către corintenv. „Lărgiţi-vă şi voi” 14 . Şi, astfel, înţelepciunea 
„este cântată”de sufletul care iese [din răutate], iar în sufletul 
lărgit prin virtuţi „merge cu îndrăzneală”. „înălţime a zidu¬ 
lui” acestui [suflet] numeşte piscul nepătimirii, dacă este ade¬ 
vărat că „cei care iubesc Legea se înconjoară pe ei înşişi cu 
un zid” 15 . Pentru aceste ziduri se roagă şi David, zicând: „Să 
se zidească zidurile Ierusalimului” 16 , arătându-le pe cele ale 
sufletului, care au fost dărâmate din cauza [femeii] lui Urie 17 . 
„Porţi ale celor puternici” numeşte virtuţile înţelepţilor, 
fiindcă spune: „Deschideţi-mi porţile dreptăţii” 18 şi: „Cei 
puternici sunt iuţi la mânie: să nu bea vin, ca nu cumva, bând, 
să uite de înţelepciune şi să nu-i mai poată judeca drept pe 
cei neputincioşi” 19 . 


13 Psalmul 80, 9. 
u 2 Corinteni 6,13. 

15 Pildele 28,4 (în Septuaginta). 

16 Psalmul 50,19. 

17 Cf. 4 Regi 11. 

"Psalmul 117,19. 

19 Pildele 31, 4-5. 

1,26. De aceea, fi eu voi râde depieirea voastră 
fi mă voi veseli atunci când vă va veni prăpădul. 

13. Prin urmare, cum de Solomon spune mai încolo că 
„cel care se bucură de un om pierdut nu va fi nepedepsit” 20 ? 
Ori poate că înţelepciunea se bucură aşa cum s-a bucurat 
de pieirea 21 lui Matei vameşul 22 şi de pieirea tâlharului care 
a crezut în Hristos 23 , fiindcă înţelepciunea i-a pierdut şi pe 
vameş, şi pe tâlhar. 

1,27 1 ' 3 . Şi când tulburarea va veni pe neafteptate asupra voastră, 
iar surparea vafi defaţă asemenea unei furtuni, 
sau când necazul fi împresurarea vor da peste voi. 

14. „împresurarea” este învăţătura făptuitoare 24 care dis¬ 
truge sufletul zidit rău. 

1,30 1 . N-au vrut să ia aminte la sfaturile mele. 

15. Dacă depinde de noi 25 să vrem să luăm aminte la 
sfaturile înţelepciunii sau să nu vrem să luăm aminte, atunci 


20 Pildele 17,5. 

21 Evagrie foloseşte aici cuvântul „pieire”, dmilAeia, cu sens pozitiv, 
de dispariţie a răului şi a neştiinţei. 

21 Cf. Matei 9,9. 

23 Cf.Luca 23,42-43. 

24 Am tradus StSaoKCtMa r'jGiKrţ prin „învăţătură făptuitoare” dato¬ 
rită echivalenţei semantice, în scrisul evagrian, între npaKTiKrj şi rj0iKrţ, 
asupra căreia am zăbovit şi în „Studiul introductiv”. Sintagma face trimi¬ 
tere, de bună seamă, la Tratatul practic. 

25 Deşi expresia „depinde de noi”, âcţ’fjpTv loriv, ţine evident de 
un context stoic, în mod concret de Manualul lui Epictet, care începe cu 

înseamnă că am fost făcuţi având libertate de alegere. 
Asemenea acestui [verset] este şi: „Dacă veţi vrea şi mă veţi 
asculta, veţi mânca bunătăţile pământului, iar de nu veţi vrea 
şi nici nu mă veţi asculta, sabia vă va mânca, fiindcă gura 
Domnului a grăit acestea” 26 . 

1,32 1 . Vor fi ucişi, fiindcă nedreptăţeau pruncii. 

16. După cum „pruncii” se găsesc [la mijloc] între cei 
drepţi şi cei nedrepţi, tot aşa şi toţi oamenii se găsesc între 
îngeri şi demoni, nici demoni fiind, nici îngeri numindu-se, 
până la sfârşitul veacului 27 . 

I, 33. însă cel care mă ascultă se va sălăşlui întru nădejde 

şi va petrece în isihie, neînfricoşat de niciun rău. 

17. Cel nepătimaş „petrece în isihie, neînfricoşat” din par¬ 
tea niciunui gând rău. 

II, 1. Fiule, dacă, primind vorba poruncii mele, 

o vei ascunde la tine. 


înfăţişarea lucrurilor care depind şi care nu depind de noi, totuşi scolia 
ilustrează direcţia creştină de interpretare a lui Epictet, concretizată apoi 
şi în Manualul lui Nil Ascetul (PG 79, 1285-1312), învăţăturile atribu¬ 
ite, în Filocalia greacă, lui Antonie cel Mare şi târzia Parafrază creştină 
a .Manualului" lui Epictet (SC 503). Linia neoplatonică de valorificare a 
Manualului este sensibil diferită ( cf. analiza realizată de Ilsetraut Hadot 
şi Pierre Hadot în Apprendre ă pbilosopher dans l'Antiquite), Evagrie pre¬ 
luând doar terminologia, nu şi viziunea filosofică. 

26 Isaia 1,19-20. 

27 Cf. Matei 28, 20. 

2 1 . atunci urechea ta va da ascultare înţelepciunii. 

18. „Ascunde porunca”lui Dumnezeu cel care o împlineş¬ 
te, de vreme ce se spune şi că demonii, nerăbdând ca noi să o 
împlinim, o răpesc 28 . 

II, 3 1 ' 2 . Fiindcă, de vei chema înţelepciunea 

şi vei da glasul tău întru pricepere, 

19. Acum numeşte „glas” nepătimirea sufletului, fiindcă 
aceasta „cheamă” în mod firesc cunoştinţa lui Dumnezeu. Aşa 
zice şi David: „Cu glasul meu către Domnul am strigat” 29 ; şi 
iarăşi: „Ia aminte la glasul rugăciunii mele” 30 . 

II, 5. Atunci vei pricepefrica de Domnul 

şi vei afla cunoştinţa lui Dumnezeu. 

20. „Atunci vei pricepe” cum frica de Domnul este înce¬ 
putul înţelepciunii 31 şi cum aduce „cunoştinţa lui Dumnezeu”. 
Dar trebuie ca înţelepciunea şi priceperea să existe mai 
dinainte, pentru a putea înţelege frica de Domnul. Iar pe 
acestea le vom spune celor care dispreţuiesc înţelepciunea şi 
priceperea 32 , vrând însă să scape la frica de Dumnezeu ca la 
un lucru la îndemână 33 . 


28 Cf. Matei 13,19. 

29 Psalmul 76, 1. 

30 Psalmul 65,18. 

31 Cf. Pildele 1,7. 

32 Cf. Pildele 1,7. 

33 Scolia este adresată monahilor needucaţi şi simpli cu înţelegerea, 
care ridicau incultura la înălţimea unei premise a sfinţeniei, căreia i-ar fi 
de ajuns frica de Domnul. Evagrie arată că aceasta este doar „începutul 

II, 9. Atunci vei pricepe dreptatea şi judecata 
şi vei merge drept pe toate căile'"' bune. 

21. Numeşte „căi” poruncile lui Dumnezeu care ne duc 
la cunoaşterea lui Dumnezeu. Şi David zice: „De aceea mă 
îndreptam spre toate poruncile Tale” 3S . 

II, 12. Ca să se izbăvească de calea cea rea 

şi de bărbatul care nu spune nimic vrednic de crezare. 

22. Toate cele pe care le spun sfinţii îngeri sunt vred¬ 
nice de crezare. Oamenii însă pe unele le spun vrednice 
de crezare, iar pe altele, nevrednice de crezare. Dar [ver¬ 
setul arată că] diavolul „nu spune nimic vrednic de cre¬ 
zare”, în loc de: „Nu este vrednic să fie crezut”. Căci acum 
îl numeşte pe diavol „bărbat”, adică omul viclean care a 
semănat neghina 36 . 


înţelepciunii” şi că, pentru a o înţelege şi asimila duhovniceşte, e nevoie 
„ca înţelepciunea şi priceperea să existe mai dinainte”. Că Evagrie nu 
este însă un „filosof în pustie”, o arată Scolia 68 la Pilde 5, 20, în care 
subliniază latura înşelătoare a „înţelepciunii din afară”. Un reflex al aces¬ 
tei viziuni sunt capetele 79-83 din Despre legea duhovnicească a Sfântului 
Marcu Ascetul, unde sunt mustraţi monahii care se mândresc cu simpli¬ 
tatea şi cu lipsa lor de învăţătură. 

34 în original: dE,ojv - „ax, osie, ax al drumului”, de unde „cale”. 
Faptul că, la Atena, d^ulv desemna o placă de lemn, având gravate pe ea 
legile lui Solon, pivotantă pe o axă, ar putea fi o sursă a asocierii pe care 
Evagrie o face cu Legea. 

* Psalmul 118,128. 

36 Cf. Matei 13,25,28. 

II, 17. Fiule , să nu te cuprindă sfatul rău 
care s-a lepădat de învăţătura primită în tinereţe 
ţi a uitat de dumnezeiescul legământ! 

23. Dacă „sfatul” este o oarecare mişcare a minţii, cum de 
acesta „s-a lepădat de învăţătura primită în tinereţe”? Şi cum 
„a uitat de dumnezeiescul legământ”? Pentru că ni se vorbeşte 
despre „sfatul rău” ca despre o vieţuitoare raţională. Sau poate 
că aici îl numeşte „sfat rău” pe diavol, fiindcă acesta s-a sfă¬ 
tuit 37 rău, zicând: „Pune-voi tronul meu deasupra stelelor; 
fi-voi asemenea Celui Preaînalt” 38 . Dar „a uitat” şi de sfânta 
cunoştinţă atunci când „a părăsit învăţătura din tinereţe”, 
această „tinereţe” arătând starea lui de dinainte, când era invi¬ 
diat printre pomii Raiului 39 . 

II, 19. Toţi cei care merg după el nu se vor mai întoarce 
şi nici nu vor înţelege cărările drepte, 
fiindcă nu sunt prinşi de ani de viaţă. 

24. „[Domnul] îi iubeşte pe cei care urmăresc dreptatea” 40 
şi [de aceea s-a scris]:,Alergaţi aşa încât să prindeţi” 41 . 


37 Substantivul pouArj are atât sensurile de „chibzuire, deliberare, 
hotărâre luată”, cât şi de „sfat (oferit cuiva)”. Evagrie se bazează pe aceste 
variaţii ale sensului pentru a trece de la ideea de „sfat primit” la cea de 
personificare a diavolului, care a deliberat şi a hotărât rău, căzând astfel 
din vrednicia sa îngerească. 

38 Isaia 14,13-14. 

39 Cf. Iezechiel 9. 

40 Pildele 15,9. 

41 1 Corinteni 9,24. 

25. Câţi „sunt prinşi de ani de viaţă”, aceştia „vor înţelege 42 
cărările drepte”. [De aceea s-a scris:] „Mila Ta, Doamne, mă 
va urma în toate zilele vieţii mele” 43 . 

II, 21 1 " 2 . Cei buni vorfi locuitorii pământului, 
iar cei fără de răutate vor rămâne pe el. 

26. Cei care stăruie în nerăutate au rămas pe pământ, 
adică în cunoştinţă; iar cei care au căzut din pricina răutăţii se 
vor reîntoarce prin bunătate. 

III, 1. Fiule, nu uita rânduielile mele, 
iar inima ta să păzească cuvintele mele! 

27. Dacă uită de Lege acela care nu trăieşte după rându- 
ială, îşi aminteşte de ea cel care trăieşte potrivit ei. Şi, dacă 
păzeşte cuvintele lui Dumnezeu acela care le împlineşte, 
atunci cel care nu voieşte să le facă le pierde, fiindcă spune: 
„Nu cei care aud Legea sunt drepţi la Dumnezeu, ci cei care 
împlinesc Legea vor fi socotiţi drepţi” 44 . 

III, 5. încrede-te în Dumnezeu din toată inima, 
iar cu înţelepciunea ta să nu te semeţeşti. 

28. Spune: „Să nu te semeţeşti” fiindcă ai câştigat 
înţelepciunea lui Dumnezeu. Iar că despre înţelepciunea lui 
Dumnezeu vorbeşte aici, şi nu despre cea omenească, [se vede 


42 Evagrie exploatează polisemia verbului KaTaAaţiŞdvw, care în¬ 
seamnă „a prinde”, dar şi „a prinde un înţeles”, adică „a înţelege”. 

43 Psalmul 22,6. 

44 Romani 2,13. 

din faptul că] aduce dovezi, deoarece spune: „în toate căile 
tale cunoaşte-o pe ea, ca să taie drept căile tale” 45 . 

III, 8. Atunci se va vindeca trupul tău 
şi oasele tale vor fi îngrijite. 

29. Când puterile sufleteşti vor avea parte de îngrijire, 
atunci vor spune: „Doamne, cine este asemenea Ţie?” „Pentru 
că toate oasele mele vor zice: «Doamne, Doamne, cine este 
asemenea Ţie?»” 46 Prin urmare, dacă puterea de amintire a 
sufletului are parte de îngrijire, va spune cu siguranţă: „Adu- 
su-mi-am aminte de Dumnezeu si m-am veselit” 47 . Tot asa si 

/N ’ » > 

puterea vizuală va spune: „Inţeles-am lucrurile Tale şi mi-am 
ieşit din sine” 48 . în acelaşi fel şi partea poftitoare [va spune]: 
„Doamne, înaintea Ta este toată dorirea mea!” 49 Va zice încă şi 
cea raţională: „Cugetat-am la zilele cele de demult” 50 . Potrivit 
cu acestea se va întâmpla şi cu toate celelalte puteri [sufleteşti] si . 

III, 1 S 1 ' 2 . [înţelepciunea] este mai de cinste 
decât pietrele preţioase: 
nimic viclean nu-i va sta împotrivă. 


45 Pildele 3,6. 

«Psalmul 34,9. 

A1 Psalmul 76,3. 

48 Avacum 3,2 (în Septuaginta). 

49 Psalmul 37,9. 

50 Psalmul? 6,5. 

51 Se vede de aici că preluarea de către Evagrie a învăţăturii filosofice 
despre tripartiţia sufletului a avut scopul practic al sistematizării etapei 
practice a despătimirii, fapt care explică şi răspândirea sa în lumea auto¬ 
rilor filocalici. 

30. Demonii sunt neputincioşi doar împotriva înţelep¬ 
ciunii 52 , neputând să strecoare gânduri în inima celui ajuns 
înţelept. Fiindcă mintea iniţiată în contemplaţiile înţelepciunii 
devine neprimitoare a gândurilor necurate. 

III, 15 3 . [Aceasta] este binecunoscută tuturor celor 
care se apropie de ea. 

31. Mintea curată se apropie de înţelepciune, iar cea necu¬ 
rată va fi îndepărtată de aceasta. 

III, 18 1 . Pentru toţi cei care se ţin de ea, [înţelepciunea] este 
pom al vieţii. 

32. După cădere, Adam este oprit să mănânce din acest 
pom 53 , dacă este adevărat că „pomul vieţii creşte din roa¬ 
dele dreptăţii” 54 . Iar dacă „pomul vieţii” este înţelepciunea 
lui Dumnezeu, atunci cu dreptate este oprit să se atingă 55 de 
acest pom, fiindcă „înţelepciunea nu va pătrunde în sufletul 
urzitor de rele” 56 . 

III, 19. Dumnezeu prin înţelepciune a întemeiat pământul, 

iar cerurile le-a pregătit prin chibzuinţă. 

20. întru simţire s-au sfărâmat abisurile, 

iar norii au izvorât rouă. 


52 Se înţelege că e vorba de o stare harică a omului lăuntric, pătruns 
de „duhul înţelepciunii şi al sfatului”! cf. Isaia 11,2). 

53 Cf. Facerea 3, 22. 

54 Pildele 11,30. 

55 Cf. Facerea 3,3. 

56 înţelepciunea lui Solomon 1,4. Cf. Scolia 132. 

33. Sfântul Pavel, în Epistola către efesenP , a numit 
„pământul” amintit aici „lărgime”, iar „cerurile” pomenite 
aici le-a chemat „înălţime”, şi pe cele numite în mod figurat 
„abisuri” le-a numit „adâncime”, iar pe „norii” care „au izvorât 
rouă” i-a numit „lungime”. Iar acestea toate sunt simboluri 
ale firilor raţionale, împărţite lumilor şi trupurilor în mod 
corespunzător cu starea lor. 

III, 22. Pentru ca sufletul tău să trăiască 
şi împrejurul gâtului tău săfie har. 

34. A numit „gât” sufletul care a purtat jugul Domnului 58 . 

III, 23. Pentru ca să mergi încrezător, în pace, pe toate căile tale, 
iar piciorul tău să nu se poticnească. 

35. „Poticneala” pentru firea raţională este gândul necurat 
sau cunoştinţa mincinoasă 59 . 

f i 

III, 24. Dacă şezi, veififără teamă; 
iar dacă te culci, dulce vei dormi 
25. şi nu te vei teme de venirea spaimei, 
nici de năvălirile necinstitorilor. 

36. De aici cunoaştem că milostenia 60 îndepărtează nălu¬ 
cirile înfricoşătoare care ni se întâmplă în timpul nopţii. însă 


57 Efeseni 3,18. 

58 Cf. Matei 11,28-30. 

59 Evagrie vizează aici gnosticismul, împotriva căruia îndreptase atât 
numeroase din Capetele gnostice, cât şi alte texte. 

60 Milostenia, £Aer]|jO 0 Uvr|, trebuie înţeleasă aici ca virtute a inimii 
simţitoare şi compătimitoare cu întreaga făptură. 

acelaşi lucru îl fac şi blândeţea, şi nemânierea, şi îndelun- 
ga-răbdare, şi toate cele care domolesc în mod firesc mânia 
tulburată, dacă este adevărat că nălucirile înfricoşătoare obiş¬ 
nuiesc să se nască din tulburarea părţii irascibile [a sufletului]. 

III, 30. Să nu iubeşti duşmănia deşartă împotriva omului, 

ca nu cumva să ţi se facă vreun rău. 

37. Această „duşmănie” faţă de aproapele lucrează un rău. 

III, 33. Blestemul lui Dumnezeu este în casele necinstitorilor, 

dar sălaşurile drepţilor sunt binecuvântate. 

38. Necunoaşterea Domnului se află în sufletele „necinsti¬ 
torilor”, iar cunoaşterea lui Dumnezeu, în sufletele „drepţilor”. 

III, 34. Domnul celor mândri le stă împotrivă, 

iar celor smeriţi le dă har. 

39. Precum Domnul Se împotriveşte ca Dreptate celor 
nedrepţi şi ca Adevăr celor mincinoşi, tot aşa Se împotriveşte 
şi ca Smerenie celor mândri. 

III, 35. Cei înţelepţi vor moşteni slava, 

iar cei necinstitori au ridicat în slăvi necinstea. 

40. „Cei înţelepţi vor moşteni”cunoştinţa, iar necinstitorii 
au cinstit neştiinţa. 

IV, 2 1 . Fiindcă dar bun vă dăruiesc. 

41. Trebuie însemnat aici faptul că numeşte „dar bun” 
Legea, pentru cel care primeşte pe nedrept daruri în sânul 

său şi nu sporeşte 61 . Fiindcă acolo numeşte „daruri nedrepte” 
poruncile celui viclean, pe care mintea privindu-le, nu sporeşte 
în căile sale. 

IV, 2 2 . Să nu părăsiţi Legea Mea. 

42. „Părăseşte Legea” acela care o încalcă. 

IV, 8 1 . Imprejmuieşte-o şi te va înălţa. 

43. Dacă ţine de noi 62 „să împrejmuim” înţelepciunea 
şi dacă virtuţile ţin de noi, atunci „împrejmuirile” arată aici 
virtuţile, ca unele care „înaltă” cunoştinţa lui Dumnezeu. 

IV, 9. Ca să-ţi pună pe cap cununa harurilor 

şi să te apere cu-a desfătării cunună. 

44. „Cununa harurilor” şi „cununa desfătării” sunt 
cunoştinţa lui Dumnezeu, care ne „apără” de orice gând 
pătimaş şi respinge orice gnoză mincinoasă. 

IV, 10 .Ascultă, fiule , şi primeşte-mi cuvintele 

si se vor înmulţi anii vieţii tale, 

pentru ca multe să-ţi fie căile vieţii! 

45. Aceste „căi multe” duc spre o singură cale, aceea care 
zice: „Eu sunt Calea” 63 . Dar „căi multe” a numit virtuţile care 
duc la cunoştinţa lui Hristos 64 . 


61 Cf. Pildele 17,23. 

62 Vide supra, Scolia 15 şi nota explicativă. 

63 Ioan 14,6. 

64 Hristocentrismul gândirii evagriene răzbate din numeroase tex¬ 
te ca acesta: în continuare, Scoliile 49, 51, dar şi KG, IV, 42 (Hristos 

IV, 15. în orice loc şi-ar aşeza tabăra, nu te duce acolo, 
ci pleacă de la ei şi îndepărtează-te! 

46. Locul acestei oştiri este răutatea şi gnoza care în chip 
mincinos îşi atribuie acest nume 65 . 

IV, 16. Fiindcă nu vor dormi dacă nu vorface rău, 
somnul se depărtează de la ei, nu se odihnesc. 

47. Dacă Domnul dă somn celor pe care-i iubeşte 66 , iar 
necinstitorii nu-I sunt iubiţi, înseamnă că Domnul nu dă 
somn necinstitorilor. De aceea se poate spune în mod vrednic 
de crezare că nici demonii nu obişnuiesc să doarmă. 

7 

IV, 17. Fiindcă ştie că ei se hrănesc cu bucatele necinstirii 
şi se îmbată cu vinulfărădelegii. 

48. De aici cunoaştem cu ce „se hrăneşte” oştirea pute¬ 
rii vrăjmaşe, fiindcă spune că bucatele ei sunt necinstirea, iar 
vinul este fărădelegea. 


- mijlocitor al gnozei adevărate şi al contemplaţiei Sfintei Treimi); KG, 
VI, 14 (Hristos - Dumnezeu peste toate); KG, VI, 57 (Hristos - Creator); 
DG, 3 (Hristos - Doctorul sufletelor, Care ne vindecă de patimi); sau, 
în tradiţia imediată păstrată în grupul „ucenicilor lui Evagrie”: UE, 104 
(Hristos e Cel care realizează în noi biruinţele duhovniceşti). De aceea, 
părerile specialiştilor care încă mai cred, împreună cu Hans Urs von 
Balthasar, în „nivelul precreştin de gândire” al lui Evagrie („Methaphysik 
und Mystik des Evagrius Ponticus”, în: ZeitschriftfurAszese und Mystik, 
14 / 1939, p. 40) sau că „e dificil să-L prezinţi pe Hristos ca inima sche¬ 
mei de mântuire a lui Evagrie” (Julia Konstantinovsky, Evagrius 
Ponticus. The Making of a Gnostic, Ashgate, 2009, p. 174) trebuie părăsite. 

Cf. 1 Timotei 6,20. 

66 Cf. Psalmul 126,2. 

IV, 18. Dar căile drepţilor strălucesc asemenea luminii, 
merg înainte şi luminează până la ivirea zilei. 

49. Virtuţile merg înaintea noastră şi ne luminează, până 
când Soarele dreptăţii 67 va străluci peste noi ziua sa. 

IV, 19. însă căile necinstitorilor sunt întunecate, 
ei nu ştiu cum se poticnesc. 

50. Necinstitorii nu înţeleg felul în care păcătuiesc, nici 
nu cunosc din ce cauză „se poticnesc”; dar nici chiar faptul că 
fac fărădelege nu-1 ştiu, ceea ce este semn al celei de pe urmă 
nebunii. 

IV, 21. Pentru ca izvoarele tale să nu se piardă, 
păzeşte-le în inima ta. 

51. Numeşte „izvoare” virtuţile, din care se naşte apa 
cea vie 68 , care este cunoştinţa lui Hristos. Şi David spune: 
„Arătatu-s-au izvoarele apelor şi descoperitu-s-au temeli¬ 
ile lumii” 69 , arătând că aceste lucruri s-au petrecut la venirea 
Mântuitorului nostru Hristos. 

IV, 25. Ochii tăi să vadă drept, 

iar pleoapele tale să le încuviinţeze pe cele drepte. 

52. Cei care au gânduri nepătimaşe şi dogme adevărate, 
aceştia „văd drept” 70 . 


67 Cf. Maleahi 3,20. 

68 Cf.Ioan 4,11. 

69 Psalmul 17,17. 

70 Transpare, încă o dată, grija lui Evagrie pentru ortodoxia credinţei 
şi întruparea ei într-un mod de viaţă ortodox, condiţii pentru adevărata 
contemplaţie sau „vedere dreaptă”. 

IV, 27. Să nu te abaţi nici la dreapta, nici la stânga, 
ci întoarce-ţi piciorul de la calea răutăţii. 

53. Fiindcă virtutea este măsura justă 71 . De aceea spune 
că bărbăţia se află între îndrăzneală şi laşitate. Acum însă 
numeşte „dreapta” nu pe cele ce sunt din fire de-a dreapta, 
ci pe cele care par la dreapta din pricina plăcerilor, pentru că 
spune: „Vântul de miazănoapte e aspru, deşi poartă numele 
de «Prielnicul»” 72 , numindu-1 în mod simbolic „vânt de mia¬ 
zănoapte” pe cel viclean, de la care s-au aprins toate relele 
pe pământ 73 . 

IV, 27b. Dar El va îndrepta cărările tale, 
iar călătoriile tale în pace le va călăuzi. 

54. Se potrivesc cu acestea şi [versetele]: „Dacă nu 
va zidi Domnul casa” şi: „[Dacă nu] va păzi cetatea” 74 şi 
celelalte. 

V, 3. Nu lua aminte la femeia rea, 

fiindcă din buzele femeii desfrânate picură miere, 
care-ţi unge gâtlejulpân la o vreme, 

4. dar mai târziu o vei găsi mai amară cafierea 
si mai ascuţită decât sabia cu două tăişuri. 

y i » 


71 Cf. Aristotel, Etica nicomahică, II, 5 (1106 b 26). Folosim 
opţiunea terminologică a Stellei Petecel (Ed. IRI, Bucureşti, 1998, p. 55) 
pentru a reda termenul aristotelic peaoTriţ, media între extremele opuse 
definind, în scrisul Stagiritului, virtutea. 

72 Pildele 27,16. 

73 Cf. Ier etnia 1,13. 

74 Psalmul 126,1. 

55. „Ungerea” arată plăcerea, din care se naşte necurăţia, 
ale cărei odrasle sunt răutatea şi neştiinţa, decât care nu 
există nimic mai amar între cele ce sunt 75 . 

V, 5 1 " 2 . Fiindcă picioarele nebuniei, după moarte, 
îi duc în iad pe cei care se folosesc de ea. 

56. A numit-o aici „nebunie” pe cea pe care mai sus a 
numit-o „desfrânată” 76 . 

57. David se roagă pentru cei care, după moarte, coboară 
în iad, zicând: „Să se coboare în iad de vii” 77 . 

V, 6. Fiindcă nu merge pe căile vieţii, 
ci cărările ei sunt alunecoase şi necunoscute. 

58. Dacă sunt „necunoscute” cărările ei, bine se spune că 
„nu ştiu cum se poticnesc” 78 . 

V, 8. îndepărtează-ţi calea de la ea; 
nu te apropia de uşile caselor ei. 

59. A numit aici „cale”mintea care călătoreşte spre virtute. 
Sau poate că ne porunceşte să separăm virtutea de răutate. 

V, 9. Ca să nu dai altora viata ta 
şi traiul tău celor nemilostivi. 

60. De aici cunoaştem că în demoni stăpâneşte partea iras¬ 
cibilă, fiindcă spune: „Nemiloasă este mânia şi ascuţită furia” 79 . 


75 Cap corespondent al TP, „Prolog”, 8. 

76 Cf. Pildele 5,3 (în Septuaginta). 

77 Psalmul 54,16. 

78 Pildele 4,19. 

79 Pildele 27,4. 

V, Îl 2 . Când aceştia îţi vor istovi cărnurile trupului tău. 

61. Prin răutăţi, cei vicleni „istovesc cărnurile” şi dis¬ 
trug sângele lui Hristos, socotindu-1 un lucru profan 80 : 
„Cel care mănâncă Trupul Meu şi bea Sângele Meu are 
viaţă veşnică, şi Eu îl voi învia în ziua cea de apoi” 81 . 

V, 14. Puţin a lipsit să ajung în răul cel mai mare, 

în mijlocul adunării şi al obştii. 

62. Era o vreme când nu exista răutate si va fi o vreme 

•> 

când nu va mai exista, însă nu era o vreme când nu exista vir¬ 
tute, nici nu va fi o vreme când să nu existe, fiindcă seminţele 
virtuţii sunt de neşters. Mă convinge şi acest „puţin a lipsit” 
- deci nu de tot — „să ajung în răul cel mai mare”, precum 
şi bogatul care, în timp ce era judecat în iad din pricina 
răutăţii, se îndura de fraţii săi 82 . Iar milostenia este cea mai 
bună sămânţă a virtuţii. 

I 7 

V, 15. Bea apă din vasele tale 

şi din izvorulfântânilor tale! 

63. Cunoştinţa este şi „fântână”, şi „izvor”. Fiindcă 
celor care se apropie de virtuţi [aceasta] Ii se pare fân¬ 
tână adâncă, iar celor nepătimaşi şi curaţi, izvor. Tot aşa 
şi Mântuitorul „a şezut lângă izvor, fiind ca la ceasul al 
şaselea” 83 . Iar samarineanca numeşte cunoştinţa „fântână”, 


80 Cf. Evrei 10,29. 

81 Ioan 6, 54. 
i2 Cf.Luca 16,19-31. 
83 Ioan 4, 6. 

fiindcă spune: „Doamne, nici găleată nu ai şi fântâna este 
adâncă!” 84 

V, 18. Al tău săfie izvorul apei tale 

şi veseleşte-te împreună cu femeia tinereţilor tale. 

64. Dacă „femeie”înseamnă aici cunoştinţa lui Dumnezeu, 
iar aceasta ne-a fost dată din tinereţe, atunci cunoştinţa lui 
Dumnezeu ne-a fost dată de la început; pe aceasta Solomon o 
numeşte mai sus „învăţătură a tinereţii”, fiindcă spune: „Fiule, 
să nu te cuprindă sfatul rău” - numindu-1 „sfătuitor rău” pe 
diavol -, „care a lepădat învăţătura din tinereţe şi a uitat de 
dumnezeiescul legământ!” 85 Iar uitarea şi lepădarea sunt ulte- 
ioare cunoştinţei şi dobândirii ei, precum boala este sfârşitul 
sănătăţii, iar moartea, a doua în raport cu viaţa. Odată cu 
acestea trebuie să ştim şi că aceeaşi cunoştinţă este numită 
„mamă”, „femeie” şi „soră”: „mamă”, fiindcă prin ea m-a năs¬ 
cut cel care m-a învăţat, precum [i-a născut] şi Pavel pe gala- 
teni prin Evanghelie 86 ; „femeie”, pentru că, împreunându-se 
cu mine, ea naşte virtuţile şi dogmele drepte, dacă este adevă¬ 
rat că „înţelepciunea îi naşte bărbatului chibzuinţă” 87 ; „soră”, 
fiindcă şi eu şi ea ne-am născut dintr-Unul Dumnezeu şi 
Tatăl 88 , fiindcă zice: „Spune că înţelepciunea este sora ta!” 89 


84 loan 4,11. 

85 Pildele 2,17. 

86 Cf. Galateni 4,19. 

87 Pildele 10,23. 

88 Cf. Efeseni 4,6. 

89 Pildele 7, 4. 

V, 19. Să petreacă cu tine căprioara iubitoare 
si mânzul harurilor tale, 

iar pe sine însăşi să se socotească a ta 

şi să fie împreună cu tine în toată vremea, 
findcă, înconjuratfiind de această iubire, te vei înmulţi. 

65. Dacă „harul şi iubirea eliberează” 90 , iar virtutea şi 
cunoştinţa eliberează sufletul raţional, atunci „harul” si „iubi- 
rea” sunt virtute şi cunoştinţă. Insă, dacă căprioara se naşte 
din iubire, iar mânzul din har, atunci căprioara este simbol 
al contemplaţiei, iar mânzul, al nepătimirii. Fiindcă prima se 
naşte din virtuti, iar a doua din cunoştinţă. 

66. Virtutea şi cunoştinţa lui Dumnezeu sunt proprii firii 
raţionale. 

j 

67. „A se înmulţi” înseamnă a avea mulţime de contem- 
plaţii. Iar mulţimea este a celor care se folosesc de acestea. 

V, 20. Să nu stai mult la cea străină, 

nici nu te lăsa cuprins de braţe care nu-s ale tale. 

68. Unii cred că [versetul] „să nu stai mult la cea străină” 
este spus despre înţelepciunea din afară, la care, din pricina 
înşelăciunilor ascunse în ea, nu este nevoie să zăbovim 91 . Alţii 
însă vor înţelege că este vorba despre răutate şi vor tâlcui 


90 Pildele 25,10a. 

91 Linia adoptată aici de awa Evagrie în privinţa erudiţiei profane 
este cea a Capadocienilor: fără a-i nega importanţa, recunoscându-i 
puterea de exersare a minţii şi capacitatea exprimării subtile, totuşi ea 
este depăşită de viaţa creştinească. De aceea Evagrie, atent la nuanţe, nu 
spune să o lepădăm, ci „să nu zăbovim”, adică să nu petrecem cu ea mai 
mult decât trebuie. 

[versetul] „să nu stai mult la ea” astfel: nu este cu putinţă ca, om 
fiind, să te îndepărtezi cu totul de gândurile viclene 92 , însă cu 
siguranţă că ne este cu putinţă a nu zăbovi în ele; şi că numeşte 
„braţe străine” gândurile viclene care ne cuprind sufletul şi care 
nu sunt uitate de către Cunoscătorul-de-inimi-Dumnezeu 93 . 

VI, 1. Fiule, dacă te vei pune chezaş pentru prietenul tău, 

îti vei da mâna duşmanului! 

j > 

69. Oricine „se pune chezaş” pentru prietenul apostolilor, 
Hristos, Dreptatea şi Adevărul, îşi dă propriul suflet pe mâna 
duşmanilor, care obişnuiesc să-i războiască pe oameni din pri¬ 
cina prieteniei acestora cu Mântuitorul. Fiindcă iubirea este 
:unostinta duhovnicească a lui Dumnezeu, datorită căreia si 
sfinţii sunt numiţi „prieteni ai lui Dumnezeu”. Astfel era şi 
Ioan Botezătorul prieten al Mirelui 94 , şi Moise 95 , şi aposto¬ 
lii 96 , fiindcă zice: „Nu vă mai numesc slugi, ci prieteni” 97 . Dar 
spune: „Stârneşte-1”, prin rugăciuni şi cereri, „pe prietenul 
pentru care te-ai pus chezaş” 98 , zicând: „Păzeşte-mă, Doamne, 
de mâna păcătosului” 99 şi „de omul nedrept izbăveşte-mă” 100 


92 Implicaţia practică a concepţiei despre „nepătimirea relativă”, 
amintită în Scolia 3 la Pilde 1,2. 

93 Cf. Faptele 1,24; 15,8. 

94 Cf. Ioan 3,29. 

95 Cf. Ieşirea 33,11. 

96 Cf Ioan 15,15. 

97 Ioan 15,15. 

98 Pildele 6,3. 

99 Psalmul 139,4. 

100 Psalmul 139,1. 

şi, „pentru vrăjmaşii mei, nu mă da în mâinile celor care mă 
necăjesc” 101 , „căci pentru Tine suntem omorâţi toată ziua, 
socotiţi am fost ca nişte oi de junghiere” 102 . 

VI, 4. Să nu dai somn ochilor tăi, 
nici genelor tale dormitare. 

70. „Somnul” sufletului este păcatul în lucrare, iar „dor- 
mitarea” este prima reprezentare mentală necurată care apare 
în suflet. De aceea, cuvântul [Scripturii] interzice dormitarea 
înaintea somnului, fiindcă spune: „S-a zis celor de demult: «Să 
nu ucizi»; dar Eu spun: «Nici să nu te mânii»” 103 . Fiindcă mi 
se pare că şi aici Legea interzice „somnul”, iar Evanghelia lui 
Hristos „dormitarea”, dacă este adevărat că prima taie păcatul 
în lucrare, iar cealaltă, răutatea care prima dată apare în minte. 

VI, 6. Mergi la furnică, o leneşule, 
şi râvneşte, văzând căile ei, 
să devii mai înţelept decât ea! 

7. Fiindcă ea, deşi nu are pământ de lucrat 
şi nici pe cineva care s-o silească, 
nefiind supusă niciunui stăpân, 

8 1 . îşi pregăteşte de cu vară hrana. 

71. Trebuie însemnat faptul că aici, prin mişcarea naturală 
şi armonioasă a furnicii, numeşte „înţelepciunea” şi că „mai 
înţelept” e numit cel mai înţelept decât înţeleptul. Dar cum 


101 fWw«/26,17-18. 

102 Psalmul 43,24. 

103 Matei 5,21-22. 

de zice că furnica „nu este supusă niciunui stăpân”, de vreme ce 
toate sunt slujitoare ale lui Dumnezeu 104 ? Poate că Dumnezeu 
este numit „stăpân” în două sensuri: în calitate de Creator şi de 
Unul care poate fi cunoscut. De aceea şi Pavel scrie: „Iar acum, 
eliberaţi de păcat, slujind lui Dumnezeu” după măsura virtuţii 
şi a cunoştinţei, desigur, „aveţi roada voastră spre sfinţenie, iar 
sfârşitul, viaţa veşnică” 105 . Dar, dacă furnica este lipsită de un 
astfel de sfârşit - fiind fiinţă fără raţiune este limpede că e 
liberă şi de o astfel de robie. De aceea, bine se spune că furnica 
„nu este supusă niciunui stăpân”, cu înţelesul pe care îl are aici 
cuvântul „stăpânire”, şi, iarăşi, [bine se spune] că este „sub stă¬ 
pân”, avându-L pe Dumnezeu drept Creator. 

VI, 8a 1 . Sau du-te la albină... 

8b 1 . de ale cărei osteneli se folosesc, pentru sănătate, 
împăraţi şi oameni simpli. 

72. Solomon, prin [exemplul] furnicii, obişnuieşte să 
ne înfăţişeze calea etapei făptuitoare, iar prin „albină” arată 
contemplaţia celor create şi a Creatorului însuşi, de care 
„se folosesc pentru sănătate” şi cei curaţi, şi cei necuraţi, şi 
înţelepţii, şi nebunii 106 . îmi pare că fagurele cuprinde raţiunea 
acestor lucruri, iar mierea care este ascunsă în el este sim¬ 
bol al contemplaţiei acestora. Pe de-o parte, fagurele va trece, 
fiindcă „cerul şi pământul vor trece” 107 , iar pe de alta, mierea nu 


104 Cf. Psalmul 112,91. 

105 Romani 6,22. 

106 Cf Romani 1,14. 

107 Matei 24,35. 

va trece, fiindcă nici cuvintele Mântuitorului nostru Hristos 
nu vor trece 108 , despre care Solomon spune: „Fagure de miere 
sunt cuvintele bune, iar dulceaţa lor e vindecare sufletului” 109 , 
iar David spune: „Cât sunt de dulci gâtlejului meu cuvintele 
Tale, mai dulci decât mierea pentru gura mea!” 110 

73. A numit prin „osteneala’ rezultatul ostenelii. 

VI, 9. Până când, leneşule, vei sta culcat? 

Iar din somn când te vei trezi? 

74. Acest „somn” obişnuieşte să i se întâmple doar sufle¬ 
tului raţional, fiindcă aici el reprezintă răutatea şi neştiinţa; 
privegherea asupra acestora îl face pe cineva „ca o vrabie sin¬ 
guratică pe acoperiş” 111 . 

VI, 11 .Astfel sărăcia dă peste tine ca un călător rău 

şi lipsa ca un bun alergător. 

75. „Sărăcia” este lipsirea de cunoştinţă, iar „lipsa” este 
raritatea virtuţilor. 

VI, 13. Acelaşi insă clipeşte din ochi, face semn cu piciorul 

şi îi învaţă pe alţii arătând cu degetele. 

76. Aici trebuie să luăm aminte dacă nu cumva prin astfel 
de mişcări ale trupului vrăjmaşii ştiu dacă gândurile lor sunt 
hrănite în noi, fiindcă noi credem că numai Dumnezeu este 
cunoscător al inimilor 112 . 


m Cf Matei 24,35. 

109 Pildele 16,24. 

1,0 Psalmul 118,103. 

111 Psalmul 101, 8. 

112 Cf Faptele 1,24; 15,8. 

VI, 17. Ochiul ocărătorului, limba nedreaptă, 
mâinile care varsă sânge drept. 

77. Oricine mănâncă Trupul lui Hristos şi bea Sângele 
Lui 113 dobândeşte „sânge drept”; dacă e lipsit de acesta, se spu¬ 
ne despre sufletul raţional că „moare”, fiindcă zice: „Sufletul 
care păcătuieşte va muri” 114 . Iar dacă există „sânge drept”, este 
vădit că există şi sânge nedrept, pe care îl adună în ei înşişi cei 
care mănâncă „hrana ce s-a dat popoarelor etiopiene” 115 şi cei 
care se hrănesc cu pâinea mincinoasă 116 . Unii, jertfind dum¬ 
nezeilor străini, îşi împrăştie „sângele drept”, iar alţii, aducân- 
du-se pe ei înşişi jertfa singurului Dumnezeu, distrug sângele 
nedrept. Insă stricăciunii sângelui nedrept îi va urma, neîndo¬ 
ielnic, naşterea sângelui drept; şi stricăciunii sângelui drept [îi 
va urma] naşterea sângelui nedrept. Acest lucru însă acum se 
întâmplă, dar nu a fost aşa de la început, fiindcă dreptatea n-a 
apărut odată cu stricăciunea răutăţii, aşa cum nici sănătatea 
[n-a apărut] odată cu stricăciunea bolii, [mărturie fiind] copiii 
nou-născuţi, care de la început au parte de sănătate. 

VI, 19. Martorul nedrept aţâţă minciunile 
şi stârneşte judecăţi întrefraţi. 

78. „Fraţi” sunt aceia care au darul înfierii 117 si au acelaşi 
tată, pe Hristos, şi pe care martorul nedreptăţii încearcă să-i 


113 Cf. loan 6,54. 

1.4 lezechiel 18,20. 

1.5 Cf Psalmul Ti, 15. 

1.6 Cf Pildele 20,17 (Theodotion). 

1.7 Cf Romani 8,15. 

separe, strecurând între ei tulburări şi „judecăţi”. Iar [verbul] 
„a aţâţa”, după cum socotesc, a fost adăugat datorită gându¬ 
rilor pătimaşe, care, pe de-o parte, aprind partea irascibilă [a 
sufletului] spre furie şi ură, iar pe de alta, [aprind] partea pof¬ 
titoare spre fapte ruşinoase. Şi Sfântul Pavel a numit aceste 
gânduri „săgeţile încinse ale celui viclean” 118 , care rănesc sufle¬ 
tul si lucrează moartea. 

> 

VI, 20. Păzeşte, fiule, legile tatălui tău 
şi nu lepăda rânduielile mamei tale... 

22 1 . Când umbli, ia-o pe aceasta, şi să fie cu tine. 

79. Porunceşte s-o ia pe mamă, care este înţelepciunea ce 
ne-a născut pe noi potrivit cu Dumnezeu. Trebuia totuşi să 
spună aceasta despre tată, fiindcă este mai potrivit ca acesta 
să trăiască împreună cu fiul. Dar, pentru că Dumnezeu 
nu poate fi cunoscut înaintea contemplaţiei celor create, 
porunceşte s-o ia pe mamă, şi nu pe tată, ca prin mamă să-l 
vadă fiul pe tată 119 . Fiindcă, dacă nu-1 va naşte aceasta, nu va 

vedea lumina, care este cunoştinţa lui Dumnezeu Insusi 120 . 

7 > » > 


113 Efeseni 6,16. 

119 Cf. Ioan 6,46. 

120 Potrivit etapelor precizate în „Prologul” Tratatului practic , con¬ 
templaţia naturală reprezintă cunoaşterea înţelepciunii felurite a lui 
Dumnezeu, prezentă în lumea creată, după care urmează contemplaţia 
naturală primă, respectiv contemplarea puterilor îngereşti, şi, în cele din 
urmă, contemplarea SfinteiTreimi sau cunoaşterea nemijlocită, în lumină, 
a lui Dumnezeu însuşi. De aceea Evagrie numeşte aici înţelepciunea 
„mamă care naşte potrivit cu Dumnezeu”. 

VI, 23. Fiindcă porunca Legii estefăclie şi lumină 

şi cale a vieţii, mustrare şi învăţătură. 

80. „Fiindcă porunca Legii este făclie şi lumină.” Şi poate 
că „făclie” este Vechiul Legământ, fiindcă „acela era făclia care 
ardea şi lumina” 121 , iar „lumină” este Noul Legământ, fiindcă 
spune: „Eu sunt Lumina lumii” 122 . 

VI, 26 1 . Preţul unei desfrânate e cât al unei pâini. 

81. Căci plăcerea care provine din răutate este „cât a unei 
pâini”. 

VI, 27 1 . Oare-şi va pune cineva foc în sân fără ca hainele 
să-i ardă? 

28. Ori va umbla cineva pe cărbuni aprinşi 
fără să-şi ardă picioarele? 

82. îşi pune „foc în sân” cel care îngăduie ca gândul necu¬ 
rat, zăbovind în inimă, să-i nimicească gândurile drepte. Iar 
cel care „umblă pe cărbuni aprinşi” este cel care, prin păcatul 
în lucrare, îşi pierde sufletul. 

VI, 29. As fel, cel care intră la femeia măritată 

nu vafifără de vină, nici tot cel care se atinge de ea. 

83. Numeşte „femeie măritată” răutatea, fiindcă bărba¬ 
tul acesteia este diavolul, cel care naşte cu ea fii nelegiuiţi. Şi 
Mântuitorul spune către iudei în Evanghelii: „Voi sunteţi din 
tatăl vostru, diavolul” 123 . 


121 Ioan 5,35. 

122 Ioan 8,12. 
121 Ioan 8,44. 

VI, 30. Nu-i de mirare când cineva este prins furând\ 
fiindcă fură ca să umple un sufletflămând; 

31. dar, dacă este prins, va da înapoi înşeptit 
şi, dând toate bunurile lui, se va izbăvi. 

84. Cel care, datorită neştiinţei, „fura” mai înainte din 
cunoştinţa numită „nebună” de Mântuitorul 124 , când va fi „prins” 
de adevărata cunoştinţă, va lepăda toată cunoştinţa mincinoasă. 

VI, 32. Iar adulterinul, din pricina lipsei de minte, 
îşi agoniseşte pierzare sufletului. 

85. Oricine s-a împărtăşit de răutate este „adulterin” al 
diavolului, primul care s-a însoţit cu răutatea şi care de la 
început este omorâtor de oameni 125 . 

VI, 34. Fiindcă mânia bărbatului ei este plină de pizmă 
şi nu va fi păzit în ziua Judecăţii. 

86. Aici se arată că „în ziua Judecăţii” îl vom avea pe dia¬ 
vol acuzator al celor săvârşite de noi. Iar aceasta o spune şi 
Sfântul Pavel: „Pentru ca vrăjmaşul să se ruşineze, neavând de 
spus nimic rău despre noi” 126 . 

VII, la. Fiule, cinsteşte-L pe Domnul şi veifi puternic, 
iar în afară de El, de altul nu te teme! 

87. Dacă prin călcarea Legii cineva II necinsteşte pe 
Dumnezeu 127 , e limpede că prin împlinirea Legii II „cinsteşte” 
pe Dumnezeu. 


' 2A Cf. 1 Corinteni 1,20. 
125 Cf Ioan 8,44. 

125 77/2,8. 

127 Cf. Romani 2, 23. 

VII, 4. Spune că înţelepciunea este sora ta, 
iar din chibzuinţă fă-ţiprieten... 

88. „înţelepciunea este sora” noastră, pentru că Tatăl, 
Care a zidit firea netrupească, a făcu t-o şi pe aceasta. Aici 
însă numeşte „înţelepciune” nu pe Fiul lui Dumnezeu, ci con¬ 
templaţia celor trupeşti şi a celor netrupeşti, şi a Judecăţii, şi 
a proniei din ele 128 , al cărei chip sunt chibzuinţă, cunoştinţa, 
învăţătura şi priceperea. 

VII, 5.... ca să te păzească de femeia străină şi vicleană 
atunci când îţi aruncă cuvinte prieteneşti. 

89. „Cuvintele prieteneşti” aruncate sunt gândurile 
pătimaşe. 

VII, 6. Fiindcă aceasta, aplecându-se 
de la fereastra casei spre pieţe, 

7. dacă vede printre copiii nebuni pe un tânărfără minte 

8. trecând pe lângă colţul casei ei 

9. şi vorbind în întunericul de seară, 
când se lasă liniştea nopţii şi bezna, 

10. atunci femeia îl întâmpină, 

având înfăţişare desfrânată, 
ce face inimile tinerilor să-şi ia zborul. 

90. Acum numeşte „fereastră” carnea omului, fiindcă cel 
viclean îşi lucrează prin aceasta înşelăciunile în oamenii care 
vor să călătorească pe calea cea largă şi încăpătoare, care duce 
la pierzare 129 . Trebuie însă să luăm aminte la ceea ce spune 


128 Cf. Scolia 1 la Ecclesiast 1,1. 

129 Cf Matei 7,13. 

aici Solomon despre răutate: nu ea este cea care-1 duce pe 
om de la începuturi „în piaţă”, nici nu-1 sileşte să meargă 
„pe la colţurile casei ei” sau să se apropie de „colţ” sau „să 
vorbească în întunericul de seară”, ci, dacă-1 vede pe vreunul 
dându-se pe sine însuşi plăcerilor, de îndată „îl întâmpină, 
având înfăţişare desfrânată, ce face inimile tinerilor să-si ia 
zborul”. 

91. Prin „liniştea nopţii” şi „beznă” a denumit starea 
necurată a sufletului, datorită căreia sufletul se înfierbântă si 
lucrează păcatul prin trup. 

VII, 12. Fiindcă pentru o vreme hoinăreşte pe-afară, 

pentru o vreme prin pieţe; întinde curse pe la toate colţurile, 

13 1 . iar apoi, îmbrăţişându-l, l-a sărutat. 

92. Cei care „hoinăresc prin pieţe” primesc gânduri de 
preacurvie şi de desfrânare şi de răpire 130 , iar cei care „hoină¬ 
resc în afara” acestora se mişcă împotriva firii, căutând patu¬ 
rile bărbaţilor 131 şi primind nălucirile unor alte fapte care nu 
se pot spune. 

93. Dacă dintre gânduri unele sunt curate, iar altele necu¬ 
rate, şi dacă dintre linii unele se numesc drepte, iar altele frânte, 
iar colţul este o linie frântă, atunci „colţul” inteligibil este 
gândul necurat. Astfel, „a întinde curse pe la toate colţurile” 
arată răutatea, care înşală cu totul sufletul prin toate gândurile 
necurate. Iar „sărutarea” demonică este reprezentarea mentală 
pătimaşă, care stârneşte sufletul spre fapta ruşinoasă. 


130 Cf Matei 15,19. 

131 Cf. 1 Corinteni 6, 9; 1 Timotei 1,10. 

VII, 15. De aceea am ieşit în întâmpinarea ta: 
dorindu-ţifaţa, te-am găsit; 

16. cu pânzeturi mi-am împodobit patul, 
cu scoarţe din Egipt l-am aşternut; 

17. patul mi l-am presărat cu şofran, 
iar casa-mi, cu scorţişoară. 

94. Răutatea caută să ruşineze „faţa” sufletului nostru 
prin „pânzeturi” şi prin „pat”, prin „scoarţe” şi prin „şofran” şi 
„scorţişoară”, care arată patimile cele rele şi felurite, născute 
de născocitorii relelor 132 . 

VII, 19. Căci bărbatul meu nu-i acasă, 
ci aplecat la drum îndepărtat, 

20. punga cu argint luându-şi-o în mână; 
după multe zile se va întoarce la casa lui. 

95. Dacă „după multe zile se va întoarce la casa lui”, atunci 
Pavel, după ce şi-a aţintit privirea minţii foarte duhovniceşte 
la iconomia [mântuirii], a scris că ultimul vrăjmaş, moartea, 
va fi nimicit 133 . 

VII, 22 1 . Iar el a urmat-o ca un pescăruş nesăbuit. 

96. Există trei tipuri de pescăruşi: cel nesăbuit, cel alb şi 
cel numit „stelat”. Dintre aceştia, cel nesăbuit îşi face cuib 
şi se împreunează cu dificultate, deoarece strigă şi, împreu- 
nându-se - după cum se spune îi sângerează ochii şi naşte 
greu şi dureros. Acestea le-am citat din cărţile lui Aristotel, 


132 Cf. Romani 1,30. 

133 Cf. 1 Corinteni 15,26. 

din Istoriile despre animale 134 . însă Scriptura obişnuieşte ca, 
pornind de la istoria animalului, a pescăruşului nesăbuit, să 
facă referire la cel înduplecat de femeia desfrânată, prostit şi 
asemănat păsării din pricina neînfrânării. [Adică, tulburat.] 

VII, 26. Pentru că pe mulţi, rănindu-i, i-a răpus 

şi nenumăraţi sunt cei pe care i-a omorât. 

97. Pe noi ne „rănesc” prin gânduri, iar prin păcate ne 
„omoară”. 

VIII, 2. Pentru că ea ns se află pe culmile înalte 

si este aşezată la răscrucea cărărilor. 

7 J 

98. Bărbăţia „este aşezată” între curaj şi frică 136 . 

VIII, 3. Pentru că sălăşluieşte la porţile celor puternici 

si este lăudată la intrări. 

i 

99. Spune că înţelepciunea „este lăudată” uneori Ja 
ieşiri” 137 , iar alteori „la intrări”, adică de către cei care ies din 
răutate şi intră în virtute. Fiindcă „ieşire” şi „intrare”îl numeşte 
pe cel care iese, respectiv pe cel care intră. Dar de multe ori 
am arătat despre acest obicei al lui [Solomon], şi anume că, 
pornind de la deprinderi, îi numeşte pe cei care au dobândit 
deprinderile, fie pe cele mai bune, fie pe cele rele. 


134 Cf. Aristotel, Istoria animalelor, IX, 1 (609b 21-25). 

135 înţelepciunea. 

136 Cf. Scolia 53. Viziunea asupra virtuţii ca medie între două extreme 
este de provenienţă aristotelică ( cf. Aristotel, Etica nicomabică, 1007a). 

137 Cf. Pildele 1,20 (în Septuaginta). 

VIII, 5. Voi, cei lipsiţi de răutate, înţelegeţi isteţimea, 
iar voi, cei neînvăţaţi, puneţi la inimă! 

100. Aici a numit „inimă” virtutea care se iveşte în inimă. 

VIII, IO 1 ' 2 . Luaţi învăţătură, şi nu arginţi, 
şi luaţi cunoştinţă mai degrabă decât aurul lămurit... 

Îl 1 .pentru că mai bună este înţelepciunea 
decât pietrele preţioase. 

101. A luat aici „înţelepciunea” ca termen generic pen¬ 
tru învăţătură şi pentru cunoştinţă, fiindcă, punând înainte 
învăţătura şi cunoştinţa, adaugă: „Mai bună este înţelepciunea 
decât pietrele preţioase”, întrucât învăţătura şi cunoştinţa sunt 
cuprinse în înţelepciune, care este prima harismă a Duhului 
Sfânt, dacă „prin Duhul se dă cuvântul înţelepciunii” 138 . Insă 
acelaşi lucru se spune şi despre duhul înfierii 139 . 

VIII, 13 1 ' 2 . Frica de Domnul urăşte nedreptatea, 
batjocura, mândria şi căile viclenilor. 

102. Trebuie însemnat faptul că [prin termenii] „nedrep¬ 
tate”, „obrăznicie” şi „mândrie” îl arată pe cel nedrept, obraz¬ 
nic şi mândru, dându-i numele pornind de la cea mai rea 
deprindere a sa. 

IX, l 1 ' 1 . Jertfele şi le-a junghiat, 
vinul în amforă şi l-a amestecat. 


138 1 Corinteni 12, 8. 

139 Cf. Romani 8,15. 

103. Aceeaşi hrană se numeşte „carne”, „pâine” 140 , „lap¬ 
te” 141 , „legume” 142 şi „vin”. Dar se spune că nebunii se împărtă¬ 
şesc de ea ca de pâini şi ca de vin amestecat 143 . Iar dacă este 
aşa, cum vom înţelege că „omul a mâncat pâinea îngerilor” 144 ? 

104. „Amforă” este cunoştinţa duhovnicească ce conţine 
raţiunile despre cele trupeşti şi netrupeşti, despre Judecată şi 
despre pronie 145 . 

IX, 3 1 . Şi-a trimis slugile... 

105. Dacă Apostolul Pavel este sluga lui Hristos 146 , iar 
Hristos este înţelepciunea 147 , atunci apostolul este sluga înţe¬ 
lepciunii. Tot aşa vom putea spune şi în ceea ce-i priveşte pe 
ceilalţi apostoli şi pe proroci, vădindu-i pe aceştia a fi „slugi” 
ale înţelepciunii. 

IX, 3 2 .... chemând cu înaltă strigare 

la amforă, zicând: 


140 Cf Pildele 9, 5. 

141 Cf. 1 Corinteni 3,2; Evrei 5, 12-13. 

142 Cf Romani 14,2. 

143 Cf. Pildele 9,4-5. 

144 Psalmul 77,29. 

145 Cf. KG, V, 32; Scolia 1 la Ecclesiast 1,1. în amforă, numită „crater”, 
vinul pur şi gros era amestecat cu apă, pentru a putea fi băut. Imaginea e 
folosită de Evagrie pentru a sugera că, în contemplaţia naturală secundă, 
primim înţelesurile duhovniceşti într-un mod mai „diluat”, ca vinul tăiat 
cu apă, spre deosebire de contemplaţiile naturală primă şi theologică. 

146 Cf Romani 1,1. 

147 Cfl Corinteni 1,24. 

106. Doar această vestire este „înaltă”, vestind locurile 

cunoaşterii lui Dumnezeu 148 . 

> 

IX, 5. Veniţi, mâncaţi pâinile mele 

şi beţi vinul pe care vi l-am amestecat! 

107. Nu a zis: „Cărnurile mele”, fiindcă „hrana tare e pen¬ 
tru cei desăvârşiţi” 149 . 

IX, 8 1 . Nu-i mustra pe cei răi, ca să nu te urască. 

108. Nu trebuie „să-i mustrăm pe cei răi” pentru că păcătu¬ 
iesc, ci mai degrabă trebuie să le vorbim despre frica de Dum¬ 
nezeu, care-i convinge pe aceştia să se îndepărteze de răutate. 

IX, 10a. Pentru că a cunoaşte Legea este propriu cugetului bun. 

109. Dacă „a cunoaşte Legea este propriu cugetului bun”, 
atunci înseamnă că şi a împlini porunca este propriu cugetului 
bun. Dar, înainte de „a cunoaşte Legea”, trebuie să împlinim 
porunca, deoarece cunoştinţa urmează în mod firesc curăţirii 150 . 

IX, 12a. Cel care se reazemă pe minciuni, 
acela păstoreşte vânturile 

şi urmăreştepăsările-n zbor ... 


148 Potrivit KG, 11,6,54. 

149 Evrei 5, 14. 

150 Cunoaşterea pe care o vizează aici Evagrie este experienţa duhov¬ 
nicească la care ajunge sufletul pe măsura curăţirii de patimi şi a împli¬ 
nirii poruncilor, şi nu simpla cunoaştere raţională, „din auzire”, pe care o 
poate avea oricine. 

110. Purtat fiind de orice vânt al învăţăturii 151 si naufra- 

> i 

giind în jurul credinţei 152 . 

IX, 12b... .fiindcă a părăsit căile propriei sale vii', 
iar cărările propriei ţarini le-a rătăcit ... 

111. Pentru că a părăsit Via care zice: „Eu sunt Viţa, voi 
mlăditele” si „Tatăl Meu este lucrătorul” 153 . 

IX, 12c 3 . ... iar în mâini îsi adună nerodire. 

' > 

112. „Nerodirea” este răutatea si neştiinţa. 

n > i i 

IX, 13. Femeia nebună şi îndrăzneaţă vafi lipsită de pâine, 
ea, care nu ştie de ruşine. 

113. Faptul că ruşinea este învăţătoare o spune versetul: 
„Nu ştie de ruşine”. Şi David spune că frica de Dumnezeu este 
dascăl, zicând: „Veniţi, fiilor, ascultaţi-mă, frica Domnului vă 
voi învăţa!” 154 Iar dacă frica si ruşinea sunt afecte naturale ale 

» ST 

sufletului, atunci cum de [spune] că sunt învăţătoare? Sau 
poate că numeşte „frică de Domnul” învăţătura despre frica 
de Domnul care ne învaţă cum trebuie să ne abatem de la 

j 

răutate, dacă este adevărat că „prin frica de Domnul oricine se 
abate de la rău” 155 . Şi, iarăşi, numeşte „ruşine” cuvintele despre 
pocăinţă şi ruşine care ne duc la simţirea propriilor păcate. 
Astfel spune şi David: „Vedea-voi cerurile, lucrul degetelor 


151 Cf. Efeseni 4,14. 

152 Cf. 1 Timotei 1,19. 
™Ioan 15,1,5. 

154 Psalmul 33,11. 

,ss Pildele 15,27a. 

Tale, luna şi stelele, pe care Tu le-ai întemeiat” 156 , adică: voi 
vedea raţiunile despre ceruri, lună şi stele. 

IX, 17. Atingeţi-vă cu plăcere de pâinile tăinuite 
şi de apa cea dulce a furtişagului. 

114. „Dulce le-a fost pâinea minciunii, şi după aceasta îşi 
vor umple gura de firimituri.” 157 

IX, 18a. însă îndepărtează-te , nu zăbovi pe loc 
şi nici nu-ţi întoarce ochii spre ea. 

115. Nu trebuie ca mintea „să zăbovească” în reprezentări 
mentale rele, pentru că „nimeni nu-şi va vârî foc în sân fără ca 
hainele să nu i se ardă” 158 . 

IX, 18c. Ţine-te departe de apa străină 
şi din izvor străin să nu bei. 

116. După cum izvorul vieţii 159 este de la Dumnezeu, 
tot aşa izvorul morţii este de la diavol. Iar dacă izvorul lui 
Dumnezeu este izvor al virtuţii si al cunoştinţei, atunci izvorul 
diavolului este, în mod vădit, izvor al răutăţii si al nestiintei. 
Tot aşa trebuie înţelese şi cele spuse [în Scripturi] despre 
râuri 160 , fântâni 161 , ape şi ploi 162 . 


156 Psalmul 3, 3. 

157 Pildele 20,17 (în versiunea lui Theodotion). 

158 Pildele 6,27. 

159 Cf. Psalmul 35,10 (în Septuaginta). 

160 Cf Pildele 9,18b. 

161 Cf. Pildele 5,15; 23,27. 

162 Cf Pildele 26,1\ 23,2. 

X, 2. Comorile nu le vorfolosi nelegiuiţilor ,; 
dar dreptatea va izbăvi de la moarte. 

117. „Comorile nu le vor folosi nelegiuiţilor”, acelea pe 
care le-au adunat pe pământ, „unde molia şi rugina le mănân¬ 
că şi unde furii le sapă şi le fură” 163 . 

X, 3. Domnul nu va ucide cu foame sufletul drept, 
dar viaţa necinstitorilor o va răsturna. 

118. Dacă „viaţa necinstitorilor” este răutatea, iar pe 
aceasta „o va răsturna” Domnul, este vădit că necinstitorii 
nu vor mai fi cândva necinstitori. Pentru că, după această 
răsturnare, Domnul Ii va încredinţa lui Dumnezeu-Tatăl 
împărăţia 164 , ca să fie Dumnezeu „toate în toţi” 165 . 

X, 17. învăţătura păzeşte căile vieţii, 

însă învăţătura lipsită de mustrare duce la rătăcire. 

119. Numeşte „învăţătură lipsită de mustrare” vieţuirea 
rea a sufletului, care-i devine si rătăcire 166 . 

X, 18. Buzele drepte acoperă duşmănia, 
dar cei care ocărăsc sunt cei mai nebuni. 

120. Numeşte „duşmănie” răutatea, fiindcă prin aceasta 
îi devenim duşmani lui Dumnezeu, deoarece Pavel spune: 
„Duşmani fiind, ne-am împăcat cu Dumnezeu prin moartea 


163 Matei 6,19. 

164 Cf 1 Corinteni 15,24. 
165 1 Corinteni 15,28. 

166 Cf Scolia 148. 

Fiului Său” 167 . Iar dacă „duşmănia”este răutatea, prietenia este 
virtutea şi cunoştinţa lui Dumnezeu, prin care devenim pri¬ 
eteni ai lui Dumnezeu şi ai sfintelor puteri. Fiindcă, datorită 
prieteniei acesteia, prietenii Lui sunt prieteni şi unii cu alţii. 

X, 24 2 . Dorinţa dreptului este primită. 

121. „Doamne, înaintea Ta este toată dorinţa mea” 168 , zice 
David. 

X, 27. Frica de Domnul adaugă zile , 

însă anii necinstitorilor vorfi împuţinaţi. 

122. Dacă „frica de Domnul adaugă zile” şi „frica de 
Domnul este începutul înţelepciunii” 169 , atunci aceste „zi¬ 
le” întâmplate sub „Soarele dreptăţii” 170 sunt părţi ale înţe¬ 
lepciunii. Pentru ele se roagă şi David, zicând: „Să nu mă iei 
la jumătatea zilelor mele” 171 . împlinindu-şi aceste zile, a murit 
şi Avraam, despre care se spune: „Şi Avraam a murit bătrân şi 
plin de zile” 172 . 

X, 30. Dreptul nu va lepăda veacul 

iar necinstitorii nu vor locui pământul. 

123. [A spus:] „Veac” în loc de: „întreaga viaţă”. Şi Pavel 
spune: „Nu voi mânca în veac carne, ca să nu-1 smintesc 


™ Romani 5,10. 

168 Psalmul 37,9. 

169 Pildele 1,7. 
m Cf.Maleahi 3,20. 
171 Psalmul 101,25. 
m Facerea 25, 8. 

pe fratele meu” 173 , numind „veac” intervalul de timp care se 
suprapune cu durata vieţii sale. 

X, 32. Buzele bărbaţilor drepţi picură haruri, 
însă gura necinstitorilor se strâmbă. 

124. Acum a numit „gură” mintea. 

XI, 14. Cei care nu au cârmuire cad ca frunzele, 
iar mântuirea se află în multa sfătuire ... 

125. ... purtaţi fiind de orice vânt al învăţăturii 174 şi nau- 
fragiind în jurul credinţei 175 . 

X3,15. Cel viclean, când se amestecă cu cel drept, săvârşeşte răul, 
însă urăşte glasul neclintirii. 

126. Numeşte „glasul neclintirii” raţiunile despre mântuire 176 . 

XI, 17. Omul milostivface bine sufletului său, 
dar cel nemilostiv îşi prăpădeşte trupul. 

127. Aici spune „trup” în loc de „suflet”. Şi Hristos, în 
Evanghelii, numeşte „trup” sufletul, zicând: „Luminătorul 


173 1 Corinteni 8,13. 

174 Cf. Efeseni 4, 14. 

175 Cf. 1 Timotei 1,19. 

176 Destinul exegezei evagriene poate fi desluşit şi în interpretarea pe 
care Sfântul Ioan Casian, dezvoltând ideea foarte condensat exprimată de 
awa Evagrie, o face acestui verset: „glasul neclintirii” sunt sfaturile date 
de părinţii duhovniceşti în vederea mântuirii (Sfântul Ioan Casian, 
Convorbiri duhovniceşti, 1,20; trad. rom. de prof. David Popescu, PSB 57, 
EIBMBOR, Bucureşti, 1990, p. 323). 

trupului este ochiul” 177 , „luminător” numind mintea - fiindcă 
aceasta este organul primitor al cunoştinţei iar prin „trup” 
numind partea irascibilă şi partea poftitoare a sufletului, pe 
care unii o numesc „iraţională”, iar alţii „pătimitoare”. 

XI, 21. Cel care dă mâna cu altul în mod nedrept 
nu va rămâne nepedepsit, 

dar cel care seamănă dreptatea va primi plata credincioşilor. 

128. Acela care devine dascăl al lucrurilor şi al dogmelor 
rele „dă mâna cu altul în mod nedrept”. Iar cel care răspândeşte 
raţiunile despre virtuţi şi cunoştinţa lui Dumnezeu „seamănă 
dreptatea”. 

XI, 24. Sunt unii care, semănându-şi bunurile, le înmulţesc, 

dar sunt şi unii care, deşi le adună, le împuţinează. 

129. Celor „care-şi seamănă bunurile şi le înmulţesc” le 
sunt opuşi cei care, „deşi le adună, li se împuţinează”. Iar dacă 
cei „care-şi seamănă bunurile” sunt cei care seamănă întru 
Duhul şi seceră viaţă, atunci cei care „adună” sunt aceia care 
seamănă în trup şi îşi adună stricăciune 178 . 

XI, 26. Cel care păstrează grâul să~lţinăpentru neamuri, 

iar binecuvântarea se află peste capul celui care împarte. 

130. Asemenea acestui verset este şi cel spus în Evanghelii 
de Mântuitorul nostru, care zice: „Nimeni, aprinzând făclie, 
nu o pune sub obroc, ci în sfeşnic, şi luminează tuturor celor 
din casă” 179 . 


m Matei 6,22. 

178 Cf. Galateni 6, 8. 

179 Luca 11,33; Matei 5,15. 

XI, 27. Cel care zideşte binele caută har bun, 

însă cel care le caută pe cele rele, acestea se vor prinde de el. 

131. Dacă „zidirea” este lucrarea celor bune şi făptuirea 
este lucrarea virtuţilor, atunci făptuirea este „zidirea”. 

XI, 30. Din rodul dreptăţii creşte pomul vieţii, 

iar sufletele nelegiuiţilor vorfi răpite înainte de vreme. 

132. Acest „pom al vieţii” este cel sădit în mijlocul Raiului, 
de care Adam a fost oprit să se atingă după păcat 180 , deoarece 
a lepădat seminţele dreptăţii, din care „creşte pomul vieţii” 181 . 

XII, 2. Mai bun este cel care află har de la Domnul, 

iar bărbatul nelegiuit va fi trecut sub tăcere. 

133. Zice David: „Nu cumva să rămâi tăcut faţă de mine, 
şi mă voi asemăna celor care se pogoară în groapă” 182 . 

XIII, 22. Omul bun îi va lăsa moştenitori pefiiifiilor, 

dar bogăţia necinstitorilor este adunată pentru cei drepţi. 

134. „Bogăţia necinstitorilor” este răutatea. Este limpede 
însă că drepţii şi-o vor însuşi prin învăţătura cea bună, deve¬ 
nind, fie acum, fie în veacul viitor, stăpânitori peste cinci şi 
peste zece cetăţi 183 . Şi Pavel spune: „Iţi aduni mânie pentru 
ziua mâniei şi a descoperirii dreptei judecăţi a lui Dumnezeu, 
potrivit cu împietrirea ta şi cu inima ta nepocăită” 184 . 


™ Cf. Facerea!, 9; 3,22. 

181 Cf Scolia 32. 

182 Psalmul 21, 1. 

183 Cf. Luca 19,17,19. 

184 Romani 2, 5. 

XIV, 7. Toate sunt împotriva bărbatului nebun , 

însă buzele înţelepte sunt arme ale simţirii. 

135. Căci „nimic viclean nu se va putea împotrivi” lss 
înţelepciunii, deoarece aceasta este o armă de nebiruit; doar 
faţă de ea demonii sunt neputincioşi. 

XIV, 9. Casele nebunilor vor avea nevoie de curăţire , 

dar casele drepţilor sunt primite... 

136. ... aşa încât cei care ajung curaţi să-L vadă pe 
Dumnezeu 186 , fiindcă acesta este fericitul sfârşit care este păs¬ 
trat pentru întreaga făptură raţională. 

XIV, 14. Cel cu inima îndrăzneaţă se va îndestula 
de propriile căi , 

iar bărbatul bun , de cugetările lui. 

137. Acum a numit „cugetări” deprinderile virtuţilor, pe 
care le-a opus „căilor celui cu inima îndrăzneaţă”. 

XIV, 18. Nebunii îşi împart răutatea; 

dar cei isteţi vor stăpâni asupra simţirii. 

138. A opus „răutatea” „simţirii”. Iar dacă răutatea se 
opune virtuţii, înseamnă că acum „simţirea” arată virtutea. 

XV, 6. In dreptateaprisositoare stăputere multă; 

dar necinstitorii vor fi smulşi din pământ cu tot cu rădăcină. 


185 Pildele 3,15. 
m Cf Matei 5,8. 

139. „Dacă nu va prisosi dreptatea voastră mai mult 
decât a cărturarilor şi a fariseilor, nu veţi intra în împărăţia 
cerurilor.” 187 

XV, 10. învăţătura celui lipsit de răutate 
este cunoscută de trecători; 

dar cei care urăsc mustrarea vor sfârşi ruşinos. 

140. Acum a numit „mustrări” poruncile, fiindcă acestea 
ne mustră când păcătuim 188 . 

XV, 15. Ochii celor răi aşteaptă tot timpul rele, 

însă cei buni petrec pururea în isihie. 

141. „Isihia” este depărtarea de răutate. 

XV, 24. Căi ale vieţii sunt cugetările celui înţelegător ; 

pentru ca, ferindu-se de iad, să se mântuiască. 

142. „Căi ale vieţii” numeşte virtuţile făptuitoare, care duc 
la cunoştinţă. 

y y 

XV,28a. Căile oamenilor drepţi sunt bineprimite de Domnul; 

prin ele chiar şi vrăjmaşii devin prieteni. 

143. Pavel a propovăduit că „cei care erau odată vrăjmaşi 
s-au împăcat cu Dumnezeu prin moartea Fiului Său” 189 . Dar 
trebuie să luăm aminte dacă toţi vrăjmaşii devin prieteni prin 


™ Matei 5,20. 

188 Cf. Scolia 147. 

189 Romani 5, 10. 

cei drepţi, astfel încât Hristos să le spună tuturor: „Nu vă mai 
numesc slugi, ci prieteni” 190 . 

XVI, 10. Prezicerea se află pe buzele regelui , 

iar la judecată gura lui nu va rătăci. 

144. Hristos este cunoscătorul de inimi 191 şi va judeca 
lumea întru dreptate 192 . 

XVI, 14. Mânia împăratului este sol al morţii, 

iar bărbatul înţelept o va îmblânzi. 

145. îngerul care ştie raţiunile despre pedeapsă se numeşte 
„mânia lui Dumnezeu”. 

XVI, 16. Cuiburile înţelepciunii sunt mai de preţ ca aurul, 

iar cuiburile chibzuinţei, mai de preţ ca argintul. 

146. Cunoştinţa înţelepciunii este mai de preţ decât aurul, 
iar cunoştinţa chibzuinţei este mai de preţ decât argintul. 

XVI, 17 34 . Cel care primeşte învăţătura se va afla printre 
cei buni, 

dar cel care ţine seama de mustrări va fi înţelepţii. 

147. Numeşte „mustrări”poruncile lui Dumnezeu, fiindcă 
acestea ne mustră atunci când păcătuim 193 . 


190 Ioan 15,15. 

191 Cf. Faptele 1,24; 15, 8. 

192 Cf. Faptele 17,31. 

193 Cf. Scolia 140, 

XVI, 22. Izvor de viaţă este cugetarea pentru cei care au 
dobândit-o; 

însă învăţătura nebunilor este rea. 

> 

148. Prin „învăţătură a nebunilor”a numit acum învăţătura 
lipsită de mustrare 194 . Iar dacă „învăţătura nebunilor” este rău¬ 
tatea, atunci învăţătura lipsită de mustrare este nebunia 195 . 

XVI, 23. Inima înţeleptului le va înţelege pe cele care ies din 
gura sa, 

fiindcă va purta ştiinţa pe buze. 

149. „Ştiinţă” a numit cunoştinţa, de la faptul că ea ştie în 
mod precis toate lucrurile 196 . 

XVI, 28. Bărbatul strâmb le răspândeşte pe cele rele 

şi aprindefăclia vicleşugului pentru cei răi şi-i desparte pe 
prieteni. 

150. Cuvântul [îi arată] pe demoni, ce învaţă de la diavol 
să-i înşface pe sfinţi şi să încerce să-i despartă de cunoştinţa 
care îi uneşte în mod firesc pe aceştia cu puterile cereşti 
într-o strânsă prietenie. Prin această pildă, după părerea mea, 
Solomon a arătat acelaşi lucru, numindu-1 pe satana „băr¬ 
bat strâmb”, care îi aprinde cu vicleşuguri pe demonii cei răi 


194 Cf. Pildele 10,17. 

1,5 Cf. Scolia 119. 

1,4 Etimologia substantivului £myvui|iOCTUvr| alcătuieşte articulaţia 
în jurul căreia Evagrie şi-a scris scolia. Termenul în cauză, provenit din 
adjectivul ^TTiyvw|J 0 JV („expert în, bun cunoscător, instruit, arbitru”), 
propriu Cărţii Pildelor, desemnează faptul de a cunoaşte bine, temeinic, 
un lucru şi a lua hotărâri în deplină cunoştinţă. 

împotriva celor învăţaţi de către sfinţi, care sunt prieteni cu 
aceştia şi sunt uniţi unii cu alţii prin cunoştinţă. 

XVI, 30. Aţintindu-şi ochii, el gândeşte lucruri strâmbe, 
iar cu buzele lui cuprinde toate relele: 
acesta este un cuptor al relelor. 

151. Pe flacăra acestui „cuptor” o va stinge suflarea rourată 
care suflă peste ea 197 . 

XVI, 33. Toate [relele] vin în sânurile celor nedrepţi, 
iar toate cele drepte sunt de la Domnul. 

152. Trebuie însemnat că, aici, a numit „sânuri” inimile 
„celor nedrepţi”. Mi se pare însă că peste tot [în Scripturi] 
sânul arată fie mintea, fie cunoştinţa. Iar dacă există şi sân 
condamnabil, este limpede că acesta arată neştiinţa. 

XVII, 2. Slujitorul iscusit îşi va stăpâni stăpânii nebuni 
şi va împărţi părţile întrefraţi. 

153. Dacă „tot cel care săvârşeşte păcatul este rob al 
păcatului” 198 , atunci tot cel care s-a îndepărtat de răutate 
şi i-a stăpânit pe demoni prin virtuţi „şi-a stăpânit stăpâ¬ 
nii nebuni”. Iar unul ca acesta va deveni iconom al tainelor 
lui Dumnezeu 199 , dăruind cunoştinţă duhovnicească fiecă¬ 
ruia dintre fraţi, potrivit cu starea fiecăruia: pe corintean 
adăpându-1 cu lapte 200 , iar pe efesean hrănindu-1 cu hrană 


197 Cf. Daniel 3,49-50 (în Septuaginta). 

198 îoan 8,34. 

m Cf. 1 Corinteni 4,1. 

200 Cf 1 Corinteni 3,2. 

mai tare 201 , vorbindu-le despre înălţime, lungime, lăţime şi 
adâncime 202 şi, prin aceste dimensiuni, arătând împărţirea 
firii raţionale, care cuprinde raţiunile despre Judecata şi 
pronia lui Dumnezeu, ce sunt foarte adânci şi scapă stă¬ 
rii omeneşti. Tot astfel şi Iisus Navi a împărţit celor două¬ 
sprezece seminţii pământul făgăduinţei 203 , care este simbol 
al cunoştinţei lui Dumnezeu si al celor făcute de către El. 

i t i 

Trebuie însă ştiut că raţiunile despre întruparea şi venirea 
lui Hristos sunt aşezate în cunoştinţa [seminţiei] lui Iuda, 
pentru că în lotul acestuia S-a născut Hristos. Insă mie îmi 
pare că raţiunile despre pronie se potrivesc cu starea lui Iuda 
şi a lui Veniamin, cei dintru ascuns, nume pe care le consider 
caracteristicile diferitelor trepte ale curăţiei, dacă este ade¬ 
vărat că Iuda se tâlcuieşte „mărturisit”, iar Veniamin, „fiul 
zilelor” sau „fiul dreptei”. 

XVII, 4. Omul rău ascultă de limba nelegiuiţilor; 

dar dreptul nu ia aminte la buzele mincinoase. 

154. „Ascultă de limbile nelegiuiţilor” acela care primeşte 
gândurile lor nedrepte şi se grăbeşte să lucreze după ele, [gân¬ 
duri] la care se spune că „dreptul nu ia aminte”, adică nu le 

hrăneşte în sine însusi. 

> > 

XVII, 6a. Toată lumea bogăţiilor e a celui credincios; 

iar al necredinciosului nu-i nici măcar un obol. 


201 Cf. Evrei 5,12. 

202 Cf. Efeseni 3,18. 

203 Cf. Iosua 13,7. 

155. Credinciosul va vedea raţiunile acestei lumi, pe care 
le-a numit în mod simbolic „bogăţii” ale minţii. Dar necre¬ 
dinciosul nu cunoaşte nici măcar raţiunea lucrului prezent, 
datorită necurăţiei sufletului său. Iar că bogăţia sufletului 
este cunoştinţa lui Dumnezeu, îi învaţă Pavel pe cei cărora 
le scrie: „V-aţi îmbogăţit întru toată cunoştinţa şi întru toată 
înţelepciunea” 204 . Iar dacă cineva ar vrea să arate că pilda 
aceasta nu are acest înţeles, să spună atunci de unde au avut 
bogăţii cei care au petrecut „în piei de oaie, în piei de capră, 
strâmtoraţi, necăjiţi, lipsiţi” 205 , dar şi cum necredinciosul nu va 
avea „nici măcar un obol”, de vreme ce pe mulţi necredincioşi 
îi înconjoară bogăţia, adică pe mulţi dintre împăraţii şi con¬ 
ducătorii acestei lumi 206 . 

XVII, 7. Buzele drepte nu i se potrivesc nebunului, 
nici buzele mincinoase dreptului. 

156. „Căci ce părtăşie are dreptatea cu fărădelegea sau 
lumina cu întunericul?” 207 

XVII, 9. Cel care ascunde nedreptatea caută prietenie, 
dar cel care urăşte să o ascundă desparte prieteni şi casnici. 

157. Prin dreptate „ascundem” nedreptatea, prin cum¬ 
pătare desfrânarea, iar prin iubire ura şi prin neiubirea de 
argint lăcomia. Prin smerita-cugetare ascundem mândria şi 


204 1 Corinteni 1,5. 

205 Evrei 11,37. 

206 Cf. Ioan 12,31. 

207 2 Corinteni 6,14. 

prin blândeţe îndrăzneala, „căutând prietenia” duhovnicească, 
prin care este arătată sfânta cunoştinţă. Şi unii dintre sfinţi, 
se spune de către Pavel, au devenit împreună-locuitori şi cas¬ 
nici ai Ierusalimului, „zidiţi fiind pe temelia apostolilor şi a 
prorocilor” 208 . 

XVII, 13. Pentru cel care răsplăteşte cu rele în locul celor bune 

relele nu se vor muta din casa lui. 

158. Dacă cel care răsplăteşte cu rele în locul celor rele 
este călcător de lege, cu cât mai mult este călcător de lege cel 
care răsplăteşte „cu rele în locul celor bune”? In pustie, faţă 
de Dumnezeu asa a devenit Israel, căruia Moise îi zice în 
Deuteronom : „Neam împietrit şi strâmb, pe acestea le răsplătiţi 
Domnului?” 209 

XVII, 14. începutul dreptăţii dă putere cuvintelor, 

însă cearta şi vrajba premerg sărăciei. 

159. Dreptăţii îi urmează cunoştinţa, iar neştiinţei, 
răutatea. 

XVII, 15. Cel care judecă afi drept ceea ce e nedrept 
şi nedrept ceea ce e drept, 

acela este necurat şi urâciune în faţa lui Dumnezeu. 

160. Asemenea acestuia este cel care zice amarului dulce 
şi dulcelui amar, numind, pe de-o parte, lumina întuneric, iar 
pe de alta, întunericul lumină 210 . 


208 Efeseni 2,20. 

2M Deuteronomul 32,5-6 (în Septuaginta). 
210 Cf.Isaia 5,20. 

XVII, 16. Pentru ce are bogăţii nebunul? 

Căci omul fără inimă nu va putea să dobândească 
înţelepciunea. 

161. „Bogăţiile nebunului” sunt nebuniile care înconjoară 
fiecare dintre faptele lui şi, ajungând „fără de inimă” din cauza 
acestora, nu mai poate să dobândească înţelepciunea. 

XVII, 16a. Cel care-şi înalţă casa caută ruina, 

iar cel care strâmbă învăţătura va cădea în cele rele. 

162. Deoarece „Domnul celor mândri le stă împotrivă” 211 , 
„cel care strâmbă învăţătura va cădea în cele rele”. 

XVII, 17 1 " 2 . In orice împrejurare să ai un prieten, 

iar în nevoifraţii să-ţifiefolositori. 

163. Dacă fiii lui Hristos îşi sunt fraţi unii altora, atunci 
îngerii şi oamenii drepţi sunt fiii lui Hristos şi, prin urmare, 
îngerii şi oamenii sfinţi îşi sunt fraţi unii altora, fiindcă ei sunt 
născuţi în duhul înfierii 212 . 

XVII, 17 3 . Fiindcă pentru aceasta au fost născuţi. 

164. „Fiindcă pentru aceasta au fost născuţi” de înţe¬ 
lepciune, ca sâ-i conducă pe oameni de la răutate la virtute 
şi de la neştiinţă la cunoştinţa lui Dumnezeu, de vreme ce 
„făptură însăşi suspină şi împreună-pătimeşte cu noi şi a fost 
supusă deşertăciunii fără voia ei” 213 . 


211 Pildele 3,34. 
2n Cf. Romani 8,15. 
213 Romani 8,20,22. 

XVII, 20 2 . Omul cu limba uşor schimbătoare va cădea 
în cele rele. 

165. „Uşor schimbător” este cel care trece cu uşurinţă de 
la virtute la răutate. 

XVII, 23. Căile celui care primeşte daruri în sân 
pe nedrept nu sporesc, 

iar necinstitorul se abate de la căile dreptăţii. 

166. „Căile celui care primeşte” în inimă reprezentări 
mentale nedrepte „nu sporesc”, fiindcă a numit reprezentările 
mentale pătimaşe „daruri” oferite nouă de către demoni. Sau: 
„necinstitorul” va primi în sân daruri, ca „să se abată de la 
căile”judecăţii. 

XVII, 21. Inima nebunului este durere pentru cel care-a 
dobândit-o. 

Tatăl nu se bucură defiul neînvăţat, 

darfiul chibzuit îşi bucură mama. 

167. Pe de-o parte, cel „chibzuit îşi bucură mama”, iar pe de 
alta, cel nebun este pricină de durere pentru cea care l-a născut 214 . 

XVII, 24. Omul înţelept are o faţă înţelegătoare, 

dar ochii nebunului caută spre marginile pământului. 

168. Inima nebunului crapă de răutate. 

XVII, 25. Fiul nebun este pricină de mânie pentru tatăl său 

şi de durere pentru cea care l-a născut. 


214 Cf Pildele 17,25. 

169. Fiul chibzuit are şi născătoare şi mamă, dar fiul 
„nebun”, numai născătoare, fiindcă mama este şi născătoare, 
dar născătoarea nu este întotdeauna şi mamă. Căci, dacă cel 
născut moare în răutate şi neştiinţă, atunci e născătoare, dar 
nu este mamă, fiindcă cel născut nu a avut parte de duhul 
înfierii 215 . Tot aşa vor fi înţelese şi cele spuse despre mamele 
trupeşti şi despre moartea trupească, fiindcă pe mamă o 
numim şi născătoare, în vreme ce pe născătoare n-o numim şi 
mamă a copilului care a murit. 

XVII, 26. Nu este bine să-lpizmuieştipe omul drept , 

nici nu-i un lucru cuvios să unelteşti 

împotriva stăpânilor drepţi... 

170_fiindcă nu caută cele ale noastre, ci pe noi 216 . 

XVII, 27. Cel care se fereşte să spună un cuvânt aspru 
este cunoscător, 

iar bărbatul chibzuit este îndelung-răbdător. 

171. A numit „cuvânt aspru”gândul care mişcă mânia. Sau: 
a numit cuvântul care mişcă mânia aproapelui „cuvânt aspru”. 

XVII, 28. Celui lipsit de minte care întreabă de înţelepciune 
i se va socoti [aceasta] drept înţelepciune; 

dar cine rămâne tăcut va părea chibzuit. 

172. Dacă „întreabă despre înţelepciune” cel care vrea 
să înveţe ceva despre înţelepciune, atunci tace cu privire la 


215 Cf. Romani 8,15. 

216 Cf. 2 Corinteni 12,14. 



SCOLII LA PILDE 


115 


înţelepciune acela care nu vrea să cunoască nimic despre 
înţelepciune. De aceea se spune că primul este mai „chibzuit” 
decât al doilea. 

XVIII, 1. Omul care vrea să se despartă de prieteni caută pricini; 

dar oricând va fi vrednic de ocară. 

173. Numeşte „pricini” păcatele, fiindcă spune: „Ca să 
găsesc pricini de păcate” 217 . Prieteni însă sunt toţi sfinţii prin 
care [acel om] s-a legat de virtute. 

XVIII, 2. Omul lipsit de minte nu are nevoie de înţelepciune; 

căci preferă să îl conducă nebunia ... 

174 fiindcă a iubit întunericul mai mult decât lumina 218 . 

XVIII, S. Nu este bine să admiri faţa celui necinstitor, 

nici nu-i cuvios să ocoleşti ceea ce e drept la judecată. 

175. „Admiră faţa celui necinstitor” acela care primeşte 
răutatea existentă în diavol şi lucrează potrivit cu ea. 

XVIII, 6. Buzele nebunului îl duc pe acesta la rele, 

iar gura lui îndrăzneaţă cheamă moartea. 

176. Dacă „moartea” se naşte din îndrăzneală, iar moar¬ 
tea desparte sufletul de viaţa adevărată, atunci îndrăzneala ne 
separă de Cel care a zis: „Eu sunt Viaţa” 219 . Şi, după cum din 
îndrăzneală se naşte moartea, tot aşa din blândeţe se naşte 
viaţa, fiindcă îndrăzneala şi blândeţea sunt opuse. 


217 Psalmul 140,4. 

218 Cf.Ioan 3,19. 
™Ioan 11,25; 14,6. 

XVIII, 8 1 . Pe cei leneşi îi răpunefrica. 

177. „Pe cei leneşi îi răpune frica”, fie frica de vrăjmaşul 220 , 
fie cea de Domnul, care prin fapte bune îi separă pe aceştia 
de lene. 

XVIII, 8 2 . Sufletele bărbaţilor molateci vorflămânzi. 

178. Bărbat molatec 221 este cel care nu poate nici să-l 
înveţe pe altul, nici nu vrea să înveţe de la altul. 

XVIII, 9. Cel care nu se vindecă pe sine prin faptele sale 

este frate cu cel care se întinează singur. 

179. Şi Pavel spune: „Dacă cineva se curăţeşte pe sine 
însuşi, va fi vas de bună treabă Stăpânului” 222 . 

XVIII, 10. Numele Domnului este din măreţia puterii, 

iar drepţii care au alergat spre El se înalţă. 

180. „Numele Domnului” arată cunoştinţa lui Dumnezeu. 
Şi drepţii „aleargă spre El” printr-o viaţă dreaptă, iar prin 
contemplaţie „se înalţă” 223 . 

XVIII, 12. Inima omului se înalţă înainte de zdrobire 

şi se smereşte înainte de slavă. 


220 Cf. Psalmul 63,1. 

221 în greceşte: dvSpoyuvoţ („androgin”); denumeşte atât herma¬ 
froditul (vide mitul androginului la Platon, Banchetul, 189e), cât şi un 
bărbat efeminat, deci molatec, ca în textul nostru. 

222 2 Timotei 2, 21. 

223 Cf Matei 23,12; Luca 14,11; 18,14. 

181. Precum mândriei îi urmează zdrobirea, tot asa si 
smereniei îi urmează slava. 

XVIII, 13. Cine răspunde cu o vorbă înainte de a asculta 

îsi este siesi nebunie si ocară. 

% * > 

182. [Acest verset] trebuie folosit împotriva celor care, 
deşi n-au primit cunoştinţa de la Dumnezeu, se grăbesc să-i 
înveţe pe alţii. Şi David spune: „Ca să aud glasul laudei Tale” 
şi apoi „să povestesc” şi altora „minunile Tale” 224 . Şi, iarăşi, 
Solomon zice: „Spune-le pe cele văzute cu ochii tăi” 225 . 

XVIII, 14. Slujitorul chibzuit domoleşte mânia omului, 

dar pe omul mic la suflet cine-l va sprijini? 

183. După cum se zice că Domnul nostru devine leo¬ 
pard încolţit 226 pentru cei care greşesc din nepăsare şi piatră 
de poticnire 227 pentru cei necredincioşi, tot aşa se zice că este 
„mic la suflet” pentru cei care păcătuiesc. Dar pot fi numiţi 
„mici la suflet” si cel viclean si toti demonii care au căzut din 

virtute si din cunoştinţă. 

> > > 

XVIII, 16. Darul omului îl lărgeşte pe acesta 

şi-l aşază lângă cei puternici. 

184. „Dar al omului” a numit acum viaţa dreaptă, care 
îl lărgeşte şi îl face vrednic de „plinătatea lui Dumnezeu” 228 . 


224 Psalmul 25,7. 

225 Pildele 25, 7. 

226 Cf. Osea 13,7. 

227 Cf Romani 9,33. 

228 Efeseni 3,19. 

Pe acesta îl numeşte „tron” al sfintelor puteri, fiindcă tronul 
minţii este deprinderea cea mai bună, care-1 păzeşte pe cel 
care şade pe el, facându-1 greu de mişcat sau de nemişcat. 

XVIII, 18. Partea de moştenire opreşte certurile 

şi hotărăşte între cei puternici. 

185. Cunoştinţa „opreşte” nebunia, fiindcă aceasta este 
„partea de moştenire” a firii raţionale. 

XVIII, 21. Moartea şi viaţa sunt în puterea limbii, 

iar cei care-o stăpânesc îi mănâncă roadele. 

186. Aici spune că sufletul este primitor şi al morţii 
şi al vieţii, iar din aceasta putem dovedi libertatea lui de 
alegere. 

XVIII, 22 1 . Cel care a găsit o femeie bună a găsit haruri... 

22a 2 . iar cel care ţine o preadesfrânată este nebun 
si necinstitor. 

j 

187. „Cel care a găsit” înţelepciunea „bună”, acela „a găsit 
haruri”. 

188. „Iar cel care ţine” răutatea „este nebun şi necinstitor”. 

XIX, 4. Bogăţia adaugă prieteni mulţi, 

dar săracul este părăsit chiar şi de singurul prieten. 

189. „Bogăţia” cunoştinţei şi a înţelepciunii ne „adaugă” 
îngeri mulţi, iar cel necurat se desparte până şi de îngerul care 
i-a fost dat din copilărie. Căci prietenia duhovnicească este 
virtutea şi cunoştinţa lui Dumnezeu, prin care legăm prie¬ 
tenie cu sfintele puteri, dacă este adevărat că oamenii care 

se pocăiesc devin pricini de bucurie pentru îngeri 229 . Astfel 
şi Mântuitorul îi numeşte prieteni pe cei care odată erau 
robi 230 , învrednicindu-i de o contemplaţie mai înaltă. Tot 
aşa şi Avraam, după ce s-a îmbogăţit în cunoaştere, a aşezat 
acea masă tainică prietenilor care i s-au arătat la amiază 231 . 
Saul însă, din pricina răutăţii, s-a despărţit până şi „de sin¬ 
gurul său prieten”, fiindcă stă scris: „Şi S-a îndepărtat Duhul 
lui Dumnezeu de la Saul şi un duh rău, trimis de Domnul, îl 
înăbuşea pe Saul” 232 . „Duh al Domnului” îl numeşte pe înger, 
fiindcă spune: „Cel ce-i face pe îngerii Săi duhuri şi pe slujito¬ 
rii Săi pară de foc” 233 . Iar faptul că îngerii i-au primit în grijă pe 
oameni, fi. învaţă Mântuitorul în Evanghelii, zicând: „Vedeţi să 
nu-1 dispreţuiţi pe vreunul dintre aceştia mici, fiindcă îngerii 
lor văd pururea faţa Tatălui Meu celui din ceruri” 234 . Şi, iarăşi, 
Iacov spune: „îngerul care mă izbăveşte de toate relele” 235 . Şi 
Zaharia: „Zis-a îngerul care grăieşte întru mine” 236 . 

XIX, 5. Martorul mincinos nu va rămâne nepedepsit, 

iar cel care învinuieşte pe nedrept nu va găsi scăpare . 

190. Cei care îl hulesc pe Ziditor, necunoscând raţiunile 
despre Judecată şi pronie, îl „învinuiesc pe nedrept”. Şi, iarăşi, 


229 Cf. Luca 15,10. 

230 Cfloan 15,15. 

231 Cf. Facerea 18,1-8. 

232 1 Regi 16,14. 

233 Psalmul 103,5. 

234 Matei 18,10. 

235 Facerea 48,16. 

236 Zaharia 1,9. 

cei care, tulburaţi 237 de propriile patimi, cred că virtutea este cu 
neputinţă de obţinut îl „învinuiesc pe nedrept” pe Dătătorul 
Legii. 

XIX, 7 3 ' 4 . Buna cugetare se apropie de cei care o cunosc, 
iar omul chibzuit o va afla. 

191. Acum a numit „cugetare” cunoştinţa lui Dumnezeu, 

, ■ TIO 

iar „cei care o cunosc sunt cei curaţi cu inima . 

XIX, 7 S ' 6 . Cel care face mult rău desăvârşeşte răul, 
iar cel care stârneşte vorbe nu se va mântui. 

192. Gândurile pătimaşe „stârnesc” sufletul spre răutate. 

XLX, 10 1 . Nebunului nu-i foloseşte desfătarea. 

193. „Nebunului nu-i foloseşte” nici desfătarea inteligi¬ 
bilă, nici cea sensibilă, fiindcă pe prima o va călca în picioare, 
fiind asemenea unui porc 239 iubitor de plăceri, iar din pricina 
desfătării trupeşti carnea îi va fi stârnită. 


237 Pentru a denumi starea sufletească generată de răscoala pati¬ 

milor nesupuse, Evagrie foloseşte verbul ivox^ew, un denominativ 
construit din prepoziţia tv şi substantivul („gloată, drojdia 

societăţii”). Manifestările „sociale” ale acesteia sunt o bună imagine 
pentru frământarea sufletului înrâurit de patimi, scăpat de sub con¬ 
ducerea raţiunii. De menţionat observaţia lexicografilor privind anto¬ 
nimia Sfjpoţ („popor”) - oxAoq, răsfrântă în antonimia „democra- 
ţie”-„ohlocraţie”, ultima fiind asimilată cu conducerea exercitată de 
oamenii de nimic. 

238 Cf. Matei 5,8. 

239 Cf. Matei 7, 6. 

XIX, 11. Omul milostiv rabdă îndelung, 

iar lauda lui vine peste cei fără-de-lege. 

194. Dacă cel care se laudă în mod drept se laudă întru 
Domnul 240 şi dacă Domnul nostru este înţelepciunea 241 , atunci 
cel care se laudă în mod drept se laudă întru înţelepciune. 
Prin urmare, lauda celui îndelung-răbdător şi milostiv - adică 
înţelepciunea şi cunoştinţa lui - „vine peste cei fară-de-lege”, 
schimbându-i pe aceştia din răutate, acum pe cât se poate, dar 
în veacul viitor cu necesitate. 

XIX, 12. Ameninţarea împăratului e ca muşcătura leului, 

însă ca rouă de pe iarbă, aşa e bunăvoinţa lui. 

195. Domnul nostru este foc mistuitor 242 şi devine „leu” 
mânios faţă de cei care păcătuiesc, arzând lemne, iarbă, tres¬ 
tie 243 şi devorând carnea care se luptă împotriva duhului 244 ; 
iar lumină şi rouă e pentru cei care se îndreptează, arătân- 
du-le raţiunile celor ce sunt, stingând săgeţile aprinse ale celui 
viclean 245 şi răcorind arşiţa ce vine în urma făptuirii. 

XIX, 13 2 . Prinoaselefăcute din plata desfrânatei nu-s curate. 

196. A numit „desfrânată” sufletul necurat, iar „plata” ei 
arată starea din pricina căreia rugăciunile 246 nu sunt curate. 


240 Cf. 1 Corinteni 1,31; 2 Corinteni 10,17. 

241 Cf. 1 Corinteni 1,24. 

242 Cf Evrei 12,29. 

243 Cf. 1 Corinteni 3,12. 

244 Cf. Galateni 5,17. 

245 Cf. Efeseni 6,16. 

246 De la substantivul „făgăduinţă” (euxn), din textul pildei, Evagrie 
a glisat, în scolia sa, la substantivul „rugăciune” (npoacu/n), într-un joc 
de cuvinte intraductibil. 

XIX, 14. Părinţii împart copiilor casa şi averea, 

dar bărbatul cu femeia sunt potriviţi de către Domnul 

197. Pe de-o parte, ţine de părinţi să-i înveţe pe fii des¬ 
pre virtute şi cunoaşterea lui Dumnezeu, dar, pe de alta, a 
dărui înţelepciune copiilor ţine de Domnul. Pentru că aici 
[termenul] „femeie” desemnează înţelepciunea, fiindcă spune: 
„Iubeşte-o, şi te va păzi; cinsteşte-o, ca să te cuprindă în 
braţe” 247 . 

XIX, 16. Cel care păzeşte porunca îşi păzeşte sufletul, 

dar cel care îşi dispreţuieşte căile va pieri. 

198. Poruncile, în raport cu Dumnezeu, Cel care le 
porunceşte, se numesc „porunci”, iar în raport cu cel care-şi 
conduce mintea prin ele, se numesc „căi”. Şi, iarăşi, de vreme 
ce au fost date drept mărturii în cer şi pe pământ 248 , poruncile 
se numesc „mărturii”; de aceea şi mintea care le primeşte pe 
acestea se numeşte „martoră”, ca una care, mărturisind strâmb 
despre ele, nu va rămâne nepedepsită 249 . 

XIX, 17. Cel care îl miluieştepe sărac îl împrumută pe 
Dumnezeu, 

Care-i va răsplăti potrivit cu darul său. 

199. Acum a numit „dar” curăţia inimii, fiindcă ne 
învrednicim de cunoştinţă potrivit cu măsura nepătimirii 
noastre. 


247 Pildele 4,6,8. 

248 Cf. Deuteronomul 4,26. 

249 Cf. Pildele 19,5,9. 

XIX, 19. Omul [care are] cuget rău va avea multă pagubă, 
iar dacă va şi făptui răul ’ îşi va adăuga şi sufletul său. 

200. Eu cred că „multa pagubă” cuprinde lipsirea de 
contemplaţia celor create, iar „adăugarea sufletului” este dis¬ 
pariţia înţelesurilor naturale despre Dumnezeu, când [sufle¬ 
tul] cade cu totul în lipsa de raţiune. Şi Mântuitorul spune 
în Evanghelii: „Ce-i va folosi omului dacă va dobândi lumea 
întreagă, dar sufletul şi-l va pierde” 250 şi şi-l va „păgubi”? Dar 
aici, pe de-o parte, pieirea arată necunoaşterea celor trupeşti şi 
netrupeşti, iar „paguba” ne înfăţişează extrema lipsă de raţiune. 

XIX, 20. Ascultă, fiule, învăţătura tatălui tău, 
pentru ca la sfârşitul tău să devii înţelept! 

201. Cunoştinţa urmează după vieţuirea dreaptă, pen¬ 
tru că, aici, „la sfârşit” nu arată timpul, ci curăţia [dobândită] 
după [împlinirea] virtuţilor făptuitoare. 

XIX, 23. Frica de Domnul îi este omului spre viaţă, 
iar cel netemător vafi sălăşluit în locurile 
unde nu veghează cunoştinţa. 

202. Dacă „frica de Domnul îi este omului spre viaţă”, 
iar „frica de Domnul este învăţătură şi înţelepciune” 251 , 
atunci „viaţa omului” este învăţătura şi înţelepciunea. Dar 
Hristos spune: „Eu sunt Viaţa” 252 ; prin urmare, Hristos este 
învăţătura şi înţelepciunea. De aceea, „a cunoaşte învăţătura şi 


250 Matei 16,26. 

251 Pildele 15,33. 

252 Ioan 14,6. 

înţelepciunea” 253 înseamnă a-L cunoaşte pe Hristos. Aşadar, 
netemătorul se va afla în răutate şi neştiinţă, în care nu este 
Hristos. 

XIX, 24. Cel care cu nedreptate-şi ascunde mâinile-n sân 
nu şi le va duce nici la gură. 

203. Cel care nu trăieşte cinstit „îşi ascunde mâinile” în 
suflet în mod nedrept, din cauză că nu vrea să-şi lucreze 
pământul şi nici să se îndestuleze de pâine 254 ; fiindcă virtuţile 
făptuitoare corespund mâinilor, ele aducând la gura noastră 
Pâinea Care S-a pogorât din cer şi Care dă viaţă lumii 255 . 

X3X, 26. Cine-şi necinsteşte tatăl şi se leapădă de mama sa 
va fifăcut de ruşine şi de ocară. 

204. „Prin călcarea Legii II necinsteşte pe Dumnezeu” 256 
şi se leapădă de mamă, care este învăţătura, dacă este adevărat 
că „bărbatul drept se naşte spre viaţă” 257 . Dreptatea însă se 
constituie din toate virtuţile. 

XIX, 27. Fiul care nu mai păzeşte învăţătura tatălui 
va deprinde vorbe rele. 

205. Gândurile necurate sunt „vorbele rele” care se nasc 
în sufletul celui care nu a păzit poruncile cerescului Părinte. 


253 

254 

255 

256 

257 


Pildele 1,2. 

Cf. Pildele 12,11; 28,19. 
Cf. Ioan 6,33. 

Cf Romani 2,23. 

Pildele 11,19. 

XX, l 1 . Necumpătat este vinul, obraznică beţia. 

206. Dacă „mânia balaurilor este vinul lor” 258 , iar „vinul 
este necumpătat”, atunci şi mânia este necumpătată, deoarece 
îi face pe oameni să fie necumpătaţi; şi „obraznică” este furia, 
fiindcă această „beţie” obişnuieşte să se ivească din înfierbân- 
tarea părţii irascibile [a sufletului]. Iar dacă nazireii, conform 
Legii, se îndepărtează de vin 259 , atunci s-a legiuit ca nazireii 
să nu se mânie. 

XX, 2. Ameninţarea împăratului nu se deosebeşte 
de mânia leului, 

iar cel care-l aţâţă păcătuieşte împotriva propriului său suflet. 

207. A spus aici „împărat” în loc de „Hristos”, fiindcă cel 
care-L aţâţă prin păcate păcătuieşte împotriva propriului său 
suflet. 

XX, 4. Leneşul nu se ruşinează când este ocărât; 

şi tot aşa cel care împrumută grâu la seceriş. 

208. Dacă este posibil „să împrumutăm grâu la seceriş”, 
este posibil ca şi în veacul viitor să împrumutăm grâu inteligi¬ 
bil de la cei care şi-au cultivat pământul în cei şase ani şi care 
vor hrăni, în al şaptelea an 260 , văduve şi orfani. 

XX, 7. Cel care vieţuieşte neprihănit întru dreptate 

va lăsa [în urmă]copiifericiţi... 


258 Deuteronomuiyi, 33 (în Septuaginta). 

259 Cf. Numerii 6,3. 

260 Cf. Ieşirea 23,10-11. 

209. ... [copii] pe care este limpede că i-a născut după 
virtute. 

XX, 9a. Luminătorul celui care-şi vorbeşte de rău tatăl 
sau mama se va stinge, 

iar pupilele ochilor săi vor vedea întuneric. 

210. Acelaşi Hristos poate fi şi „tată” şi „mamă”, în funcţie 
de înţeles: pe de-o parte, tată, pentru cei care au duhul înfi¬ 
erii 261 , pe de alta, mamă, pentru cei care au nevoie de lapte, 
şi nu de hrană tare 262 . Fiindcă Hristos, Care vorbeşte prin 
Pavel 263 , S-a făcut şi „tată” efesenilor, descoperindu-le aces¬ 
tora tainele înţelepciunii 264 , şi „mamă” corintenilor, pe aceştia 
adăpându-i cu lapte 265 . 

XX, 9b. Partea smulsă în grabă la început 

nu va fi binecuvântată la sfârşit. 

211. Această parte „îţi unge gâtlejul până la o vreme, dar 
mai târziu o vei găsi mai amară ca fierea” 266 . 

XX, 9c. Să nu spui: ,JVIă voi răzbuna pe duşmani ”, 
ci aşteaptă-L pe Domnul, ca să-ţi ajute! 

212. Să nu spui, mişcat de mândrie: „Eu singur îi voi răz¬ 
boi pe vrăjmaşi”, „ci aşteaptă-L pe Domnul, ca să-ţi ajute”! 


261 Cf. Romani 8,15. 

262 Cf. Evrei 5, 12. 

263 Cf. 2 Corinteni 13,3 

264 Cf Efeseni 3,1-19. 

265 Cf. 1 Corinteni 3,2. 

266 Pildele 5,3-4. 

Şi David spune: „Nu voi nădăjdui în arcul meu şi sabia mea 
nu mă va mântui” 267 ; şi iarăşi: „Mincinos este calul spre 
mântuire” 268 ; şi: „Dacă nu va zidi Domnul casa şi dacă nu va 
păzi cetatea” 269 . 

XX, 10. Ocaua mare si mică si măsura dublă — 

' > > 

amândouă sunt necurate înaintea Domnului. 

213. Eu cred că „ocaua mare şi mică” este ceea ce unii 
numesc „laş care face pe viteazul”, iar, în general, „ocaua mare 
şi mică” socotesc că este tot ceea ce e în exces sau în lipsă, 
pentru că fiecare dintre ele sunt răutăţi 270 . 

214. Cel care vrea să i se facă bine de către altul, dar el nu 
îi odihneşte tot aşa pe alţii, are măsuri duble şi nu se supune 
poruncii care spune: „Toate câte voiţi să vă facă vouă oamenii, 
pe acestea să le faceţi şi voi lor asemenea” 271 . 

XX, 12. Urechea nu aude şi ochiul nu vede; 

amândouă sunt lucrările Domnului. 

215. Nu este o lucrare a Domnului ochiul care vede rău, 
ci cel care vede; si nu este o lucrare a Domnului urechea care 
aude rău, ci cea care aude; şi despre celelalte mădulare ale 
trupului la fel trebuie să se spună. Insă acest verset va fi folosit 


267 Psalmul 43, 8. 

268 Psalmul 32,17. 

269 Psalmul 126,1. 

270 Prin termenul QpaauSsiAoţ, Aristotel îl denumeşte pe ,laşul 
care face pe viteazul" (Etica nicomahică, 1115b, 32, traducerea expresiei 
aparţinând versiunii româneşti a Stellei Petecel). 

271 Matei 7,12. 

împotriva celor care vorbesc de rău acest trup 272 al nostru şi îl 
defăimează pe Creator 273 . 

XX, 13. Nu iubi clevetirea, ca să nufii dat deoparte, 

deschide-ţi insă ochii şi satură-te de pâini. 

216. Prin virtuţi „ne deschidem ochii” sufletului, iar prin 
înţelepciune „ne umplem de pâinile” inteligibile. 

XX, 23. Urâciune îi este Domnului ocaua dublă 

si balanţa măsluită nu este bună înaintea Lui. 

j ► 

217. „Balanţă măsluită” numeşte mintea, care este făcută 
în mod firesc să judece lucrurile cu dreptate, dar care se înclină 
sub greutatea libertăţii sale de alegere. 

XX, 24. Paşii omului sunt îndreptaţi de către Domnul; 

cum ar putea un muritor să înţeleagă căile Lui ? 

218. Cel care încă este „muritor” şi care nu a murit cu 
Hristos 274 nu poate „să înţeleagă căile Domnului”. 

XX, 25. O cursă este pentru om să sfinţească degrabă 
ceva dintr-ale sale, 

fiindcă, dupăfăgăduinţă, vine părerea de rău. 

219. Nu drepţilor le pare rău pentru cele bune, ci celor 
nedrepţi. Dar cei nedrepţi să nu-I fâgăduiască nimic lui 


272 Aluzie la gnostici. 

273 Adeseori Evagrie insistă asupra caracterului pozitiv al trupului şi 
al participării sale la lucrarea de mântuire. 

274 Cf. 2 Timotei 2, 11. 

Dumnezeu în mod nesăbuit, „fiindcă, după făgăduinţă, vine 
părerea de rău”. 

XX, 26. împăratul înţelept 

este o vânturătoare pentru cei necinstitori 

şi-i aruncă sub roată ... 

220. A.... despărţind pleava de grâu 275 . 

220. B. „Fă-i pe ei ca o roată.” 276 

XX, 27. Lumina Domnului este răsuflarea oamenilor, 

făclia care cercetează străfundurilepăntecelui. 

221. Dacă „lumina Domnului” este cunoaşterea Dom¬ 
nului, iar „lumina Domnului este răsuflarea oamenilor”, 
atunci cunoaşterea Domnului este „răsuflarea oamenilor”. Iar 
pe diavolul care se află întru neştiinţă, l-a numit „făclia” care 
crede că străluceşte, golind mintea de cele bune şi preschim- 
bându-se în înger de lumină 277 . 

XXI, 3. Aface cele drepte şi a spune adevărul 

sunt mai plăcute lui Dumnezeu decât sângele jertfelor. 

222. Acest verset leapădă jertfa care foloseşte animale 
necuvântătoare. Pentru că „jertfa lui Dumnezeu este duhul 
zdrobit” 278 . 


275 Cf. Matei 3,12. 

276 Psalmul 82,12. 

277 Cf. 2 Corinteni 11,14. 

278 Psalmul 50,18. 

XXI, 8. Dumnezeu le trimite căi strâmbe celor strâmbi, 
fiindcă lucrările Lui sunt curate şi drepte. 

223. Dacă lucrările lui Dumnezeu sunt „curate şi drepte”, 
iar una dintre lucrările Lui este şi mintea, atunci aceasta a fost 
creată de către Domnul dreaptă şi curată. 

XXI, 9. Mai bine este să locuieşti într-un colţişor sub cerul liber 
decât în case spoite cu nedreptate şi într-o casă comună. 

224. [Solomon] a opus „casei spoite” şi „casei comune” 
„colţişorul sub cerul liber”. Dacă însă casa spoită şi comună 
este răutatea, atunci „colţişorul sub cerul liber” este vir¬ 
tutea. Aşadar, „colţişorul de sub cerul liber” este o făptuire 
părtaşă într-o anumită măsură 279 la contemplaţie şi luminată 
de „Soarele dreptăţii” 280 . Bine l-a numit şi Pavel pe arhie¬ 
reul iudeilor „perete văruit” 281 , pe care-1 va bate Dumnezeu. 
Iar Mântuitorul, în Evanghelii, i-a numit pe farisei „mor¬ 
minte văruite” 282 . însă şi [Solomon] a zis bine aici: „într-un 
colţişor” 283 , pentru că acolo se află piatra lepădată de ziditori şi 


279 Participiul medio-pasiv prezent ifţOTTTopevri, al verbului £<ţcnrro- 
pcu, trebuie tradus aici cu sensul rar de „a deţine ceva într-o oarecare măsură” 
{cf Henry George Liddell, Robert Scott, A Greek-Englisb Lexicon, Cla- 
rendon Press, Oxford, 1996’, s.v. £<j>drrropai, p. 741), care exprimă cel mai 
bine gândul teologic al awei Evagrie şi realitatea ascetic-mistică a unei făp¬ 
tuiri care se împărtăşeşte deja de anumite contemplaţii, motiv pentru care 
putem vorbi şi despre „contemplaţii făptuitoare” ( cf. Scolia 1 la Ecclesiast 1,1). 

280 Maleabi 3,20. 

281 Faptele 23,3. 

282 Matei 23,27. 

283 ’Ettî yumcn;, în original. 

care a ajuns în capul unghiului 284 . Iar „comună” a numit ceea 
ce nu aparţine lui Dumnezeu cel Unul. 

XXI, 14. Darulfăcut într-ascuns abate mâniile , 
dar cel care cruţă darurile stârneşte mânie-puternică. 

225. „Darul” este „făcut într-ascuns” ca să nu ştie stânga 
ce face dreapta 285 . 

XXI, 16. Omul rătăcit din calea dreptăţii 
se va odihni în adunarea uriaşilor. 

226. „Adunarea uriaşilor” este răutatea si neştiinţa. 

XXI, 19. Mai bine este să locuieşti în pământ pustiu 
decât cu o femeie certăreaţă şi limbută şi mânioasă. 

221. Şi David zice: „In pământ pustiu şi neumblat şi 
fără de apă, aşa m-am arătat Ţie în locul cel sfânt” 286 . Prin 
urmare, „pământul pustiu” este virtutea, ce nu-i mai are locu¬ 
itori pe oamenii vechi, cei care se strică potrivit cu poftele 
înşelăciunii 287 . De aceea nici diavolul nu găseşte odihnă în ea, 
de vreme ce „umblă prin locuri fără de apă căutând odihnă, 
şi nu găseşte” 288 , „pentru că el este împărat peste toate cele 
din ape” 289 ; şi tot despre înţelepciune s-a spus: „încăperile 


284 KsiţaArj ycma<;, în original. Cf. Matei 21,42. 

285 Cf. Matei 6,3. 

286 Psalmul hi, 3. 

287 Cf. Efeseni 4,22. 

288 Matei 12,43. Evagrie face aluzie aici la credinţa răspândită prin¬ 
tre monahii din Egipt, potrivit căreia demonii preferă locurile fără apă, 
lucru pe care l-a mai amintit şi în TP, 17. 

289 Iov 41,26 (în Septuaginta). 

caselor ei sunt acoperite” 290 . Iar dacă acestea sunt aşa, atunci şi 
„femeia certăreaţă şi limbută şi mânioasă” este răutatea, care îl 
face pe însoţitorul ei certăreţ, limbut şi mânios. 

XXI, 20. Comoara dorită se va odihni pe gura înţeleptului, 
dar bărbaţii nechibzuiţi o înghit. 

228. înţelepciunea Domnului „se va odihni” în inima 
înţeleptului, dar „bărbaţii nechibzuiţi” o strică. 

XXI, 22. înţeleptul a luat cu asalt cetăţi întărite 

şi a dărâmat întăritura în care au nădăjduit necinstitorii. 

229. înţelepciunea este „cetatea întărită” în care locuiesc 
înţelepţii, „curăţindu-şi gândurile de toată înălţimea care se 
ridică împotriva cunoaşterii lui Dumnezeu” 291 . 

XXI, 23. Cine-şi păzeşte gura şi limba 
îşi păzeşte sufletul de necaz. 

230. A numit „gură” şi „limbă” sufletul şi mintea. Dar 
„suflet” se numesc partea irascibilă şi partea poftitoare, pe 
care unii le denumesc partea pătimitoare a sufletului. 

XX3,26. Necinstitorul pofteşte toată ziua pofte rele, 
iar dreptul se milostiveşte şi se îndură fără zgârcenie. 

231. Este propriu îngerilor să nu poftească niciodată 
„pofte rele”, iar oamenilor le este propriu ca uneori să pof¬ 
tească, alteori să nu poftească „pofte rele”, iar demonilor 


290 Pildele 31,27. 

291 2 Corinteni 10,5. 

le este propriu să poftească „pofte rele” întotdeauna. Căci 

expresia „toată ziua” arată ceea ce se petrece de-a lungul 

întregii vieţi. Tot aşa şi cuvintele: „Fii cu frica de Domnul 

în toată ziua” 292 sunt spuse în loc de: „De-a lungul întregii 
• •» 

vieţi . 

» 

XX3,31. Calul este pregătit pentru ziua luptei, 
dar de la Domnul este ajutorul. 

232. „Cal” numeşte mintea, pentru că zice: „Tu vei încă¬ 
leca pe caii tăi şi călărimea va fi mântuirea ta” 293 . Iar Domnul 
zice despre Pavel: „Pentru a purta numele Meu” 294 . 

XXII, 1. E mai de dorit un nume bun decât bogăţie multă, 
iar decât argint şi aur, bunăvoinţa. 

233. A numit „nume bun” virtutea arătată prin numele 
atribuit ei, pentru că este „bun” numele care cuprinde binele 
pe care îl desemnează. Astfel, nu vom lăuda nici femeia 
nedreaptă numită „dreptate”, ci pe cea care are dreptatea, 
chiar dacă este numită „nedreptate” 295 . 

XXII, 2. Bogatul şi săracul s-au întâlnit unul cu altul, 
însă pe amândoi i-a făcut Dumnezeu. 


292 Pilde 23,17. 

293 Avacum 3, 8 (în Septuaginta). 

294 Faptele 9,15. 

295 Nu cuvintele, ca simple convenţii, sunt rele sau bune, ci realităţile 
pe care le denumesc pot fi bune sau rele. Aceleaşi consideraţii şi în Scolia 
53 la Ecclesiast 7,1. 

234. Bogatul îşi curăţeşte partea irascibilă prin milos¬ 
tenii, câştigând iubirea, iar săracul este învăţat prin sărăcie 
smerita-cugetare. 

XXII, 4. Neamul înţelepciunii estefrica de Domnul 
şi bogăţia şi slava şi viaţa. 

235. „Iată neamurile lui Noe” 296 , acestea sunt neamurile 
lui Avraam. 

XXII, 5. Pălămidă şi curse sunt în căile strâmbe, 
dar cel care-şi păzeşte sufletul se va feri de ele. 

236. Şi Domnul i-a spus lui Adam: „Pământul” - adică 
sufletul - „îţi va răsări spini şi pălămidă” 297 . Numeşte „spini 
şi pălămidă” păcatele, din care a fost împletită şi cununa lui 
Hristos 298 , pentru că El a ridicat păcatul lumii 299 . 

XXII, 7. Bogaţii ii vor stăpâni pe cei săraci 
şi slujitorii vor da cu împrumut stăpânilor lor. 

237. In veacul viitor, cei care se vor îmbogăţi în toate, 
„în toată cunoştinţa şi întru toată înţelepciunea” 300 , „vor stă¬ 
pâni” peste cei necuraţi şi lipsiţi de această bogăţie. Dar cine 
sunt slujitorii şi cine sunt stăpânii nu e nevoie acum să facem 
cunoscut, deoarece cuvântul despre ei este mistic şi mai adânc. 


296 Facerea 6,9. 

297 Facerea 3,18. 

298 Cf. Matei 27,29. 

299 Cf.Ioan 1,29. 

300 1 Corinteni 1,5. 

XXII, 8a. Dumnezeu îl binecuvântează pe omul vesel şi darnic, 

iar deşertăciunea lucrărilor lui o va sfârşi. 

238. Domnul pune capăt „deşertăciunii lucrărilor” prin 
virtute şi prin cunoştinţă. 

XXII, 9a. Cel careface daruri îşi procură biruinţă şi cinste 

şi îşi izbăveşte sufletul de cei care l-au avut în stăpânire. 

239. Numeşte „daruri ale omului” 301 virtuţile prin care, 
biruind pe diavol, se face pe sine vrednic de cinstire pentru 
Dumnezeu şi îşi izbăveşte sufletul de demonii „care l-au avut 
în stăpânire”. 

XXII, 10. Scoate ciuma din sinedriu şi, odată cu ea, 
va pleca şi sfada, 

pentru că, atunci când stă ea în adunare, îi necinsteşte pe toţi. 

240. A numit „sinedriu” starea rea din care înţeleptul 
Solomon vrea ca omul să fie scos prin învăţătură duhov¬ 
nicească 302 . Iar prin „sfadă” denumeşte iubirea de ceartă. 
Se poate însă ca prin „ciumă” să-l denumească pe diavo¬ 
lul, care trebuie alungat de la suflet, pentru că, dacă „stă” 
în el, „necinsteşte” prin necurăţie toate gândurile drepte. 


301 Expresia are înţelesul de „daruri pe care le face omul”, geniti¬ 
vul trebuind înţeles, în cazul de faţă, ca un genitiv subiectiv, potrivit 
tâlcuirii pe care o face Evagrie. Asupra cuvântului „daruri”, vide supra, 
Scoliile 184 şi 199. 

302 Comparaţia sufletului cu un tribunal este des întâlnită la Filon 
Alexandrinul, de unde, prin mijlocirea teologilor alexandrini (Clement, 
Origen) şi capadocieni (Sfinţii Vasile cel Mare, Grigorie de Nyssa, 
Grigorie Teologul), a trecut în exegeza biblică creştină. 

Iar apostolul a arătat că şi sufletul este un „sinedriu” în 
care intră gândurile care acuză şi care apără, pentru că 
zice: „Aflat la mijloc, între gândurile care îi acuză sau îi şi 
apără” 303 . 

XXII, Îl 3 . împăratul păstoreşte cu buzele, 

12. iar ochii Domnului ocrotesc simţirea, 

dar celfară-de-lege dispreţuieşte cuvintele. 

241. însuşi Domnul, Care „ocroteşte” sufletele noas¬ 
tre, ne „păstoreşte” prin cunoştinţa duhovnicească, pe care 
o „dispreţuieşte” cel care încalcă Legea Lui. Trebuie însă 
notat că, fiind împărat, despre Hristos se spune că ne 
păstoreşte prin pogorământ, pentru că El a spus: „Eu sunt 
Păstorul cel bun” 304 . Iar dacă este împărat al împăraţilor 305 , 
iar pe de altă parte, Păstor al oilor 306 , va veni o vreme când 
va fi numai împărat, după ce oile vor fi aduse la vrednicia 
împărătească. 

XXII, 13. Leneşul se îndreptăţeşte şi zice: 

,JE un leu pe drumuri, iar in pieţe nişte ucigaşi 

242. Diavolul, vrăjmaşul nostru, umblă ca un leu, căutând 
pe cine să înghită 307 , de care înspăimântându-se, leneşul se 
dezbracă de lucrarea virtuţilor. 

t 


303 Romani 2, 15. 
w Ioan 10,11. 

305 Cf. 1 Timotei 6,15. 

306 Cf.Ioan 10,2. 

307 Cf 1 Petru 5, 8. 

XXII, 14. Gura nelegiuitului e o groapă adâncă, 

iar cel urât de Domnul va cădea în ea. 

243. Iov nu este „urât de Domnul”, ci a căzut în ea pentru 
a fi încercat. 

XXII, 15. Nebunia e legată de inima tânărului, 

iar toiagul şi învăţătura sunt departe de el. 

244. De „inima” nebunului este departe toiagul răsărit din 
rădăcina lui lesei 308 . 

XXII, 16. Cel care-l înşalăpe sărac îşi înmulţeşte relele, 

dar dă bogatului pentru sărăcia lui. 

245. Asa cum diavolul ne „însală”luând de la noi virtuţile, 
pe care nu ni le-a dat el, tot aşa şi noi îl „înşelăm” luând 
de la el răutăţile, pe care nu i le-am dat noi. Şi, când luăm 
de la el răutăţile, le luăm ca de la unul sărac în virtuti. Iar 
când îi dăm virtuţile noastre spre sărăcirea noastră, i le dăm 
ca unuia bogat în răutate. Insă unul dintre bătrâni a zis că 
noi suntem înşelătorii, care-L înşală pe Hristos, Cel care a 
sărăcit pentru noi 309 , şi luăm de la El multe, fără ca El să ne 
datoreze ceva, şi le dăm Satanei pentru smerirea sufletelor 
noastre. 

XXII, 17. Apleacă-ţi urechea la cuvintele înţelepţilor 
si ascultă-mi cuvântul, 

i 

iar inima să ţi-o apropii, ca să cunoşti că sunt bune! 


308 Cf. Isaia 11,1. 
™Cf2 Corinteni 8, 9. 

246. „Ascultă” cuvintele lui Dumnezeu cel care face 
cele poruncite de ele, „pentru că nu sunt drepţi înaintea lui 
Dumnezeu cei care ascultă Legea, ci cei care împlinesc Legea 
vor fi îndreptăţiţi” 310 . 

XXII, 20. Iar tu scrie-ţi-lepe acestea de trei ori, 
spre sfat şi cunoaştere, pe lărgimea inimii tale. 

247. Cel care îşi lărgeşte inima prin curăţie va înţelege 
cuvintele lui Dumnezeu cele făptuitoare, naturale şi teologice. 
Pentru că fiecare învăţătură conformă cu Scriptura se împarte 
în trei părţi: etică 311 , fizică şi theologie. Pildele sunt în legătură 
cu prima, Ecclesiastul cu a doua, iar Cântarea Cântărilor cu a 
treia. 

XXII, 26. Nu te da pe tine însuţi chezaş, 
ruşinându-te de faţa [cuiva], 

27. că, de nu vei avea de unde să plăteşti, 
îti vor lua aşternutul de sub coaste. 

i > 

248. Cei care primesc gândurile rele, şi prin aceasta îl cin¬ 
stesc pe cel viclean, să se silească cu toată puterea ca prin gân¬ 
durile bune să le schimbe pe cele rele. Iar dacă nu pot să facă 
aceasta, demonii îi „vor lua aşternutul de sub coastele” sufle¬ 
tului, adică virtutea, pentru că aceasta e numită „veşmânt” 312 
al minţii care stă întru dreptate şi „aşternut” al celui care cade 
apoi din pricina gândurilor rele. 


310 Romani 2,13. 

311 Făptuire. 

312 Cf. Ieşirea 22,25-26 (în Septuaginta). 

XXII, 28. Nu muta hotarele veşnice 

pe care le-au aşezat părinţii tăi. 

249. Cel care „mută hotarele” cinstirii de Dumnezeu o 
transformă pe aceasta în superstiţie şi necucernicie, iar cel 
care „schimbă hotarele” bărbăţiei o transformă pe aceasta în 
obrăznicie sau în laşitate. Insă tot aşa trebuie să gândim şi 
despre celelalte virtuţi, despre dogme şi despre credinţa însăşi. 
Dar mai ales trebuie păzit lucrul acesta în ceea ce priveşte 
Sfânta Treime, pentru că cel care nu recunoaşte dumnezeirea 
Sfântului Duh 313 distruge botezul, iar cel care îi numeşte şi pe 
alţii „dumnezeu” introduce o mulţime de zei. 

XXIII, 1. Dacă te aşezi să cinezi la masa celui puternic, 

înţelege în chip duhovnicesc cele care-ţi sunt puse înainte... 

3. iar dacă eşti mai greu de săturat, 
nu pofti din bucatele lui, 

pentru că toate acestea vin dintr-o viaţă mincinoasă. 

250. Căci nu toţi înţeleg 314 sensul mai mistic al Scripturii. 

251. Trebuie ca dumnezeiasca Scriptură să fie înţeleasă în 
mod inteligibil şi duhovnicesc, deoarece cunoştinţa sensibilă, 
potrivit cu sensul istoric, nu este adevărată 315 . 


313 în formularea evagriană 6 pf| GeoAoyuv to nvEupa T6"Ayiov, 
verbul QeoĂoyiw („a teologhisi, a vorbi despre Dumnezeu”) este folo¬ 
sit cu sensul nou cu care s-a îmbogăţit datorită Sfântului Atanasie cel 
Mare şi Părinţilor capadocieni, în ale căror scrieri despre Persoanele 
Sfintei Treimi - scrieri şi antiariene, şi antipneumatomahe - acest verb 
înseamnă „a mărturisi dumnezeirea Persoanelor Sfintei Treimi” ( f. 
G.W.H. Lampe , A Patristic Greek Lexicon, p. 627). 

314 Cf. Matei 19,11. 

315 Evagrie nu neagă sensurile literal şi istoric ale Scripturii, dar exe¬ 
geza sa tinde mereu spre sensurile anagogice, legate de viaţa lăuntrică. 

XXIII, 6. Nu mânca împreună cu bărbatul invidios, 
nici nu dori din mâncărurile lui, 

1 .fiindcă, aşa cum înghite cineva păr, 
tot aşa mănâncă şi bea acesta; 

8. nici să nu-1aduci la tine şi să mănânci cu el 
îmbucătura ta, 

fiindcă o va vomita şi-ţi va spurca vorbele tale cele bune. 

252. Dacă invidiosul mănâncă pâinea necucerniciei şi se 
îmbată cu vin nelegiuit 316 , nu trebuie „să mănânci” împre¬ 
ună cu el şi, prin urmare, nu trebuie să fii lipsit de cucerni¬ 
cie şi nelegiuit, pentru că aceste răutăţi „spurcă” cunoştinţa 
duhovnicească. 

XXIII, 9. Nu spune nimic la urechea nebunului, 

ca nu cumva, vreodată, să-ţi batjocorească cuvintele tale înţelepte. 

253. „Nu spune nimic” înţelept, adică profund şi mis¬ 
tic, pentru că nu trebuie să aruncăm mărgăritarele înaintea 
porcilor 317 . 


Acestea sunt „adevărate” pentru că exprimă împărtăşirea tainică de 
Adevărul-Hristos, spre deosebire de sensul literal, a cărui precizie ţine 
de lumea creată. Ne întâmpină şi aici o distincţie fundamentală, care va 
fi dezvoltată în teologia palamită. 

316 Cf Pildele 4,17. 

317 Cf. Matei 7, 6. Evagrie este extrem de rezervat în a vorbi deschis 
despre tainele înălţimilor vieţii duhovniceşti datorită primejdiilor la care se 
expun cei nepregătiţi pentru ele, dar care se avântă la lucruri peste măsurile 
lor. Această disciplina arcana nu este expresia vreunui ezoterism gnostic, d 
a unei prevederi duhovniceşti, pe care o întâlnim şi la numeroşi alţi autori 
filocalici. Scrierile duhovniceşti nu pot înlocui povâţuitorul experimentat, 
care ştie să dea ucenicului învăţăturile potrivite cu măsurile lui. 

XXIII, 10. Să nu muţi hotarele veşnice 

pe care le-au aşezat părinţii tăi, 
iar în averea orfanilor să nu intri. 

254.,,Averea orfanilor” este răutatea, din cauza căreia au 
fost lipsiţi de Tatăl ceresc. 

XXIII, 17. Inima ta să nu-ipizmuiascăpepăcătoşi, 
ci stai în frica de Domnul toată ziua. 

255. Dacă „prin frica de Domnul toţi se feresc de rău” 318 , 
atunci bine face că ne îndeamnă să ne ferim întreaga viaţă de 
tot răul. 

XXIII, 18. Fiindcă, de le vei păzi pe acestea, vei avea urmaşi, 
iar nădejdea ta nu te va părăsi. 

256. Gândurile drepte şi contemplaţiile duhovniceşti sunt 
„urmaşii” minţii. De aceea, sufletul care nu are aceşti urmaşi, pe 
care îi naşte în mod firesc de la Mirele duhovnicesc, este sterp. 

XXIII, 21. Fiindcă tot beţivul şi desfrânatul vor sărăci 
şi tot adormitul se va îmbrăca cu haine cârpite şi zdrenţuite. 

257. Haina de nuntă 319 nu este „cârpită şi zdrenţuită”. 

XXIII, 22. Ascultă, fiule, de tatăl care te-a născut 
şi nu dispreţui faptul că mama ta a îmbătrânit! 

258. L-am auzit pe unul dintre bătrâni numind sufletul 
„maică” 320 a minţii, pentru că el - zice - aduce mintea la lumină 


318 Pildele 15,27a. 

319 Cf. Matei 22, 11. 

320 în greceşte, substantivul „suflet” este de genul feminin. 

prin virtuţile făptuitoare. Iar „suflet” a numit partea pătimi- 
toare a sufletului, care se împarte în partea irascibilă şi par¬ 
tea poftitoare. Pentru că prin bărbăţie şi cuminţenie — zice — 
dobândim înţelepciunea şi cunoaşterea lui Dumnezeu. Iar 
bărbăţia şi cumpătarea sunt virtuţi ale părţii irascibile şi părţii 
poftitoare. 

XXIII, 30. [Al cui e ,,vai”~ul?] Oare nu al acelora 
care-şi petrec vremea cu vinuri? 

Oare nu al celor care urmăresc pe unde se petrec beţii? 

259. Aceste „vinuri” sunt din via Sodomei 321 . 

XXIII, 31 1 ' 2 . Nu vă îmbătaţi cu vin, ci vorbiţi cu oamenii drepţi; 

şi vorbiţi cu ei plimbându-vă. 

260. Mintea care vorbeşte în timpul plimbărilor se plimbă 
în mod vrednic de chemarea cu care a fost chemată 322 . 

XXIII, 31 3 . Fiindcă, dacă îţi vei deda ochii la ulcele şi pahare... 

261. Păcatul cu gândul seamănă cu o „ulcea”, iar cel cu 
fapta, cu un „pahar”. 

XXIII, 31 4 ... . mai târziu vei umbla mai gol decât un pisălog. 

262. „Pisălogul” bate cu multe lovituri şi nu deschide locul 
în care bate, dar ucenicilor Domnul le spune: „Bateţi şi vi se 
va deschide!” 323 


321 Cf. Deuteronomul 32,32. 

322 Cf.Efeseni 4,1. 

323 Matei 7, 7. 

XXIII, 33. Când ochii tăi vor vedea o străină, 

gura ta va spune vorbe sucite... 

263. Mintea care primeşte o reprezentare „străină” va medita 
gânduri rele, iar cea care se păzeşte pe sine va moşteni viaţa. 

XXIII, 34. ... şi vei zăcea ca-n inima mării, 

ca un cârmaci în toiulfurtunii. 

264. „Purtat pretutindeni de orice vânt al învăţăturii.” 324 

XXIII, 35 3 . Când oare vafi dimineaţă, ca să merg să-i caut 
pe cei cu care să petrec? 

265. „Dimineaţa” sufletului este recunoaşterea păcatului. 

XXIV, 6. Războiul se duce cu cârmuire, 

iar ajutorul se dă cu inimă spătoasă. 

266. Cei care naufragiază în jurul credinţei 325 luptă fără 
cârmuire cu duhurile care se împotrivesc teologiei. Dar se 
poate spune acelaşi lucru şi despre fiecare virtute, pentru că 
există un naufragiu legat de cumpătare, de iubire şi de neiu- 
birea de arginţi. La fel, şi în legătură cu fiecare dogmă a 
Bisericii universale 326 şi apostolice, se întâmplă naufragii. Iar 
dacă e nevoie de cârmuire când luptăm cu duhurile potriv¬ 
nice, atunci viaţa noastră pe pământ este asemănătoare unei 
bătălii pe mare. 


324 Efeseni 4,14. 

325 Cf. 1 Timotei 1,19. 

326 Traducem adjectivul KdGoAiKrj prin „universală” pentru a face 
vizibilă ideea de universalitate a Bisericii, imposibil de sesizat în slavo- 
nescul „sobornicească”. 

XXIV, 7 1 . înţelepciunea şi înţelesul bun [sălăşluiesc] 
la porţile înţelepţilor. 

267. „Porţile înţelepţilor” sunt virtuţile care ţin de făptuire 
şi prin care intră „înţelepciunea” lui Dumnezeu. 

XXIV, 9 2 . Necurăţia bărbatului vafi întinată de ciumă 

10. în ziua cea rea şi în ziua necazului, 
până când va dispărea. 

268. Dacă răutatea micşorează virtutea, e vădit că si vir- 
tutea strică răutatea, iar lucrul acesta se va întâmpla în veacul 
cel viitor, „până când va dispărea” răutatea. Căci s-a spus: „Va 
fi întinată”în loc de: „Va fi distrusă”, iar necurăţia este distrusă 
fie de făptuire, fie de o pedeapsă aprigă. 

XXIV, 11. Izbâveşte-ipe cei duşi la moarte 

şi răscumpărări pe cei condamnaţi la moarte; nu pregeta! 

269. Această spusă trebuie folosită împotriva celor care 
s-au învrednicit de cunoaştere duhovnicească şi neglijează 
învăţătura, în timp ce mulţi sunt „duşi la moarte” de răutate 327 . 

XXIV, 13. Mănâncă miere , fiule, că bun este fagurele , 

ca să ţi se îndulcească gâtlejul! 

270. Cel care trage folos din dumnezeieştile Scripturi 
„mănâncă miere”, iar „fagure” mănâncă cel care scoate învăţături 


327 Potrivit lui Evagrie, una dintre caracteristicile specifice gnosticu¬ 
lui autentic este capacitatea de a-i învăţa pe alţii învăţăturile duhovniceşti, 
pentru a-i ajuta să scape din arcanele patimilor şi ale răutăţii {fi Gn 3,7, 
10,12,13,14,23,24 ş.a.). 



SCOLII LA PILDE 


145 


din aceste lucruri, din care au scos şi sfinţii proroci şi apostoli. 
Faptul de a mânca miere este la îndemâna oricui vrea aceasta, 
dar a mânca fagurele este cu putinţă numai celui curat. 

XXIV, 15. Nu-l aduce pe cel necinstitor la păşunea drepţilor, 
nici nu te amăgi cu săturareapântecelui. 

271. Nu-L trăda pe Dumnezeu pentru plăcere, pentru că 
El este „păşunea celui drept” şi nu te va părăsi 328 . 

XXIV, 17. Dacă duşmanul tău cade, nu te bucura de el, 
iar când se împiedică, nu te înălţa. 

Vi. fiindcă Domnul va vedea şi nu-I va plăcea 
si-Si va întoarce mânia Sa de la acela. 

» j A 

272. Dumnezeu „îşi întoarce mânia Sa” de la cel care cade, 
milostivindu-Se de el, dar Se mânie pe cel care „se înalţă” la 
vederea căderii vrăjmaşului său. Căci oricine se bucură de un 
suflet pierdut 329 este asemenea cu diavolul, care nu vrea ca 
toti oamenii să se mântuiască si să vină la cunoştinţa adevă- 

t 1 >> 

rului 330 . Trebuie însă notat faptul că l-a numit aici „om” pe 
vrăjmaşul, pentru care Domnul, în Evanghelii, ne-a poruncit 
să ne rugăm 331 . 

XXIV, 20. Pentru că cei răi nu vor avea urmaşi, 
iarfăclia celor necinstitori se va stinge. 


323 Cf. Psalmul 36,33. 

329 Cf. Pildele 17,5. 

330 Cf. 1 Timotei2,A. 

331 Cf Matei 5,44. 

273. Cei vicleni nu vor naşte virtuţi şi dogme drepte - căci 
acestea sunt odraslele sufletului —, fiindcă ei nu se tem de 
Domnul. Iar cei care toată ziua petrec întru frica Domnului 
vor avea urmaşi şi nădejdea lor nu se va depărta 332 . 

XXIV, 21. Teme-te de Dumnezeu, fiule, şi de împărat 

şi niciunuia dintre ei să nu-ifii neascultător! 

274. „Ca să Te cunoască toţi pe Tine, adevăratul 
Dumnezeu, şi pe Iisus Hristos, pe Care L-ai trimis.” 333 

XXIV, 22. Pentru că dintr-odată îi vor pedepsi pe cei 
necinstitori, 

iar pedepsele amândurora cine le va cunoaşte? 

275. Cum de spune Mântuitorul în Evanghelii: „Tatăl nu 
judecă pe nimeni, ci toată judecata a dat-o Fiului” 334 ? Sau alt¬ 
ceva este „pedeapsa”, şi altceva „judecata”. Pedeapsa este lipsa 
nepătimirii şi a cunoştinţei de Dumnezeu, însoţită de durere 
trupească, iar judecata este crearea unui veac care împarte 
fiecăreia dintre făpturile raţionale câte un trup, potrivit cu 
măsura sa 335 . 


352 Cf Pildele 23,17-18. 

333 loan 17,3. 

334 han 5,22. 

335 Odată cu Judecata va avea loc, potrivit eshatologiei evagriene, şi 
înnoirea creaţiei, a „veacului”, când fiecare suflet raţional îşi va primi tru¬ 
pul preschimbat prin har, în mod corespunzător cunoştinţei duhovniceşti 
dobândite în vieţuirea sa ascetică pe pământ, în „veacul” de acum. Faptul 
că sufletele îşi vor primi în eshaton aceleaşi trupuri, dar preschimbate prin 
har, este spus limpede de Evagrie în KG, III, 38: Judecata lui Dumnezeu 

XXIV, 22c. Limba împăratului este o sabie, şi nu este trupească. 
Oricine va fi dat pe seama ei va fi sfârtecat. 
276.„ŞisabiaDuhului, care este cuvântul lui Dumnezeu.” 336 
Iar cuvintele: „Nu este trupească” s-au spus în loc de: „Nu este 
materială”. 

XXIV, 22d. Pentru că, dacă i se ascute mânia, 
îi nimiceşte pe oameni cu arcurile. 

211. Sabia lui Dumnezeu „îi nimiceşte” pe oamenii vechi 
şi stricaţi de poftele înşelăciunii, pentru ca, lepădând omul cel 
vechi, să-l îmbrace pe cel nou, zidit după Dumnezeu 337 . 

XXIV, 22e 1-2 . Şi mănâncă oasele oamenilor 
şi le arde ca o flacără. 

278. Pentru că „foc am venit să arunc pe pământ” 338 . 

XXIV, 22e 3 . Astfel încât puii de vultur să nu-ipoată mânca. 
219. Cel ce este curăţit de Domnul şi s-a îndepărtat de 
toată răutatea „nu poate fi mâncat” 339 de demoni. 

XXX, 2. Pentru că sunt cel mai nebun dintre toţi oamenii 
şi chibzuinţă oamenilor nu se află întru mine. 

este discernământul drept, care va aşeza în corpurile fiinţelor raţionale fie 
răsplata, fie osânda, potrivit cu faptele fiecăruia, adică fie slavă, fie chin”. 

336 Efeseni 6,17. 

337 Cf. Efiseni 4,22-24. 

338 Luca 12,49. 

339 Literal, adjectivul dPpioTOc; înseamnă „necomestibil", sensul 
subînţeles fiind că omul curat de patimi şi depărtat de rele nu este o 
hrană pe care diavolul o poate consuma fără să se vatăme. 

280. S-a numit pe sine „cel mai nebun” pentru că este 
lipsit de înţelepciunea practică 340 a oamenilor. 

XXX, 4 1 . Cine s-a suit la cerşi a coborât? 

281. „Nimeni nu s-a suit la cer, decât Fiul Omului, Care 
a coborât din cer.” 341 

XXX, 4 2 ' 4 . Cine a adunat vânturile în sân ? 

Cine a strâns apa în veşmânt? 

Cine a stăpânit toate marginile pământului? 

282 A. Cine i-a adunat prin credinţă sau în alt fel pe cei 
„de la răsărit şi de la apus şi dinspre miazănoapte şi dinspre 
mare” 342 în cunoaşterea lui Dumnezeu şi le-a dat putinţa să 
adune contemplaţia duhovnicească în virtuţi? 

282 B. Şi altfel: cine a ascuns gnoza mincinoasă prin 
cunoştinţa cea adevărată 343 ? 

f 1 


340 în scrierile evagriene, (|)pdvr|ai(;, una dintre virtuţile discu¬ 
tate de Aristotel în Etica nicomahică, are înţelesul de înţelepciune 
practică, de cunoaştere a modalităţilor concrete prin care sunt înde¬ 
părtate patimile şi dobândite virtuţile. Corespondentul românesc 
„chibzuinţă”, folosit de obicei în traducerile filocalice mai vechi, este 
totuşi neîndestulător pentru exprimarea acestor importante latenţe 
semantice. 

341 Ioan 3,13. 

342 Psalmul 106,3. 

343 Şi aici se regăseşte una dintre preocupările apologetice ale lui 
Evagrie, care, mai ales în Capetele gnostice, a încercat să formuleze 
învăţătura ortodoxă, ascetică şi mistică, capadociană şi a pustiei Egiptului, 
într-o formă pe care ereticii gnostici din vecinătatea C hiliil or să o poată 
primi. Această tactică antieretică a fost deprinsă de Evagrie de la Sfinţii 

283. Cine a aşezat cunoştinţa adevărată în virtuţi? 

284. Cine „de la răsărit şi de la apus şi dinspre miază¬ 
noapte şi dinspre mare” a adunat toate neamurile, întărin- 
du-le prin virtuţi, şi a adunat în ele apa cerească ce curge din 
izvorul vieţii? 

XXX, 6. Nu adăuga nimic la cuvintele Lui, 

ca să nu te certe şi să devii mincinos. 

285. Pentru că la Legea Domnului „nu se poate adăuga şi 
nu se poate scoate [nimic]” 344 . 

XXX, 8 1 . îndepărtează de la mine cuvântul deşert şi mincinos. 

286. Depărtează de la mine „gnoza cu nume mincinos” 345 . 

XXX, 9. Pentru ca, îndestulatfiind, să nu devin mincinos 
şi să spun: „Cine mă vede?” 

Ori, sărăcit, să fur şi să măjur pe numele lui Dumnezeu. 

287 A. Pentru ca nu cumva, zice, îndestulându-mă de o 
cunoştinţă foarte înaltă, să mă mândresc şi să spun: „Nimeni 
nu-mi va recunoaşte înţelepciunea”. 


Vasile cel Mare şi Grigorie de Nyssa, dar mai târziu a fost răstălmăcită, 
sfârşind prin a fi considerată o scriere plină de învăţături gnostice. 

344 Ecclesiastul 3,14. 

345 Cf. 1 Timotei 6, 20. încă din timpul Sfântului Apostol Pavel, 
experienţa autentică a lui Dumnezeu era denumită „gnoză” (yvuiau;), 
iar anumiţi eretici se autointitulau „gnostici”. împotriva acestora Sfântul 
Pavel îl avertizează pe Timotei, folosind o expresie foarte sintetică, 
^EuSujvupou yvojGEux;, care trebuie tradusă perifrastic: „Gnoza care în 
chip mincinos îşi atribuie acest nume”. 

287 B. Pentru ca nu cumva, îndestulându-mă de o gnoză 
de neatins, să mă arăt oamenilor „mincinos”, zicând lucruri 
pe care nu le pot cunoaşte cei legaţi de sânge şi de trup. Dar e 
bine să mai adăugăm şi următoarele: „Ca să nu fur şi să mă jur 
pe numele lui Dumnezeu”, pentru că cineva fură contemplaţii 
străine pentru a umple mintea înfometată 346 . Dar lucrul acesta 
s-a petrecut înainte de venirea Mântuitorului, în timp ce acum 
Pavel zice: „Cel care fură să nu mai fure” 347 , ci mai degrabă să 
lucreze dreptatea, pentru ca, după ce a dobândit cunoştinţa, 
să dea şi celui care are nevoie. Care ar putea fi lucrul care nu 
ne aparţine, aşa încât să furăm, noi, care am crezut în Hristos? 
Căci toate sunt ale noastre, iar noi ai lui Hristos, prin Care 
toate s-au făcut, iar Hristos al lui Dumnezeu 348 . 

288. „Fură” nu acela care primeşte cunoştinţa celui care a 
primit-o înainte, ci acela care o sustrage din gnoza ce îşi atri¬ 
buie în chip mincinos acest nume 349 . Pentru că toţi cei care 
cred în Hristos, primind contemplaţiile de la sfinţii proroci şi 
apostoli, nu se numesc „furi” ai unor contemplaţii străine, ci 
mai degrabă moştenitori ai averilor părinteşti. 

XXX, 10. Să nu-l dai pe slujitor în mâinile stăpânului , 
ca nu cumva să te blesteme şi săfii nimicit. 


346 Cf. Pildele 6, 30. 

347 Efeseni 4,28. 

348 Cf. 1 Corinteni 3,22-23; loan 1,3. 

349 Cf. 1 Timotei 6, 20. In acest text Evagrie avertizează împotriva 
pseudoteologilor, care, pentru a teologhisi, folosesc învăţăturile eretice 
gnostice, introducând în Biserică învăţături care nu provin din experienţa 
autentică a lui Dumnezeu, adică din adevărata gnoză. 

289. Mintea care a scăpat de răutate, să nu o dai iarăşi 
pe mâna răutăţii, dacă e adevărat cuvântul: „Tot cel care 
săvârşeşte păcatul este rob al păcatului” 350 . Iar acum „păcat” 
este numit diavolul, care lucrează păcatul. 

XXIV, 25. Iar cei care mustră vor părea mai buni; 

peste ei va veni buna binecuvântare, 

290. „Buna binecuvântare” este binecuvântarea duhovni¬ 
cească, distinctă de binecuvântarea materială. 

XXIV, 27 1 ' 2 . Pregăteşte-ţi lucrurile pentru ieşire 

şi fii gata să mergi in ţarină! 

291. In Evanghelii, Domnul nostru a numit „ţarină” 
lumea 351 , iar Solomon a numit acum „ţarină” contemplaţia 
lumii. Dar „ţarina” din Evanghelii este omul alcătuit din suflet 
şi din trup, pentru că este sensibil; însă „ţarina” arătată aici 
este doar mintea, fiind inteligibilă şi alcătuită din raţiunile 
acestei lumi; în aceasta intră inimile curate. 

XXIV, 27 3 " 4 . Şi mergi în urma mea 

si îti vei ridica din nou casa. 

t f 

292. „Căci cu înţelepciune se zideşte o casă” 352 , în timp 
ce „înţelepciunea nu va intra într-un suflet izvoditor de 
răutate” 353 . 


350 Ioan 8,34. 

351 Cf Matei 13,38. 

352 Pildele 24,3. 

353 înţelepciunea lui Solomon 1,4. 

XXIV, 31. Dacă o laşi , se va paragini 
şi se va îmburuieni toată şi va ajunge pustie , 
iar gardurile ei de pietre se dărâmă. 

293. Gardul este nepătimirea sufletului raţional, alcătuită 
din virtuţile făptuitoare. 

XXX, 17. Pe ochiul care-şi batjocoreşte tatăl 
si necinsteşte bătrâneţea mamei , 

j y > 

corbii din prăpăstii să-l scoată 
şi să-l mănânce puii de vulturi. 

294. Aceşti „corbi” îi hrănesc pe cei drepţi în chip tainic, 
iar pe cei nedrepţi îi chinuie, scoţându-le din orbite „ochii” 
nedreptăţii, pentru că „şi-au bătut joc” de Dumnezeu şi Tatăl 
tuturor şi „au necinstit” vechea gnoză care i-a născut 354 . I-a 
numit „corbi” pe cei care scot din orbite ochii necinstitorilor, 
iar pe cei care îi mănâncă cu totul i-a numit „vulturi”, pentru 
că primilor li s-a încredinţat curăţirea în parte, iar celorlalţi, 
curăţirea în întregime. 

XXX, 31 2 . Şi ţapul care conduce turma. 

295. Iezii sunt cei necuraţi, aşezaţi de Mântuitorul de-a 
stânga 35S , iar „ţapul” care îi „conduce” poate că îl arată acum 
pe diavolul. 


354 Cf. Efeseni 4, 6. Evagrie îi are în vedere aici pe creştinii care au 
dobândit o adevărată cunoştinţă a lui Dumnezeu la botez, aceasta fiind 
„vechea gnoză care i-a născut”, dar au lepădat-o în favoarea gnozei care 
în chip mincinos îşi atribuie acest nume. 

355 Cf. Matei 25,32-33. 

XXXI, 5. Ca nu cumva, bând, să uite de înţelepciune 
şi să nu poată sâ-i judece drept pe cei neputincioşi. 

296. Ca nu cumva să nu poată să înveţe în mod drept. 

XXXI, 6. Daţi beţia celor aflaţi în întristare 

si vin de băut celor în dureri, 

7. ca să uite de sărăcie 

si să nu-si mai aducă aminte de osteneli. 

> > 

297. Cel îmbătat din grăsimea casei Domnului 356 uită de 
dureri. 

XXXI, 9. Deschide-ţi gura şi judecă drept! 

Deosebeşte-i pe sărac şi pe cel bolnav! 

298. „Sărac” îl numeşte pe cel lipsit de cunoştinţă, iar 
„bolnav” pe cel necurat. 

XXV, 2. Slava lui Dumnezeu ascunde cuvântul, 
iar slava împăratului cinsteşte poruncile. 

299. A numit „slavă a lui Dumnezeu” pe omul care are 
parte de slava lui Dumnezeu, iar „slavă a împăratului” l-a nu¬ 
mit pe cel care are parte de slava împăratului ceresc. Căci 
aceştia „ascund” în ei cuvântul lui Dumnezeu, ca să nu păcă- 
tuiască şi „să cinstească poruncile” pe care ei le împlinesc. Insă 
am observat că, adesea, cei care au virtuţi şi răutăţi sunt de¬ 
numiţi prin virtuţile şi răutăţile lor. Astfel, [s-a scris]: „Dom¬ 
nul cel drept a iubit dreptăţile” 357 , în loc de: „Pe cei drepţi”, 


356 Cf. Psalmul 35, S. 

357 Psalmul 10,7. 

şi: „Frica de Domnul urăşte nedreptatea,batjocura şi mândria” 358 , 
adică pe cel nedrept, pe cel batjocoritor şi pe cel mândru. La 
fel şi aici, i-a numit „slavă a lui Dumnezeu” şi „slavă a împăra¬ 
tului” pe cel care are slava lui Dumnezeu şi pe cel care are slava 
împăratului. Sau, mai degrabă, numeşte „slavă a lui Dumnezeu” 
pe cel care îl slăveşte pe Dumnezeu, iar „slavă a împăratului”, 
pe cel care îl slăveşte pe împărat, aşa încât cele spuse să sune 
astfel: „Cel ce îl slăveşte pe Dumnezeu ascunde în sine cuvân¬ 
tul Lui, iar cel care îl slăveşte pe împărat îi cinsteşte poruncile; 
fiindcă cine îl necinsteşte îl necinsteşte prin călcarea legii 359 ”. 

XXV, 5. Ucide-ipe necinstitori îndepărtându-i de la faţa regelui, 
şi tronul lui se va înălţa întru dreptate. 

300. Cel care îl „omoară” prin cuvântul duhovnicesc pe 
omul cel vechi, stricat de poftele înşelăciunii 360 , îşi „înalţă 
întru dreptate” mintea sa, despre care se spune că este „tronul” 
lui Dumnezeu 361 . Fiindcă nicăieri altundeva nu sălăşluiesc în 

j 

mod firesc înţelepciunea, cunoştinţa şi dreptatea — iar Hristos 
este toate acestea decât în firea raţională. 

7 y 

XXV, 6. Nu te semeţi înaintea împăratului, 
nici nu te aşeza în locurile stăpânitorilor; 

7 1 ' 2 . căci mai bine este să ţi se spună: „Urcă lângă mine!” 
decât săfii smerit în faţa stăpânitorului. 


358 Pildele 8,13. 

359 Cf. Romani 2,23. 

360 Cf. Efeseni 4,22. 

361 Cf.Sk 34. 

301. Să nu zici: „Mai presus de stele îmi vor aşeza tronul, 
fi-voi asemenea Celui Preaînalt” 362 . Pentru că mai bine e să 
se spună despre tine cuvântul: „De aceea şi Dumnezeu l-a 
preaînălţat şi i-a dăruit un nume mai presus de orice nume” 363 . 

XXV, 8 1 " 2 . Să nu te avânţi degrabă la sfadă , 

ca să nu-ţipară rău la sfârşit. 

302. Prin „sfadă” a lăsat să se înţeleagă răutatea. 

XXV, 8 3 . Iar când prietenul te ocărăşte, 

9. trage-te îndărăt , nu-l dispreţul. 

303. Şi Mântuitorul, în Evanghelii, a ocărât cetăţile „în 
care s-au făcut cele mai multe dintre minunile Lui, pentru că 
nu s-au pocăit”,zicând: „Vai ţie, Horazine! Vai ţie,Betsaida!” 364 

XXV, 10a 1 " 2 . Harul şi prietenia eliberează 

păzeşte-lepentru tine însuţi :, ca să nufii ocărât. 

304. Solomon aminteşte adeseori de prieten şi de priete¬ 
nie. De aceea este bine ca acum să luăm aminte la ce vrea să 
însem ne pentru el cuvântul „prietenie”, pentru că „harul şi pri¬ 
etenia eliberează”. Şi, într-adevăr, Mântuitorul, în Evanghe¬ 
lii, zice către iudeii care crezuseră într-Insul: „Dacă veţi 
rămâne în cuvântul Meu, sunteţi cu adevărat ucenici ai Mei 
şi adevărul vă va elibera” 365 . Iar Pavel, iarăşi, scrie: „Hristos 


362 Isaia 14,13-14. 

363 Filipeni 2, 9. 

364 Matei 11,21. 

365 loan 8,31-32. 

ne-a eliberat din blestemul Legii” 365 . Aşadar, dacă „prietenia 
eliberează”, dacă adevărul eliberează şi dacă Mântuitorul eli¬ 
berează, atunci Hristos este adevărul şi prietenia. De aceea 
sunt prieteni între ei toţi cei care au cunoştinţa lui Hristos. 
Astfel, Mântuitorul i-a numit şi pe ucenici prieteni 367 , iar 
Ioan era prietenul Mirelui 368 . La fel şi Moise 369 şi toţi sfinţii. 
Şi doar cu acest fel de prietenie sunt între ei prieteni şi pri¬ 
etenii Lui. 

XXV, 10a 3 . Ci păzeşte-ţi căile cu statornicie. 

305. Cel care a fost învăţat despre virtuţi şi lucrează potri¬ 
vit cu ele îşi „păzeşte căile cu statornicie” 370 . 

XXV, 11 .Un măr de aur într-o salbă de sardiu , 

astfel trebuie spus cuvântul celor cărora li se potriveşte. 

306. Aşa cum mărul de aur se potriveşte cu sardiul, 
tot aşa cunoştinţa lui Dumnezeu se potriveşte cu sufletul 
curat. 


366 Galateni 3,13. 

367 Cf. Ioan 15,15. 

368 Cf. Ioan 3,29. 

369 Cf. Ieşirea 33,11. 

370 Adverbul edauvctAXdKTujg, provenit din compunerea lui 
auvaMdoou) („a intra în relaţie cu cineva sau ceva, a uni, a avea legă¬ 
turi cu cineva”) şi adverbul eu („bine”), apare doar în Septuaginta şi 
în acest comentariu, sensul lui implicând ideea de relaţii bune, dura¬ 
bile, trainice cu cineva sau cu lucrurile încredinţate, iar de aici, ideea 
de contract (auvdA^crypa), faţă de care se cere statornicie şi încredere 
reciprocă. 



SCOLII LA PILDE 


157 


XXV, 12. De cercelul de aur este agăţat un sardiu de mult preţ; 
şi cuvântul înţelept, la urechea care aude bine. 

307. Pune „un sardiu de mult preţ” în „cercelul de aur” şi 
înţelepciunea Domnului în mintea nepătimaşă. 

XXV, 13 1 " 2 . Aşa cum ajută venirea zăpezii în vremea 
secerişului, pe arşiţă, 

aşa şi solul credincios pe cei care l-au trimis. 

308. Aşa cum zăpada răcoreşte arşiţa, tot aşa cunoştinţa 
sfinţilor face să dispară osteneala 371 sufletului. 

XXV, 15. Indelunga-răbdare le face împăraţilor calea bună, 
iar limba molcomă sfărâmă oase. 

309. Acum a numit „molcomă” partea irascibilă a sufletu¬ 
lui, care „sfărâmă oasele” ce spun: „Doamne, cine e asemenea 

Tie?” 372 

> 

XXV, 17. Pune rar piciorul la prietenul tău, 
ca nu cumva, săturându-se de tine, să te urască! 


371 Osteneala ascetică (kottoq) caracterizează partea făptuitoare a vieţii 
duhovniceşti, fiind, alături de foame şi anahoreză, una dintre modalităţile 
de „topire a poftei încinse” ( TP, 15). Awa Ioan Colov, într-o apoftegmă 
adresată monahilor începători, spune: „Monah este cel care osteneşte la 
orice lucru” (în: Patericul egiptean, Ioan Colov, 37, Ed. Reîntregirea, Alba 
Iulia,2003, p. 109), vizând în mod evident latura făptuitoare a vieţii mona¬ 
hale, şi nu pe cea contemplativă sau gnostică, rodul primei. 

372 Psalmul 34,9. Pentru Evagrie,,limba” desemnează adeseori sufle¬ 
tul, mintea (vide supra, Scolia 29), iar „oasele", diferite facultăţi ale sufle¬ 
tului (vide infra. Scolia 317). 

310. Trebuie să ne atingem rareori de problemele teolo¬ 
gice şi să nu facem lucrul acesta des, pentru ca nu cumva să 
spunem ceva din cele care nu se spun despre Dumnezeu şi, 
ca nişte necinstitori, să cădem din cunoştinţa duhovnicească, 
mintea neputând să rămână aţintită continuu într-o astfel de 
contemplaţie, din pricina propriei sale slăbiciuni 373 . 

XXV, 19. Dintele celui rău si piciorul celui fară-de-lege vor 
pieri în ziua cea rea. 

311. Adică răutatea şi fărădelegea vor dispărea în ziua 
Judecăţii. 

XXV, 20. Precum oţetul nu e de folos la rană , 

tot asfel patima care cade peste trup întristează inima. 

312. Patimile care cad peste inimă sunt răutăţile, în a 
căror lipsă omul este numit „nepătimaş”. 

XXV, 20a. Precum e molia pentru haină şi cariulpentru lemn, 

tot aşa întristarea vatâmă inima bărbatului. 

313. întristarea vrednică de ocară este cea pentru lipsirea 
de o plăcere stricăcioasă, iar întristarea vrednică de laudă este 
cea pentru lipsirea de virtuţi şi de cunoştinţa lui Dumnezeu 374 . 


373 Chiar dacă gnosticul are datoria învăţării altora, totuşi nu trebuie 
să teologhisească mai mult decât îi îngăduie măsura contemplaţiei, pri¬ 
mejdia indicată aici de Evagrie fiind căderea în erezie. 

374 Urmând distincţiei pauline între întristarea după Dumnezeu şi 
cea a lumii (f. 2 Corinteni 7,10), Evagrie distinge între două feluri de 
întristare: bună şi rea. Despre cea rea a arătat, în TP, 19, că provine „din 
lipsirea de o plăcere prezentă sau aşteptată”. 

XXV, 21. Dacă duşmanul tău flămânzeşte, dă-i să mănânce; 
dacă însetează, dă-i să bea. 

22 1 . Pentru că, făcând aceasta, 

vei aduna cărbuni aprinşi pe capul lui ... 

314. ... curăţindu-i partea conducătoare 373 prin bunătate 
şi facere de bine. 

XXV, 23. Vântul de miazănoapte stârneşte nori, 
iar persoana neruşinată aţâţă limba. 

315. A numit „persoană neruşinată” pe diavolul care aţâţă 
sufletul. Dar Solomon numeşte pretutindeni mintea prin cu¬ 
vântul „limbă”. Aşadar, nu este bine a avea ruşine la judecată 
faţă de această persoană 376 . 

XXV, 25. După cum apa rece prieşte sufletului însetat, 
tot aşa şi vestea bună venită dintr-un pământ îndepărtat. 

316. Tot asa este si cunoştinţa lui Dumnezeu, „venită din 
pământul” celor blânzi 377 . 

XXV, 26. Aşa cum cineva ar astupa un izvor 
şi ar murdări apa la ieşire, 
tot aşa nu-i frumos ca dreptul să se prosterneze 
înaintea celui necinstitor. 


375 Pentru Evagrie, termenul stoic îtyEpoviKOV este un sinonim 
pentru „minte” (vouţ). 

376 Cf. Pildele 24, 23. 

377 Blândeţea este, pentru Evagrie, una dintre caracteristicile cele 
mai marcante ale adevăratului gnostic. 

317. Dintre reprezentările minţii, unele se numesc „pros¬ 
ternări”, altele „ridicări”, altele „şederi”, iar altele „stări în loc”. 
De asemenea, unele se numesc „plimbare”, iar altele „obsta¬ 
cole”; unele sunt aspre, altele moi, unele bine-mirositoare 
şi dulci, altele amare, unele netede şi drepte, altele strâmbe. 
Şi, iarăşi, unele dintre reprezentările mentale ale minţii se 
numesc „spini” şi „buruieni”, altele „lumină” şi „întuneric”, 
„viaţă” şi „moarte”, „boli” şi „sănătate”; iarăşi, altele se numesc 
„minciună” şi „adevăr”, iar Scriptura dă multe alte denumiri 
sufletului şi reprezentărilor sale mentale. Iar cele pe care le 
spune despre suflet, ca să amintim doar câteva din multe, sunt 
icestea: „minte”, „suflet”, „inimă”, „om”, „bărbat”, „femeie”, 
„rob”, „casnic”, „tată”, „fiu”, „duh”, „ochi”, „gură”, „buză”, 
„limbă”, „gâtlej”, „pântece”, „sân”, „braţ”, „deget”, „pom”, 
„nas”, „oaie”, „ied”,„păstor”. Mai sunt şi multe alte nume date 
sufletului, dar care nu pot fi acum înfăţişate, pentru că forma 
scoliilor nu îngăduie multa vorbire. Aşadar, în acest verset, 
mintea „dreaptă” e cea care „se prosternează înaintea” Satanei 
atunci când primeşte un gând necurat sau o dogmă falsă. însă 
David zice: „înaintea Lui 378 se vor prosterna toţi cei care se 
coboară pe pământ” 379 . Dar această prosternare înaintea Lui 380 
cuprinde în ea cunoştinţa adevărată şi gânduri curate. 

XXV, 28. Ca o cetate cu zidurile surpate şi neîmprejmuită, 

tot aşa e omul care nu face lucrurile cu socotinţă. 


378 Aici se face referire la Dumnezeu. 

379 Psalmul 21,34. 

380 Evagrie pune în antiteză cele două feluri de închinări. 

318. Aici a numit „socotinţă” înclinarea inimii spre ceea 
ce e mai bun. 

XXVI, 3 .Aşa cum e biciul pentru cal şi ţepuşa pentru asin, 
tot aşa e toiagul pentru neamul nelegiuit. 

319. „Toiagul” este acum un simbol al pedepsei. 

XXVI, 6. îşi face ruşine impropriile sale căi 
cel care trimite cuvântprintr-un sol lipsit de minte. 

320. Nu trebuie date cele sfinte câinilor şi nici aruncate 
mărgăritarele înaintea porcilor 381 . 

XXVI, 7. Smulge picioarelor mersul 
şi fărădelegea din gura celui lipsit de minte. 

321. Reţine-1 de la calea rea 382 „pe cel lipsit de minte” şi 
îndepărtează de la el gnoza mincinoasă. 

XXVI, 8. Cine leagă o piatră de praştie 
e asemenea celui care dă slavă nebunului. 

322. Nebunului nu i se potriveşte cunoştinţa, nici piatra 
fără preţ în praştia de aur. 

XXVI, 10. Tot trupul celor fără de minte îndură multefurtuni , 
pentru că ieşirea lor din minţi se sfărâmă. 


381 Cf. Matei 7, 6. 

382 Cf. Pildele 5,8. 

323. Dacă „ieşirea din minţi” 383 a celor nebuni, prin care 
s-au îndepărtat de Dumnezeu, îi sfărâmă, atunci când vor 
ajunge din nou curaţi, vor veni la Dumnezeu, pentru că „tot 
trupul va vedea mântuirea lui Dumnezeu” 384 ; însă aici tre¬ 
buie să luăm aminte la faptul că sufletele îngroşate de rău¬ 
tate Ie-a numit „trupurile celor fără de minte”. Tot aşa zice 
şi Domnul: „Nu va rămâne Duhul Meu în oamenii aceştia, 
pentru că sunt trupuri” 385 . 

XXVI, 11. Aşa cum câinele, când se întoarce la vărsătura lui, 
devine respingător, 

tot aşa e nebunul când se întoarce la păcatul său 
prin propria sa răutate. 

324. Cel care s-a lepădat de răutatea sa, dar s-a întors 
iarăşi la ea, e asemenea câinelui care-şi mănâncă propria 
vărsătură. 

XXVI, 15. Leneşul care-şi ascunde mâna în sân 

n-o va putea duce la gură. 

325. Dacă „pomul vieţii creşte din roadele dreptăţii” 386 , 
atunci nimeni care ascunde dreptatea în nedreptate nu va 
mânca din acest pom. 


383 La Evagrie, termenul „extaz” (EKcrTaoiţ) are întotdeauna sens 
negativ, mistica sa fiind una a minţii lucide, a inimii simţitoare şi a tru¬ 
pului supus părţii conducătoare. 

™Isaia40,5. 

385 Facerea 6,3. 

386 Pildele 11,30. 

XXVI, 17. Precum e cel care ţine coada unui câine, 

tot aşa e cel care ia în stăpânire o judecată străină. 

326. Trebuie să folosim acest cuvânt împotriva celor care 
aleg pentru preoţie sau pentru cler pe unii dintre cei nevrednici. 

XXVI, 20. Focul sporeşte cu lemne multe; 

iar unde nu este certăreţul, lupta se linişteşte. 

327. L-a numit „certăreţ” pe cel mânios. 

XXVI, 23 2 . Buzele netede acoperă o inimă întristată. 

328. Inima curată nu este cuprinsă de întristare, pentru că 
a îndepărtat de la ea poftele stricăcioase. 

XXVI, 25 Facă duşmanul te roagă cu glas mare, să nu-l crezi. 

329. Satana ne „roagă” când gâdilându-ne cu gânduri 
necurate şi atrăgându-ne prin înfăţişarea netedă a plăcerii, 
când scoţând un strigăt cu adevărat articulat, ca şi cum ar 
fi fost învins 387 . Dar nu trebuie să-l credem, pentru că duce 
împotriva noastră un război în afara oricăror înţelegeri 388 . 


387 Termenii folosiţi aici pentru a arăta câteva din manifestările 
demonice („a gâdila”, „netezimea plăcerii”, „ca un învins”) sunt prezenţi 
şi în Viaţa Sfântului Antonie, cap. V-VII. 

388 Onoarea militară prevedea, în toate timpurile, anumite convenţii 
privitoare la război. Diavolul însă duce împotriva noastră un război lipsit 
de orice onoare şi, prin urmare, fără convenţii, lucru arătat de Evagrie 
prin însoţirea substantivului noXcpog („război”) de epitetul dcmovSot;, 
obţinut din adjectivul anovSrj („libaţie adusă în urma unei convenţii, 
a unui pact”). Altfel spus, cu diavolul nu se poate încheia niciun fel de 
armistiţiu. 

XXVI, 25 2 . Pentru că sunt şapte răutăţi în inima lui. 

330. Aceste „răutăţi” se împotrivesc celor şapte duhuri 389 . 

XXVII, 7. Sufletul îndestulat se joacă cu fagurii, 

dar sufletului lipsit până şi cele amare îi par dulci. 

331. Sufletul curat se desfată de cunoştinţa [duhovni¬ 
cească], iar sufletul necurat socoteşte drept cunoştinţă ade¬ 
vărată până şi „gnoza care îşi atribuie în chip mincinos acest 
nume” 390 . 

XXVII, 8. Precum pasărea când zboară departe de cuibul ei, 

tot asa este robit omul când se înstrăinează de locurile sale. 

t 

332. „Locul” inimii este virtutea şi cunoştinţa, de care 
dacă omul „se înstrăinează”, cade în răutate si în neştiinţă si 
ajunge rob, pentru că „tot cel care săvârşeşte păcatul este rob 
al păcatului” 391 . 

XXVII, 9. Inima se veseleşte de miruri si vinuri si tămâie, 

dar sufletul e zdrobit de năpaste. 

333. Mintea nepâtimaşă „se veseleşte” de înţelepciunea 
felurită 392 , iar mintea împătimită va cădea în neştiinţă. 


389 în toate celelalte scrieri ale sale, Evagrie vorbeşte despre opt 
duhuri ale răutăţii. Aici menţionează doar şapte, pentru a arăta că ele se 
opun celor şapte daruri ale Duhului Sfânt, amintite în Isaia 11,2. 

390 ţ Tîmotei 6,20. 

391 loan 8,34. 

392 Cf Efeseni 3, 10. înţelepciunea felurită a lui Dumnezeu este 
obiectul contemplaţiei naturale secunde (vide supra, „Introducere”), 
la care se ajunge după dobândirea nepătimirii şi a iubirii. Abia atunci, 

XXVII, IO 1 . Să nu-l părăseşti pe prietenul tău şi pe cel al 
tatălui tău, 

334. „M-au părăsit pe Mine, izvorul apei vii, şi şi-au săpat 
fântâni sparte.” 393 

XXVII, IO 2 , dar în casa fratelui tău să nu intri când eşti 
bătut de soartă. 

335. Aşa era cel care a intrat la nuntă fără să aibă haină 
de nuntă 394 . 

XXVII, IO 3 . Mai bun este un prieten apropiat decât un frate 
care locuieşte departe. 

336. Mai bun este cel legat de mine prin cunoştinţa ade¬ 
vărată decât cel legat de mine numai prin fire. 

XXVII, 13. la-i haina,fiindcă obraznicul 
care strică lucrurile străine a întrecut măsura. 

337. Acest lucru este cel care s-a spus în Evanghelie: „Iar 
de la cel care nu are, şi ceea ce i se pare că are se va lua de la 
ei” 395 Dar aC easta, după cum mi se pare, mai arată şi rămăşiţele 

de virtute si de cunoştinţă a lui Dumnezeu luate de la oame- 

> > > 

nii care se folosesc rău de ele 396 . 


pentru Evagrie, „fiecare lucru creat este un crainic al înţelepciunii felurite 
a lui Dumnezeu” {KG, II, 21). 

393 Ieremia 2,13. 

399 Cf. Matei 22, 12. 

395 Matei 2 5,29. 

396 Aceste rămăşiţe sunt urme ale revelaţiei primordiale, care pot fi 
întâlnite şi la păgâni şi la „filosofii din afară”. 



166 


EVAGRIE PONTICUL 


XXVII, 18. Cel care sădeşte smochin va mânca din roadele lui, 
iar cel care-şi păzeşte stăpânul va fi cinstit. 

338. Domnul nostru este „smochinul”, pentru că rodul 
acestuia vindecă lepra 397 . 

XXVII, 22. Pe nebun, chiar dacă îl loveşti cu bice 
în mijlocul adunării, 
totnu-i vei îndepărta nebunia. 

339. Nu-1 vei îndepărta pe nebun de nebunia lui dacă îl 
necinsteşti, ci învătându-1 ce necinste aduce nebunia. 

XXVII, 23. Cunoaşte desluşit sufletele turmei tale 
şipune-ţi inima peste cirezile tale! 

24. Pentru că omul nu are putere şi tărie pe veci, 
nici nu le lasă din neam în neam. 

340. Ia aminte la tine însuti 398 si condu-ti bine virtuţile 

y > y y 

tale 399 , pentru că oamenii nu au totdeauna aceeaşi putere în 
ele, nici nu trec în siguranţă de la o virtute la o altă virtute 
sau de la o cunoştinţă la o altă cunoştinţă, fiindcă starea firii 
omeneşti nu poate primi aceasta cu uşurinţă. Iar faptul că 
numeşte „neamuri” virtuţile şi cunoştinţele prin care se nasc 
sfinţii, îl arată scriind: „Neamul înţelepciunii este frica de 
Domnul şi bogăţia şi slava şi viaţa”'' 00 . Dar trebuie folosită 
această pildă şi pentru păstorii bisericilor, care nu trebuie să ia 


3,7 Aluzie la tratamentul empiric al leprei cu smochine. 
398 Cf. Deuteronomul 15,9; Luca 17,3. 

3,9 Cf. Pildele 4,26. 

400 Pildele 22,4. 

aminte la înfăţişările exterioare, ci la inimi, şi să păstorească 
oile în chip duhovnicesc. 

XXVII, 25. Ai grijă de iarba din câmpie, şi vei cosi fânul; 

si adună iarba de munte. 

341. Numeşte „câmpie” mintea, „iarbă” virtuţile care 
există în potenţialitate în ea, iar cel care le îngrijeşte „coseşte 
fânul”, simbol al cunoştinţei lui Dumnezeu, numită şi „iarbă 
de munte”. Căci „iarba de munte” este cunoştinţa sfintelor 
puteri adecvată stării iraţionale a sufletelor. Este un obicei al 
Scripturii ca pe sfinţi să-i numească „munţi”. Aşa şi David îşi 
înalţă sufletul „la munţi, de unde va veni ajutorul” 401 ; şi iarăşi: 
„Munţii vor sălta ca berbecii şi dealurile ca mieii oilor” 402 pen¬ 
tru mântuirea lui Israel. Pentru că, dacă îngerii se bucură de un 
om care se pocăieşte 403 , cu cât mai mult se vor bucura de atâta 
mulţime care călătoreşte de la răutate la virtute! De aceea si 

y r » 

singură cunoştinţa sfinţilor îngeri hrăneşte în noi virtuţile, de 
la care sufletul se îmbracă cu îndurare, cu bunătate, cu înde- 
lungă-răbdare, cu smerită-cugetare, cu credinţă, cu înfrânare, 
cu dragoste 404 şi cu bunurile care se nasc din aceasta. Iar faptul 
că David numeşte „câmpie” sufletele raţionale poate fi aflat de 
aici: „Câmpiile tale se vor umple de bunătate” 405 , iar puţin mai 
încolo zice iarăşi: „Şi văile se vor umple de grâu; striga-vor 


m Psalmul 120,1. 

402 Psalmul 113,4,6. 

403 Cf.Luca 15,7. 

404 Cf Coloseni 3, U, 14. 

405 Psalmul 64,12. 

şi vor cânta” 406 . Iar cântarea şi strigătul le are în mod firesc 
numai sufletul raţional. 

XXVIII, 3. Cel îndrăzneţ în necinstiri îi cleveteşte pe săraci, 

la fel ca o ploaie năprasnică şifărăfolos. 

342. Dacă este cineva „îndrăzneţ în necinstiri”, atunci 
este şi cineva „îndrăzneţ” în virtuţi. Iar dacă cel „îndrăzneţ în 
necinstiri îi cleveteşte pe săraci”, atunci îndrăzneţul în virtuţi 
îi mângâie pe săraci. Aşadar, oricine-i mângâie pe săraci este 
„îndrăzneţ” în fapte de evlavie. 

XXVIII, 4. Tot aşa, cei care leapădă Legea laudă necinstirea ; 

dar cei care iubesc Legea se înconjoară pe ei cu un zid. 

343. Tot cel care „iubeşte Legea” împlineşte Legea, iar 
tot cel care împlineşte Legea dobândeşte nepătimirea şi 
cunoştinţa lui Dumnezeu. Iar dacă „cei care iubesc Legea se 
înconjoară pe ei cu un zid”, atunci „zid”înseamnă acum nepă¬ 
timirea şi cunoştinţa lui Dumnezeu, singurele care pot păzi în 

mod firesc firea raţională. 

» 

XXVIII, 7. Fiul înţelept păzeşte Legea, 

iar cine paşte dezmăţul îşi necinsteşte tatăl. 

344. Numeşte „păstor” mintea, iar „oi” imaginile mentale 
pătimaşe din ea, pe care hrănindu-le în sine, „II necinsteşte 
pe Dumnezeu prin călcarea legii” 407 . Pentru că „dezmăţul” 
sufletului sunt gândurile pătimaşe împlinite prin trup, iar 


406 Psalmul 64,14. 

407 Romani 2,23. 

„dezmăţul” minţii este scornirea de dogme şi contemplaţii 
mincinoase. 

XXVIII, 8. Cel care îşi înmulţeşte bogăţia prin dobânzi 

si camătă 
> 

o adună pentru cel care-i miluieşte pe săraci. 

345. Dacă răutatea este „bogăţia” celor necinstitori, iar 
bărbaţii înţelepţi o fac să piară, atunci e clar că drepţii şi 
înţelepţii fac să piară răutatea, readucându-i pe cei necuraţi la 
virtute prin învăţătura duhovnicească. 

XXVIII, 9. Cel care-şi întoarce urechea ca să nu audă Legea 

şi-a făcut rugăciunea urâciune. 

346. Nu „Legea” face ca rugăciunea cuiva „să devină 
urâciune”, ci Dumnezeu, Care a dat Legea. Şi Pavel, în loc 
de: „Cel care a dat Scriptura”, zice: „Scriptura, mai dinainte 
văzând” 408 viitorul. 

XXVIII, 13. Celcare-şi ascunde necredinţa nu vapropăşi, 

dar cel care-si recunoaşte acuzaţiile va fi iubit. 

347. „Zis-am: «Mărturisi-voi Domnului fărădelegea mea 
împotriva mea»; şi Tu ai iertat necredinţa inimii mele.” 409 

XXVIII, 15. Leu flămând şi lup însetat este 

acela care, săracfiind, conduce un neam sărman. 


408 Galateni 3, 8. 
m Psalmul 31, 6. 

348. Dacă „fericiţi sunt cei care flămânzesc şi însetează 
după dreptate” 410 , atunci „lei” şi „lupi” sunt cei care însetează 
şi flămânzesc după nedreptate. 

XXVIII, 16. împăratul lipsit de câştiguri este un mare înşelător; 

dar cel care urăşte nedreptatea va trăi vreme îndelungată. 

349. „Câştigurile” împăratului rău sunt răutăţile şi dog¬ 
mele mincinoase; pentru că pe acestea i le vor aduce drept 
câştig cei peste care împărăţeşte. 

XXVIII, 17. Bărbatul care se pune chezaş 
pentru cel vinovat de ucidere 

vafifugar şi fără siguranţă. 

350. Cel care „se pune chezaş”pentru Satana chezăşuieşte 
nedreptatea, fagăduindu-i să-i dea înapoi roadele nedreptăţii. 
Despre acesta spune şi Evanghelia că a fost aruncat în temniţă 
pentru ucidere şi răscoală 411 . 

XXVIII, 17a. învaţă-ţi fiul\ şi te va iubi 

şi va dărui podoabă sufletului tău; 

nu se va supune unui neam nelegiuit. 

351. „Neamul nelegiuit” este tagma demonilor, de care 
fiul bine învăţat nu ascultă. 

XXVIII, 19. Cel care-şi lucrează pământul 
se va îndestula de pâini, 

dar cel care vânează tihna se va îndestula de sărăcie. 


™ Matei 5, 6. 

411 Cf.Luca2\2$. 



SCOLII LA PILDE 


171 


352. Cel care se curăţeşte pe sine însuşi „se va îndestula” 
de cunoştinţă, iar cel necurat „se va îndestula” de neştiinţă. 

XXVIII, 21. Nu este bun cel care nu se ruşinează 
de feţele drepţilor; 

unul ca acesta va vinde un bărbat pe o bucată de pâine. 

353. Dacă „feţele drepţilor” sunt virtuţile, atunci „nu e 
bun” cel care nu respectă virtuţile; iar dacă feţele păcătoşilor 
sunt răutăţile, atunci „bun” este cel care nu respectă răutăţile. 

XXVIII, 22. Bărbatul invidios se grăbeşte să se îmbogăţească 

şi nu ştie că cel milostiv îl va stăpâni. 

354. Cei care sunt acum milostivi vor fi miluiţi de 
Dumnezeu în veacul viitor 412 şi, ajungând îngeri, îi vor con¬ 
duce pe cei necinstitori. Dar această vrednicie a fagăduit-o şi 
Domnul ucenicilor Săi, anume de a şedea pe douăsprezece 
tronuri, judecând cele douăsprezece seminţii ale lui Israel 413 . 
Iar tronul în care mintea stă este cunoştinţa duhovnicească, 
prin care sunt adunaţi cei care rătăcesc de la adevărata cin¬ 
stire de Dumnezeu. „A judeca” înseamnă aici „a învăţa”, aşa 
cum s-a zis şi: „Deschide gura ta prin cuvântul lui Dumnezeu 
şi judecă-i pe toţi în mod sănătos” 414 , în loc de: „Invaţă-i”. 
împreună cu aceasta, trebuie să se ştie că cel „milostiv” l-a 
stăpânit pe „invidios” fără ca el însuşi să devină invidios, dar îl 
va face pe cel invidios să fie milostiv. 


412 Cf. Matei 5, 7. 

413 Cf Matei 19,28. 

414 Pildele 31,9. 

XXVIII, 28. în ţinuturile necinstitorilor drepţii suspină, 

dar, când aceia vor pieri, drepţii vor spori. 

355. Dacă „necinstitorii” vor înceta să mai necinstească, 
vor ajunge „drepţi”. Pentru că aici „pieire” înseamnă îndepăr¬ 
tarea necinstirii. Aşa şi lui Matei, după ce Domnul a făcut să 
„piară” vameşul 415 , i-a dăruit dreptatea. 

XXIX, 1. Mai bun este bărbatul care mustră 
decât bărbatul îndărătnic, 

pentru că acesta, aprinzăndu-se îndată, nu va avea vindecare. 

356. Nu a spus că, atunci când încetează să ardă, nu va avea 
vindecare, ci: ,Aprinzându-se, nu va avea vindecare”, fiindcă e 
limpede că încă are lemne, iarbă, trestie 416 . Căci şi acelora care 
sunt cauterizaţi 417 , după ardere sănătatea le vine în mod firesc. 

XXIX, 2. Popoarele se vor veseli când dreptul vafi lăudat, 

dar, câtă vreme conduc necinstitorii, bărbaţii suspină. 

357. Toţi câţi se află sub începătoriile şi stăpâniile şi stăpâni- 
torii lumii întunericului acestuia 418 , toţi aceştia şi „suspină” mereu. 

XXIX, 3. Tatăl bărbatului care iubeşte înţelepciunea 
se veseleşte; 

dar cel care păstoreşte desfrânatele îşi pierde bogăţia. 


415 Cf. Matei 10, 3. 

416 Cf. 1 Corinteni 3,12. 

417 Evagrie face aluzie la tratamentele empirice din vremea sa, prin¬ 
tre care cauterizarea rănilor, flegmoanelor, ulceraţiilor, furunculelor etc. 

418 Cf. Efeseni 6,12. 

358 A. Cel care hrăneşte răutăţile „va pierde” cunoştinţa. 
358 B. Altfel: Păstorul cel bun este mintea care a dobân¬ 
dit gânduri nepătimaşe, iar păstorul rău este mintea care a 
dobândit gânduri pătimaşe. Iar dacă lucrurile sunt aşa, atunci 
„ied” este gândul pătimaş, iar „oaie” este gândul nepătimaş. 
De aceea Domnul aşază iezii de-a stânga, iar oile de-a 
dreapta 419 . Iar „iezi” şi „oi” îi numeşte pe cei care au dobân¬ 
dit iezi şi oi, adică pe oamenii care au gânduri pătimaşe şi, 
respectiv, gânduri nepătimaşe. Astfel, şi pe cei care au neghină 
i-a numit „neghină”, iar pe cei care au grâu i-a numit „grâu” 420 , 
numindu-i prin starea lor rea sau bună. Tot aşa este şi cuvân¬ 
tul spus de Pavel: „Iubirea nu se trufeşte” 421 , în loc de: „Cel 
care are iubire”. 

XXIX, 4. împăratul drept ridică ţara , 
dar bărbatul nelegiuit o surpă. 

359. Hristos „ridică” firea raţională, iar antihristul o 
„surpă”. 

XXIX, 7. Dreptul ştie să~i judece pe cei sărmani, 
dar necinstitorul nu va pricepe cunoştinţa 
şi săracul nu are o minte de judecător. 

360. Aşadar, „sărac” este cel care nu are „o minte de 
judecător”. 


419 Cf Matei 25, 32. 

420 Cf. Matei 13,24-30. 
421 1 Corinteni 13,4. 

XXIX, 9. Bărbatul înţelept judecă neamurile; 

dar bărbatul rău, când se mânie, este vrednic de râs 
şi nu se ghemuieşte de frică. 

361. Şi de el, zice David, „vor râde şi vor zice: «Iată om 
care nu şi L-a pus pe Dumnezeu ajutor»” 422 . 

XXIX, 10. Bărbaţii vărsători de sânge îl vor căuta 
pe cel cuvios, 

iar drepţii vor căuta sufletul lui. 

362. „Caută sufletul” dreptului cel care vrea să-i înţeleagă 
gândurile. 

XXIX, 11. Nebunul îşi vădeşte toată mânia, 

dar înţeleptul foloseşte bine şi cu măsură fiecare parte. 

363. Foloseşte mânia „bine si cu măsură” fie cel care se 
mânie pentru lucruri drepte, fie cel care, prin îndelunga-răb- 
dare, strică cu măsură mânia proprie. Primul lucru trebuie 
spus celor mai simpli, iar cel de-al doilea, celor mai virtuoşi. 

XXIX, 18. Neamul nelegiuit nu va avea tâlcuitor; 

dar cel care păzeşte Legea va fifericit. 

364. Pentru cei care au păzit Legea va exista un tâlcu¬ 
itor, dar pentru cei care au călcat-o nu va fi niciun tâlcu¬ 
itor, ci va fi numai cineva care-i va chinui, dacă este ade¬ 
vărat că nu un cuvânt, ci un toiag este dat neamului celui 
fară-de-lege 423 . 


422 Psalmul 51, 5. 

423 Cf. Pildele 26,3. 

XXIX, 19. Slujitorul învârtoşat nu vafi învăţat prin cuvinte, 

deoarece, chiar dacă va înţelege, nu va asculta. 

365. Faptul că nimeni nu este „învârtoşat” din fire o spune 
versetul: „Deoarece, chiar dacă va înţelege, nu va asculta”. 
Pentru că cel învârtoşat din fire nu va putea înţelege niciodată 
nimic în mod drept. Dar aceasta o spun din pricina lui Faraon, 
care s-a învârtoşat asupra lui Israel 424 şi a fost pedepsit prin 
plăgi, şi nu „prin cuvinte”. 

XXIX, 21. Cel care trândăveşte din copilărie va ajunge slugă, 

iar la sfârşit se va mâhni pentru sine însuşi. 

366. Dacă viaţa molatecă duce la păcat, iar „tot cel care 
săvârşeşte păcatul este rob păcatului” 425 , atunci tot omul care 
vieţuieşte molatec este rob păcatului. 

XXIX, 23. Obrăznicia îl smereşte pe bărbat; 

dar pe cei smeriţi Domnul îi sprijină cu slavă. 

367. Acum numeşte răutatea „obrăznicie” a sufletului 
raţional. 

i 

XXIX, 24 1 . Cel care seface părtaş cu hoţul îşi urăşte sufletul. 

368. „Furul nu vine decât ca să fure, să junghie şi să piardă.” 426 

XXIX, 24 2 . Dacă cei care au auzit de facerea unui jurământ 
nu dau de veste, 


424 Cf. Ieşirea 7 , 3 ; 9 , 35 . 

425 Ioan 8 , 34 . 

426 Ioan 10 , 10 . 

25 1 . pentru că se tem şi se ruşinează de oameni, 
se vor prăbuşi. 

369. Jurământ” a numit Legea, pentru că, aşa cum jură¬ 
mântul îl pune pe Dumnezeu în suflet, tot aşa şi Legea II 
introduce pe Dumnezeu în suflet. Şi în acelaşi fel în care căl¬ 
carea jurământului îl îndepărtează pe Dumnezeu din suflet, 
tot aşa şi călcarea Legii îl scoate pe Dumnezeu din acesta. 
Aşadar, zice, dacă „cei care au auzit” Legea care a fost dată nu 
îşi vor mărturisi păcatele lor, „pentru că se tem şi se ruşinează 
de oameni, se vor prăbuşi”. Tot aşa spune şi David: Jura- 
tu-m-am şi am statornicit să păzesc judecăţile dreptăţii 
Tale” 427 . Şi, iarăşi, Solomon zice: „Cel care-şi ascunde necre¬ 
dinţa nu va propăşi, iar cel care îşi recunoaşte vinovăţiile şi se 
acuză pe sine însuşi va fi iubit” 428 . Iar David spune: „Zis-am: 
«Mărturisi-voi Domnului fărădelegea mea împotriva mea»; 
şi Tu ai iertat necredinţa inimii mele” 429 ; şi [Isaia]: „Spune tu 
primul fărădelegile tale” 430 . 

XXIX, 26. Mulţi câştigă bunăvoinţa feţelor povăţuitorilor, 

dar ceea ce este drept pentru om vine de la Domnul. 

370. împlinind virtuţile, „câştigăm bunăvoinţa” îngerilor, 
pentru că ei sunt „povăţuitorii” noştri şi ne-au primit în grijă 
de la început, „când Cel Preaînalt a împărţit neamurile” şi „a 


™ Psalmul 118,106. 

428 Pildele 28,13. 

429 Psalmul 31,6. 

4:10 Isaia 43,26 (în Septuaginta). 



SCOLII LA PILDE 


177 


pus hotare neamurilor potrivit cu numărul îngerilor Lui” 431 . 
Iar „ceea ce este drept” vor avea „de la Domnul” în acea zi a 
Judecăţii, când va judeca lumea întru dreptate 432 , pentru că 
Tatăl a dat toată judecata Fiului 433 . 

XXXI, IO 1 . Cine va găsi ofemeie plină de bărbăţie? 

371. Bărbăţia este starea cea mai bună a sufletului raţional, 
prin care a stăpânit pe duşmanii care i se împotrivesc. 

XXXI, ll 2 . Una ca aceasta nu va duce lipsă de prăzi bune. 

372. Când biruim puterea care se împotriveşte, o despu- 
iem, învăţând raţiunile despre ea. 

XXXI, 13. Când a tors lână şi in, afăcut lucruri defolos 
cu mâinile sale. 

373. „Toarce lână şi in” sufletul care se exersează în raţiu¬ 
nile celor însufleţite si neînsufleţite sau sufletul care cercetează 

7 1 7 

raţiunile despre făptuire şi contemplaţie naturală. Dar a mai 
spus cineva că „toarce lână şi in” sufletul care, prin făptuire, 
atrage la el contemplaţia celor trupeşti şi a celor netrupeşti. 

XXXI, 15 1 ' 2 . Şi se trezeşte de cu noapte 

si dă de mâncare casei. 

i 

374. Soarele dreptăţii 434 găseşte sufletul „sculat de cu 
noapte” priveghind, dar mai ales în rugăciune, ca să nu cadă în 


431 Deuteronomuiyi, 8 

432 Cf Faptele 17,31. 

433 Cf.Ioan 5,22. 

434 Cf Maleabil, 20. 

ispită 435 . Căci se sileşte şi acest suflet să spună: „Privegheat-am 
şi am ajuns ca o vrabie singuratică pe acoperiş” 436 . 

XXXI, 18 .A gustat că e bine să munceşti 
şi lampa ei nu se va stinge toată noaptea. 

375. „Lampa” este mintea curată, care s-a umplut de 
contemplaţie duhovnicească. 

XXXI, 19. Mâinile ei şi le întinde către cele defolos, 
iar braţele şi le sprijină de fus. 

376. „Fus” este mintea curată, care împleteşte virtute 
la virtute si învăţătură la învăţătură. Sau este cuvântul care 

> i } 

exprimă contemplaţia duhovnicească atrasă de minte. 

XXXI, 21. Bărbatul ei nu se îngrijeşte de cele din casă atunci 
când zăboveşte pe undeva, 
pentru că toţi cei din preajma ei sunt îmbrăcaţi. 

377. Mintea nu va putea înainta nici în contemplaţia 
celor netrupeşti fără să-şi îndrepteze cele lăuntrice, pen¬ 
tru că tulburarea celor ale sale obişnuieşte să o întoarcă la 

7 7 

lucrurile de la care a ieşit. Dar, după ce a dobândit nepăti- 
mirea, „nu se va mai îngriji de cele din casă”, „zăbovind” în 
contemplaţie, pentru că partea irascibilă „este îmbrăcată” în 
blândeţe şi smerită-cugetare, iar partea poftitoare, în cum¬ 
pătare şi înfrânare. 


435 Cf. Matei 26,41. 

436 Psalmul 101, 8. 

XXXI, 22. A făcut bărbatului ei haine căptuşite, 

iar pentru ea, îmbrăcăminte de vison şi de porjiră. 

378. Raţiunile pământului şi ale mării sunt „veşmintele” 
sufletului raţional, ţesute „din vison şi din porfiră”. Pe de 
altă parte, cineva va putea numi contemplaţia celor create şi 
contemplaţia Sfintei Treimi drept „îmbrăcămintea de vison 
şi de porfiră” a minţii curate. 

XXXI, 24. Ea a ţesut pânze şi le-a vândut, 

iar pentru cananeeni a făcut cingători. 

379. Pânza care s-a arătat lui Petru pe acoperiş 437 era un 
simbol al lumii sensibile, pentru că animalele cuprinse în ea 
arătau diferitele obiceiuri ale oamenilor, curăţite prin Crucea 
lui Hristos. Aşadar, dacă o pânză a arătat lumea aceasta, 
atunci mulţimea de „pânze” cuprinde contemplaţia diferi¬ 
telor lumi, pe care sufletul curat, după ce a contemplat-o, 
a dat-o şi altora. Iar dacă cuvântul „cananeeni” se traduce 
prin „cei smeriţi”, atunci bine se spune că „nu a vândut pân¬ 
zele” celor smeriţi în cuget, ci celor curaţi, şi că le-a vândut 
cananeenilor „cingătorile”, care strâng partea pătimitoare a 
sufletului şi sunt simboluri ale făptuirii. 

XXXI, 27 1 . încăperile caselor ei sunt acoperite. 

380. Dacă diavolul este „împărat al tuturor vieţuitoarelor 
din ape” 438 şi dacă, „umblând prin locuri fără apă, nu află 


437 Cf Faptele 10, 9. 

438 Iov 41,26 (în Septuaginta). 

odihnă” 439 , atunci bine se spune că „încăperile” sufletului curat 
„sunt acoperite”. 

XXXI, 27 2 . Hrană nemuncită n-a mâncat. 

381. „Hrană nemuncită” a numit răutăţile. 

XXXI, 30 2 " 3 . Căcifemeia înţeleaptă primeşte binecuvântare; 

iar ea să laudefrica de Domnul. 

382. Dacă „începutul înţelepciunii este frica de Dom¬ 
nul” 440 , atunci sufletul care are parte de înţelepciune „laudă” 
cu dreptate „frica de Domnul”, care i-a făcut ei parte de o 
astfel de cunoştinţă. 

> y 


Scolii suplimentare 

XI, 29. Cine nu poartă grijă de casa lui va moşteni vânt, 
iar nebunul va sluji celui chibzuit. 

Aceasta este o laudă a celui nebun. Pentru că tot cel rău 
este nebun, tot nebunul este rob şi, prin urmare, tot răul este 
rob. 


XIV, 20. Prietenii îi vor urî pe prietenii săraci, 
iar prietenii celor bogaţi sunt mulţi. 

Căci sfinţii îngeri îi iubesc pe sfinţi din pricina virtuţilor, 
iar pe păcătoşi îi „urăsc” din pricina sărăciei lor [în virtuţi]. 


439 Matei 12,43. 

440 Pildele 1,7. 

Scolii la Ecclesiast 


1.1. Cuvintele Ecclesiastului, jiul lui David, 
împăratul lui Israel în Ierusalim. 

1. Biserica este cunoaşterea adevărată a sufletelor curate 

> 

asupra veacurilor, şi lumilor, şi judecăţii, şi proniei din ele. Iar 
Ecclesiastul este Născătorul acestei cunoaşteri, Hristos. Sau: 
Ecclesiastul este cel care curăţeşte sufletele prin contemplaţii 
făptuitoare şi le conduce spre contemplaţia naturală. 

1.2. Deşertăciunea deşertăciunilor ,; a zis Ecclesiastul, 

deşertăciunea deşertăciunilor, toate sunt deşertăciune. 

> » * » 

2. Grăind celor care intră în Biserica inteligibilă şi se 
minunează de contemplaţia celor create, Cuvântul 1 spune: 
„Să nu socotiţi, voi aceştia, că acesta este scopul final, aflat în 
făgăduinţele făcute vouă, căci, faţă de gnoza 2 lui Dumnezeu 
Insusi, acestea toate sunt deşertăciunea deşertăciunilor”. Pentru 
că, după cum leacurile sunt zadarnice după deplina însănătoşire, 


1 însuşi Evagrie spune că Ecclesiastul este Hristos. Aceeaşi opţiune 
o găsim şi la A. Casiday (Evagrius Ponticus, p. 225), diferită de cea a tra¬ 
ducătorului francez Paul Gehin, care, pornind de la un argument paleo¬ 
grafie - scrierea cu minusculă, îl traduce prin „le texte dit” (SC 397, p. 59). 

2 în acest loc, yvdiaiţ trebuie înţeles şi tradus cu sensul lui tehnic, 
restrâns: „gnoză”. 

tot asa sunt zadarnice si raţiunile veacurilor şi ale lumilor după 
gnoza Sfintei Treimi. 

I, Îl 1 .Nu există amintire pentru cele dintru început. 

3. Dacă „nu există amintire pentru cele dintru început”, 
atunci cum de spune David: „Adusu-mi-am aminte de zilele de 
demult” 3 şi: „Amintitu-mi-am de anii cei veşnici” 4 ? Sau [poate 
că] uitarea tuturor acestora se va petrece în momentul în care 
firea raţională va primi Sfânta Treime, căci atunci Dumnezeu 
va fi toate în toţi 5 . Pentru că, dacă reprezentările mentale ale 
lucrurilor, formate în cuget, duc mintea la amintirea lucruri¬ 
lor, atunci mintea, contemplându-L pe Dumnezeu, se separă 
de toate reprezentările mentale 6 . Aşadar, mintea care a primit 
Sfânta Treime uită de toate cele ce sunt create 7 . 

1,13 4 " 6 . Că preocupare vicleană 

le-a dat Dumnezeu fiilor oamenilor .; 

ca să se preocupe cu ea. 

4. Numeşte „viclean” ceea ce este ostenitor, şi nu contrariul 
binelui, căci pe acela Dumnezeu nu-1 dă nimănui, pentru că nu 
[El] este pricina celor rele, fiind izvor al bunătăţii, doar dacă nu 
se spune că îl dă din îngăduinţă, în sensul părăsirii. 


3 Psalmul 142,5. 

4 Psalmul 76, 5. 

5 Cf. 1 Corinteni 15,28. 

6 Despre trebuinţa de a ne separa mintea de imaginile mentale în 
vederea accederii la rugăciunea curată, Evagrie mai vorbeşte şi în DR, 
55-57, 70. 

7 Vezi şi DG, 40. 

1,15. Ceea ce e strâmb nu va puteafi supraimpodobif 

şi ceea ce lipseşte nu va putea fi numărat. 

5. [Prin] „strâmb” 9 numeşte mintea necurată, pentru că 
spune: „Inima strâmbă naşte răutăţi” 10 . Iar în Pilde a numit 
înţelepciunea „podoabă”, acolo unde zice: „Podoaba tine¬ 
rilor este înţelepciunea” 11 ; „înţelepciunea nu va pătrunde 
în sufletul urzitor de rele” 12 . Dar nu a zis: „Nu va putea fi 
împodobit”, ci: „Nu va putea fi supraîmpodobit” 13 . Căci 
viaţa dreaptă îl împodobeşte pe om, dar înţelepciunea lui 
Dumnezeu îl supraîmpodobeşte. Aşadar, mintea strâmbă 
poate fi împodobită, dar nu poate fi supraîmpodobită 14 dacă 

8 Verb rar, folosit de Herodot, £m-KoapetL) denotă adăugarea unei 
podoabe suplimentare peste ceva deja existent. Imaginea, sugerată 
de prepoziţia eîti- din compunerea verbului, i-a prilejuit lui Evagrie 
comentariul. 

9 Adjectivul diEorpappevov provine din verbul SiacnpEcjxu, ale 
cărui sensuri îl includ, alături de acela de „a strâmba”, şi pe cel de „a 
deturna”, „a întoarce într-o direcţie diferită”. Reţinând ultimele conotaţii, 
putem înţelege tâlcuirea evagriană şi în cheie ontologică: inima care nu 
e orientată duhovniceşte corect este vrăjmaşă faţă de Dumnezeu şi nu 
poate primi şi păstra harul dumnezeiesc. 

10 Pildele 6,14. 

11 Pildele 20,29. 

12 înţelepciunea lui Solomon 1, 4. 

13 Joc de cuvinte între KO<rprţ9fjvai( M a împodobi”) şi £tUKOCT|jTţ0ri- 
vai („a supraîmpodobi”), prin care autorul îşi întemeiază exegeza alego¬ 
rică tocmai pe această construcţie cu prepoziţia £tt(. Vezi şi Gn 45. 

14 De remarcat distincţia fundamentală între înţelepciunea ome¬ 
nească şi viaţa morală dreaptă, pe de o parte, şi înţelepciunea de sus ( cf. 
Iacov 3,17), a lui Dumnezeu, pe de alta, pe care o pot primi doar cei care 
s-au curăţit de patimi. Problematica va fi reluată şi tratată amănunţit 

nu se curăţeşte pe sine prin virtuţi şi nu se face vas folositor 
Stăpânului 15 . 

6. Numărul lui Dumnezeu cu care îi numără pe sfinţi 
arată o anume ceată duhovnicească bine hotărnicită, pen¬ 
tru că spune: „A numărat mulţimile stelelor şi le-a chemat 
pe numele lor” 16 . Cu acest număr Domnul îi porunceşte lui 
Moise să-i numere pe fiii lui Israel 17 . Dar ce a spus David 
despre oamenii care se târăsc în plăceri, slujindu-le? „Acolo 
sunt târâtoare nenumărate.” 18 Şi Solomon zice, în Pilde, des¬ 
pre răutate: „Pe mulţi i-a doborât după ce i-a rănit şi nenumăraţi 
sunt cei pe care i-a omorât” 19 . Prin urmare, lipsa exprimată aici, 
precum şi vorbele: „cei ucişi” şi „târâtoarele”, se referă la aceeaşi 
stare 20 , cea care nu se armonizează cu numărul duhovnicesc. 
Dacă însă David zice că nici pentru înţelegerea lui Dumnezeu 
nu există un număr 21 , o scrie nu pentru că [înţelegerea] ar fi 
nevrednică de număr, ci pentru că nu este în firea ei să se supună 
unui număr, datorită caracterului ei de necuprins. Aşa cum 
„ceea ce nu se vede” se poate înţelege în două moduri: ceea ce 
nu se vede prin fire, precum Dumnezeu, şi ceea ce se vede în 
mod firesc, dar nu este văzut, precum fierul nu se vede pe fun¬ 
dul mării deoarece este acoperit de apă, tot aşa şi „ceea ce nu se 


de Sfântul Grigorie Palama, în cadrul disputei sale cu monahul uma¬ 
nist Varlaam Calabrezul. 

15 Cf. 2 Timotei 2, 21. 

16 Psalmul 146,4. 

17 Cf.Numerii 1,2. 

18 Psalmul 103,26. 

19 Pildele 7,26. 

20 Scil. „a răutăţii”. 

21 Cf Psalmul 146,5. 

poate număra” se poate înţelege în două moduri: ceea ce din fire 
nu se numără şi ceea ce nu se numără dintr-o pricină anume. 

II, 6. Mi-am făcut iazuri de apă , 

pentru a uda din ele o dumbravă care să vlăstăreascăpomi. 

7. A spus aceasta inversând cuvintele 22 . Lectura corectă a 
acestui verset este aceasta: „Să ud din ele pomii dumbrăvii, ca să 
vlăstărească”. 

II, IO 1 " 4 . Şi orice au cerut ochii mei 
nu am depărtat de la ei; 
nu mi-am oprit inima 
de la nicio veselie. 

8. Sufletul nu cere gnoza prin cuvânt, ci prin curăţie, fiindcă 
spune: „Nu oricine îmi zice: «Doamne, Doamne!» va intra în 
împărăţia cerurilor, ci cel care face voia Tatălui Meu” 23 . Pentru că 
primim cunoştinţa în mod corespunzător stării noastre, dacă e 
adevărat că ni se va măsura cu măsura cu care măsurăm 24 . Aşadar, 
cererea inteligibilă este [însăşi] nepătimirea sufletului raţional 25 , 
care atrage sfânta cunoştinţă. Astfel, cel care s-a făcut pe sine 


22 Hiperbat: figura de stil în care este schimbată ordinea naturală a 
cuvintelor. 

23 Matei 7,21. 

24 Cf Matei 7,2. 

25 De remarcat că în cazul celui ajuns la nepătimire şi Ia măsu¬ 
rile contemplaţiei cererea nu se mai face prin cuvinte, ci însăşi starea de 
nepătimire este o cerere ce se înalţă tăcută, fără cuvinte omeneşti, spre 
Dumnezeu. în această stare, caracterul minţii de a fi „primitoare a Sfintei 
Treimi”(c/! KG II, 80; III, 69; IV, 73) se manifestă în mod activ, neîmpiedi¬ 
cat de patimi. Adică, în termenii comentariului, „atrage sfânta cunoştinţă”. 

capabil să primească „întreaga cunoştinţă” nu depărtează nimic 
de la ochii săi. Iar „întreaga cunoştinţă”, o numesc pe cea care i se 
întâmplă în mod firesc sufletului legat de sânge şi de trup. 

9. Cel care nu săvârşeşte niciun păcat nu îşi împiedică inima 
de la nicio veselie duhovnicească. 

II, 1l 4 . Şi iată toate sunt deşertăciune şi alegeri a duhului 11 . 

10. Numeşte „duh” sufletul, pentru că alegerea deliberată 
este o anumită mişcare a minţii. Şi David zice: „In mâinile Tale 
îmi voi încredinţa duhul” 28 , iar Ştefan: „Doamne Iisuse, primeşte 
duhul meu!” 29 , iar în Cartea Regilor. „David nu a întristat duhul 
fiului său Amnon” 30 . 

11. 14 1 . Ochii înţeleptului se află în capul lui. 

11. Dacă „Hristos este capul fiecărui bărbat” 31 , iar bărbat 
este şi înţeleptul, atunci capul înţeleptului este Hristos. Dar 
înţelepciunea noastră este Hristos - „pentru că ni S-a năs¬ 
cut nouă înţelepciune de la Dumnezeu” 32 - şi, de aceea, capul 


26 Substantivul npocupean; este un termen tehnic, care defineşte, de 
la Aristotel, alegerea deliberată, săvârşită în funcţie de anumite criterii. 

27 Potrivit comentariului, prin „duh”Evagrie înţelege aici sufletul omu¬ 
lui {<f. 1 Corinteni 2, 11), care face alegerea „printr-o anumită mişcare a 
minţii”, nveupa fiind luat ca termen antropologic. De aceea am şi tradus, în 
acest caz, sintagma npoaipEoiţ nvrupcrrcx; prin „alegere a duhului” (vezi 
în „Studiul introductiv” discuţia detaliată asupra variantelor de traducere). 

28 Psalmul 30, 5. 

29 Faptele 7, 59. 

30 2 Regi 13,21. 

31 1 Corinteni 11,3. 

32 1 Corinteni 1,30. 

înţeleptului este înţelepciunea, în Care îşi are înţeleptul ochii 
cugetului, contemplând în Aceasta raţiunile celor create. 

11. 22. Pentru că aceasta i se întâmplă omului în toată truda sa 
şi-n alegerea inimii sale , 

prin care el însuşi trudeşte sub soare. 

12. Aici arată că „alegerea duhului” este o alegere a inimii. 

II, 25. Pentru că cine va mânca şi cine va bea fără El? 

13. Cine va putea, fără Hristos, să mănânce Trupul Său şi 

să bea Sângele Său 33 , care sunt simboluri ale virtuţilor şi ale 

cunoştinţei 34 ? 

> > 

II, 26 4 " 7 . Şi celui care păcătuieşte i-a dat preocuparea 
de a strânge şi de a aduna\ 

ca să-i dea celui care-i bun înaintea feţei lui Dumnezeu; 
fiindcă şi aceasta este deşertăciune şi alegere făcută în vănd s . 


33 Cf Ioan 6,51-58. 

34 Evagrie mai face alegoria Tainei Euharistiei şi în Gn, 14a. 

35 Spre deosebire de versetele unde expresia npoalpraiţ uveuţiaTOţ a 
fost tradusă „alegere a duhului”, în acest verset şi în altele similare, sintagma 
în cauză a fost tradusă „alegere făcută în vânt”, având sensul de „alergare 
după deşertăciuni”. Primul sens, antropologic, a fost evidenţiat de Evagrie 
în Scolia 10 la Ecclesiast 2,11, unde arată că mintea omului este cea care 
alege, iar în Scolia 12 la Ecclesiast 2, 22, arată că inima este subiectul alegerii, 
ambii termeni desemnând în Noul Testament omul lăuntric, sufletul, partea 
duhovnicească a omului. în schimb, în versetul de faţă, nveuţia este obiectul 
alegerii şi trebuie înţeles în sens metaforic de „deşertăciune”, fără să aibă, 
ca în celelalte versete, valoare de termen antropologic. Pentru discuţia mai 
amănunţită asupra traducerii sintagmei npocupEOn; nvEuţiorrcx;, vezi în 
„Studiul introductiv” consideraţiile despre prezenta traducere. 

14. Acest [verset] este asemenea pildei care zice: „Cel ce-şi 
sporeşte bogăţia sa cu dobânzi şi camătă o adună pentru cel 
care-i miluieşte pe săraci” 36 şi: „Bărbatul invidios se grăbeşte să 
se îmbogăţească şi nu ştie că cel milostiv îl va stăpâni” 37 . De 
aceea trebuie să ne îndestulăm cu scoliile aflate acolo. Mai tre¬ 
buie ştiut, pe lângă asta, că prin „deşertăciune” [Ecclesiastul] 
a numit adunarea păcatelor, şi nu faptul de a dobândi de la 
Dumnezeu un dascăl „bun”. 

III, 10 .Am văzut preocuparea pe care le-a dat-o Dumnezeu 
fiilor omului ca să se îndeletnicească cu ea. 

11. Pe toate le-a făcut frumoase la vremea lor 
si a dat veacul în inimile lor, 

j 

ca omul să nu afle 

lucrarea pe care a făcut-o Dumnezeu de la început 
şi până la sfârşit. 

12. Am cunoscut că nu este [alt] bine în ei, 

decât [ca omul] să se veselească şi să facă bine în viaţa lui. 

13. Şi tot omul care mănâncă şi bea 
şi vede binele în toată truda lui 
este un dar de la Dumnezeu. 

15. Am văzut, spune, lucrurile sensibile preocupând şi 
împrăştiind cugetul omului, [lucruri] pe care Dumnezeu le-a 
dat oamenilor pentru a se îndeletnici cu ele înaintea curăţirii. 
[Ecclesiastul] spune că frumuseţea lor este vremelnică, şi nu 
veşnică; fiindcă, după curăţire, cel curat nu mai vede lucrurile 
sensibile ca pe unele care îi preocupă şi îi împrăştie mintea, ci 


* Pildele! 8,8. 
37 Pildele 28,22. 

ca pe unele aşezate în el pentru contemplare duhovnicească. 
Pentru că mintea altfel este întipărită de cele sensibile, când 
le percepe în mod sensibil, prin mijlocirea simţurilor, şi alta 
este starea ei când contemplă raţiunile aşezate în cele sensibile. 
Insă această cunoştinţă li se întâmplă doar celor curăţiţi, pe 
când înţelegerea lucrurilor prin simţuri [li se întâmplă] şi celor 
curăţiţi şi celor necurăţiţi. De aceea a numit-o şi „preocupare 
vremelnică dată de Dumnezeu”; pentru că Dumnezeu, prevă¬ 
zând cele despre sufletul împătimit, i-a dat simţuri şi lucruri 
sensibile, aşa încât, preocupându-se cu acestea şi având imagi¬ 
nea lor în minte, să scape de gândurile pe care i le vor arunca 
potrivnicii. Dar mai spune că „le-a dat şi veacul”, adică raţiunile 
veacului. Căci aceasta este împărăţia cerurilor, despre care 
Domnul a zis că o avem înlăuntrul nostru 38 şi care nu este aflată 
de oameni pentru că este acoperită de patimi. Aşadar, spune că 
am cunoscut că nu lucrurile sunt bune, ci raţiunile lucrurilor, 
pentru care firea raţională se bucură şi lucrează binele în mod 
firesc. Pentru că nimic nu hrăneşte şi nu adapă atât de mult 
mintea precum virtutea şi cunoştinţa lui Dumnezeu. 

16. Binele îl săvârşim folosind la vreme potrivită lucrurile 
date nouă de Dumnezeu. Pentru că în felul acesta toate vor fi 
„frumoase la vremea lor” şi, „iată, toate [erau] bune foarte” 39 . 

III, IA.Am cunoscut că toate cele pe care le-a făcut Dumnezeu, 

acestea vor si rămâne în veac. 

i 

La ele nu se poate adăuga 


38 Cf. Luca 17,21. 

39 Facerea 1, 31. 

şi din ele nu se poate scoate 

şi Dumnezeu a făcut [aşa] ca [oamenii] să se teamă de faţa Lui. 

17. Dacă „toate cele pe care le-a făcut Dumnezeu vor 
rămâne în veac” si dacă Dumnezeu nu a făcut răutatea, atunci 

y 

răutatea nu va fi veşnică. 

18. De la înţelepciunea felurită 40 nu este cu putinţă nici să 
îndepărtezi ceva, nici să-i adaugi ceva. Dar [Ecclesiastul] spune 
că Dumnezeu a facut-o pe aceasta pentru ca oamenii, năzuind 
după cunoştinţă, să pună capăt răutăţii, căci „din cauza fricii de 
Domnul oricine se abate de la rău” 41 . 

III, 15. Ceea ce afost deja este 
şi toate câte trebuie să fie deja au fost 
şi Dumnezeu îl va căuta pe cel prigonit. 

19. Dacă [sunt] „fericiţi ceiprigoniţi pentru dreptate, că a lor 
este împărăţia cerurilor” 42 , iar împărăţia cerurilor este alcătuită 
din raţiunile veacurilor care au fost si care vor fi, înseamnă că 
cei prigoniţi sunt fericiţi pentru că ei vor cunoaşte contemplaţia 
celor ce sunt create. Pentru că se spune că Dumnezeu îl caută 
pe cel pe care îl luminează prin cunoştinţă şi că nu îl caută 
pe cel pe care nu-1 luminează prin cunoştinţă. „Rătăcit-am”, 
spune David, „ca o oaie pierdută; caută-1 pe robul Tău, căci 
poruncile Tale nu le-am uitat” 43 . într-adevăr, era prigonit, căci 
spune: „Mulţi sunt cei care mă prigonesc şi mă necăjesc, dar de 
la mărturiile Tale nu m-am abătut” 44 . 


40 Cf.Efeseni 3,10. 

41 Pildele 15,27a. 

42 Matei 5,10. 

n Psalmul 118,176. 
44 Psalmul 118,157. 

III, 18 .Acolo mi-am zis în inima mea, 
despre flecăreala fiilor omului, 
că Dumnezeu îi va osebipe ei 
si va arăta aceasta: că ei sunt dobitoace. 

t 

20. A numit acum „flecăreală” viaţa omului, dacă este ade¬ 
vărat că pentru orice cuvânt deşert vom da socoteală în ziua 
Judecăţii 45 , la care se vor înfăţişa şi cei curaţi, şi cei necuraţi. 

III, 19. Şi, pentru ei, soarta fiilor omului 
şi soarta dobitocului [este aceeaşi], 
o [singură] soartă există pentru ei. 

După cum e moartea acestuia, tot aşa şi a aceluia 
şi un singur duh este în toţi. 

Şi cu ce este omul mai presus de dobitoc? 

Cu nimic, pentru că toate sunt deşertăciune. 

20. Toate merg într-un singur loc; 
toate s-au născut din ţărână 

si toate se întorc în ţărână. 

i » 

21. Şi cine ştie dacă duhul fiilor omului 

merge el însuşi în sus 

si dacă duhul dobitocului 
> 

coboară el însuşi în pământ? 

22. Am văzut că nu există [alt] bine 
decât ca omul să se bucure 

de lucrurile lui, fiindcă aceasta este partea lui. 

Pentru că cine-l va duce să vadă ce va fi după el? 

21. Numeşte „soartă” lucrurile care se întâmplă în lumea 
aceasta deopotrivă tuturor oamenilor, şi drepţi, şi nedrepţi, 


45 Cf. Matei 12,36. 

precum: viaţa, moartea, boala, sănătatea, bogăţia, sărăcia, 
pierderea mădularelor, a femeilor, a copiilor, a averilor, prin 
prisma cărora nu se poate deosebi, înainte de Judecată, cine 
este drept şi cine necinstitor. Spune că ceea ce au ei în comun 
este faptul că sunt din ţărână şi că se întorc din nou în ţărână, 
precum şi că toţi au un singur suflet, nu ca număr, ci ca natură, 
pentru că spune: „Un duh este în toţi”. Iar „dobitoc” l-a numit 
acum pe omul care era în cinste şi nu a priceput, ci s-a alătu¬ 
rat dobitoacelor fără de minte, prin plăcerile iraţionale, şi s-a 
asemănat lor 46 . Dar drepţii şi nedrepţii nu vor fi cunoscuţi 
în mod clar, înainte de Judecată, nici prin cele pe care le 
săvârşesc; fiindcă mulţi dintre cei nedrepţi au trecut de par¬ 
tea dreptăţii şi au fost înălţaţi, şi mulţi dintre cei drepţi au 
căzut din virtute şi au fost smeriţi. Aşadar, ce am găsit mai 
mult în aceştia? Acum nimic, spune [el], pentru că toate sunt 
deşertăciune, în afară de veselia duhovnicească, aflată în mod 
natural în lucrările şi în virtuţile omului; deoarece acela care 
cade din această veselie nu se va ridica iarăşi aici, făcând cele 
care contribuie la dobândirea ei 47 . 

22. [Să mai notăm] că şi sufletul iraţional se numeşte „duh”. 


46 Cf. Psalmul 48,12,21. 

47 Evagrie consideră că omul căzut din vieţuirea virtuoasă are 
nevoie, faţă de efortul depus pentru a ajunge la starea din care a căzut, 
de un plus de osteneală pentru a reveni în starea aceea. Nu este sufi¬ 
cientă simpla parcurgere a aceleiaşi căi pe care omul a urmat-o iniţial 
pentru a ajunge la respectiva stare. Alţi Părinţi însă nu sunt de acord cu 
această viziune, afirmând că, odată ce ştii drumul, îţi este mai uşor să-l 
reiterezi. De exemplu, Sfântul Ioan Scărarul spune că „nu ne întoarcem 
negreşit prin calea prin care ne-am rătăcit, ci printr-o alta mai scurtă” 
{Scara, V, 27). 

IV, 1. Şi m-am întors şi am văzut 

toate clevetirile 

care se petrec sub soare; 

şi iată lacrima celor asupriţi, 

şi nu au pe nimeni care să-i mângâie, 

şi puterea vine din mâna celor ce-i asupresc pe ei, 

şi nu este cine să-i mângâie. 

23. Ii numeşte „clevetiri” pe vrăjmaşii noştri, pentru că spu¬ 
ne: „Primeşte-1 pe robul Tău întru bunătate, ca să nu mă cle¬ 
vetească cei mândri” 48 . Şi, iarăşi, spune despre Mântuitorul 
Hristos: „II va smeri pe clevetitor şi va dăinui cât soarele” 49 . Iar cei 
clevetiţi înainte de Hristos erau oamenii care nu aveau pe nimeni 
să-i îndemne, cum era cel care zicea acestea: „Vă îndemn, eu, cel 
întemniţat întru Domnul, ca să umblaţi în mod vrednic de che- 
marea cu care aţi fost chemaţi, cu toată smerenia şi blândeţea, cu 
îndelungă-răbdare, îngăduindu-vă unii pe alţii în iubire”^ 0 . 

IV, 2. Şi i-am lăudat pe cei care au murit, 

pe cei care sunt deja morţi, mai mult decât pe cei vii 

care trăiesc până acum. 

3. Si mai bun decât aceştia doi 

i t 

e cel care încă nu s-a născut, 
care nu a văzut lucrarea vicleană 
ce s-a făcut sub soare. 

24. „I-am lăudat pe cei care au murit” deja împreună cu 
Hristos 51 şi au fost izbăviţi de cei care îi cleveteau, mai mult 


48 Psalmul 118,122. 

49 PsalmullX, 4-5. 

50 Efeseni 4,1-2. 

51 Cf. Romani 6, 8; 2 Timotei 2,11. 

decât pe cei care trăiesc în răutate şi persistă în ea până acum. 
însă mai bun este cel care nu a avut nevoie de o astfel de moarte 
ca să-l despartă de răutate; şi nu a ajuns în răutate acela care 
n-a cunoscut osteneala vicleană, săvârşită de clevetitorii celor 

aflaţi sub soare 52 . 

» 

IV, 4. Si am văzut că toată truda 
şi toată bărbăţia făpturii 
sunt pizma bărbatuluifaţă de aproapele său; 
şi aceasta este , într-adevăr, deşertăciune şi alegere făcută în vânt. 
25. „Am văzut”, spune [Ecclesiastul], toată răutatea şi pe 
cel viclean, care prinde putere în ea. Intr-adevăr, îl mai numeşte 
şi „cutezătorul” 53 , care-i cleveteşte prin necinstiri pe săraci 54 , şi 
„făptură”, ca pe unul făcut spre „a fi batjocorit de îngerii lui 
Dumnezeu” 55 . „Am văzut” şi toată pizma lui pe care a dobân¬ 
dit-o faţă de oameni, că este deşartă şi că îi umple inima 55 . 
Fiindcă Dumnezeu trebuie, de bună seamă, să Se facă toate 
în toţi 57 şi să se împlinească rugăciunea lui Hristos, care spune: 
„Dă-le lor ca şi ei să fie una întru Noi, precum şi Eu şi Tu una 
suntem, Părinte!” 58 


52 In această scolie Evagrie distinge trei categorii de oameni: cei care 
au murit cu Hristos şi au pus astfel capăt răului din ei, cei care trăiesc în 
răutate şi cei care încă nu s-au născut şi n-au cunoscut răul. 

53 Prin „cutezător” am tradus adjectivul dvâpeToţ, „bărbătos”, înru¬ 
dit în mod evident cu substantivul „bărbăţia” din textul biblic. 

i4 Cf Pildele 28,2,. 

55 Cf Iov 40,19; 41,25 (în Septuaginta). 

56 Cf. Ecclesiastul 8,11. 

51 Cf. 1 Corinteni 15,28. 

58 Cf. Ioan 17,21-22. 

IV, 5. Nebunul şi-a acoperit mâinile 
si si-a mâncat cărnurile. 

> f 

26. Dacă „mâinile” sunt simbol al făptuirii, atunci oricine nu 
lucrează dreptatea „îşi acoperă mâinile”. De aceea unul ca acesta, 
spune [Ecclesiastul], îşi devorează „cărnurile”, umplându-se de 
răutăţile care cresc din carne. 

IV, 6. Mai bună este plinătatea unui pumn de odihnă 
decât plinătatea a doi pumni de trudă 
şi decât alegereafăcută în vânt. 

27. Socotesc că alegerea 59 făcută în vânt este un fel de 
voinţă sufletească pătimaşă. De aici vine şi faptul că „pum¬ 
nul” bun al virtuţii este preferat celor „doi pumni” de răutate şi 
neştiinţei şi alegerii făcute în vânt. Asemenea sunt şi [versetele]: 
„Este mai bun puţinul pentru cel drept decât multa bogăţie 
a păcătoşilor” 60 şi: „Mai bună este primirea a puţin cu drep¬ 
tate decât a multor roade cu nedreptate” 61 . Asemenea acestora 
sunt şi: „Ales-am m ai bine să fiu lepădat în casa Dumnezeului 
meu decât să locuiesc în corturile păcătoşilor” 62 şi: „Mai bine 

să locuieşti într-un colt al unei odăi decât în aceeaşi casă cu 
> > » 

o femeie cârtitoare” 63 . Iar în continuarea lor şi: „Mai bun e un 
ospăţ cu legume întru prietenie şi bucurie decât gătirea viţeilor 
întru duşmănie” 64 , după cum a zis cineva că mai bine este să 


59 ripoaipeaigjn original. 

60 Psalmul 36,16. 

61 Pildele 15,29a. 
b2 Psalmul 83,11. 

63 Pildele 25,24. 

64 Pildele 15,17. 

înveţi o singură contemplaţie duhovnicească decât o mulţime 
de contemplaţii ale înţelepciunii nebune 65 . 


IV, 8. Există unul [singur] şi nu există al doilea, 
şi nu are nicifiu şi nici frate, 
şi truda lui nu are hotar, 
şi ochiul lui nu se îndestulează de bogăţie. 

Pentru cine trudesc eu 

şi îmi lipsesc sufletul de la bunătate? 

Şi aceasta este, într-adevăr, deşertăciune 
şi preocupare vicleană. 

28. Dacă cineva nu are frate, înseamnă că nu a primit duhul 
înfierii 65 ; şi, dacă cineva nu poate fi tată, înseamnă că este rău, 
pentru că spune: „Cei răi nu vor avea urmaşi” 67 . Dar e firesc ca 
unul ca acesta să nu se poată îndestula de răutate, fiindcă îşi 
lipseşte sufletul de cunoştinţa lui Dumnezeu. Dar aici vorbesc 
despre „tată” şi despre „frate” potrivit cu sensul [duhovnicesc] 
al Scripturii, pentru că nu trec cu vederea că spusele de aici nu 
sunt adevărate în ce-i priveşte pe fraţii şi taţii trupeşti 68 . Insă, 
dacă cineva ar vrea să scoată înţelesul simplu al acestor cuvinte, 
îi va osândi cu tărie pe bogătaşii fără copii, care se străduiesc 


65 Cf. 1 Corinteni 1,20; 3,19. Awa Evagrie afirmă încă o dată superi¬ 
oritatea cunoaşterii primite prin contemplaţie duhovnicească faţă de cunoş¬ 
tinţele lumeşti, dobândite prin „contemplaţii ale înţelepciunii nebune”. 

66 Cf. Romani 8,15. 

67 Pildele 24,20. 

68 Unul dintre temeiurile invocate de autorii patristici pentru sensul 
duhovnicesc al Scripturii este neputinţa aplicării textului la realităţile 
istorice, concrete. Astfel, sensul duhovnicesc este văzut drept unica vari¬ 
antă de tâlcuire a unor astfel de pasaje scripturistice. 

să strângă mulţime de bani, mai ales dacă îi ţin la distanţă şi 
pe prietenii lor; fiindcă vorbele acestea care grăiesc împotriva 
oamenilor rostesc adevărul cu tărie. 

IV, 11. Dacă se întâmplă să doarmă doi, le este cald. 

Dar cel singur cum se va încălzi ? 

29. Fără Domnul, nu ar putea nimeni să devină fierbinte cu 
duhul 69 , pentru că „Duh este Domnul” 70 . 

IV, 12. Dacă cel singur s-ar înstăpâni, 

cei doi îi vor sta împotrivă 

şi funia întreită nu se va rupe degrabă. 

30. Eu socotesc că cel singur care s-a înstăpânit este cel vi¬ 
clean, în faţa căruia stau cei doi: omul şi îngerul lui Dumnezeu, 
pentru ca omul, după ce l-a biruit pe diavol, să fie învrednicit 
de cunoaşterea lui Dumnezeu şi să ajungă o „funie întreită care 
nu se rupe degrabă”. Este posibil să învăţăm acest lucru cu lim¬ 
pezime de la patriarhul Iacov, care, binecuvântându-i pe copiii 
lui Iosif, a spus: „îngerul meu, cel care mă izbăveşte de toate 
răutăţile, să-i binecuvânteze pe copiii aceştia” 71 . La fel cu acesta 
este şi textul aflat la David: „îngerul Domnului va străjui împre¬ 
jurul celor care se tem de El şi îi va izbăvi” 72 . 

31. „Funie întreită” este mintea nepătimaşă, umplută de 
cunoştinţa duhovnicească, sau mintea înţeleaptă care îl are ca 
însoţitor pe îngerul lui Dumnezeu. Dar e bine că nu a spus: „Nu 


69 Cf. Faptele 18,25; Romani 12,11. 

70 2 Corinteni 3,17. 

71 Facerea 48,16. 

72 Psalmul 33,7. 

se va rupe”, ci: „Nu se va rupe degrabă”, fiindcă firea raţională 
este schimbătoare. 

IV, 13. Mai bun este copilul sărac şi înţelept 

decât împăratul bătrân şi nebun, 

care nu mai ştie să ia aminte. 

> 

32. „Copilul” este cel care a păstrat învăţătura primită în 
tinereţe 73 , iar bătrânul este cel care a părăsit învăţătura primită 
în tinereţe şi a uitat de dumnezeiescul legământ 74 , îmbătrâ¬ 
nind în răutate. Primul este al lui Hristos, iar al doilea, al celui 
viclean. 

IV, 14. Fiindcă acela va ieşi din casa celor înlănţuiţi 
ca să împărăţească, 

pentru că până şi în împărăţia lui s-a născut sărac. 

33. „Casa celor înlănţuiţi” este lumea sensibilă, în care „fie¬ 
care se sugrumă cu lanţurile păcatelor sale” 75 . 

IV, 17. Păzeşte-ţipiciorul când vrei să mergi 
în casa lui Dumnezeu 

şi apropie-te ca să asculţi; 

jertfa ta e mai presus decât darul nebunilor ; 

fiindcă aceştia nu ştiu că săvârşesc răul. 

34. „Nu ştiu cum se poticnesc” 76 , nici nu-şi dau seama că 
săvârşesc fărădelegea. 


73 Cf. Pildele 2,17. 

74 Cf. Pildele 2, 17. 

75 Pildele 5,22. 

76 Pildele 4, 19. 

V, 1. Nu te grăbi cu gura 

şi inima ta să nu fie grabnică 

spre a scoate un cuvânt înaintea feţei lui Dumnezeu, 

căci Dumnezeu este în cer, iar tu eşti pe pământ-, 

pentru aceasta cuvintele tale să fie puţine. 

2. Pentru că visul se întâmplă în mulţimea ispitei 
şi glasul nebunului în mulţimea cuvintelor. 

35. „Fiindcă nu ştim să ne rugăm cum trebuie.” 77 Sau, mai 
degrabă, acum nu asta vrea să o spună, ci porunceşte să nu teo- 
loghisim în mod nesăbuit; fiindcă acela aflat între cele sensi¬ 
bile şi care îşi ia de la acestea înţelesurile nu poate să vorbească 
fără greşeală despre Dumnezeu, Care este între cele inteligi¬ 
bile şi scapă oricărui simţ. De aceea spune: „Să fie cuvintele 
tale puţine”, adică adevărate şi chibzuite; fiindcă mi se pare că 
„puţinul” înseamnă acelaşi lucru ca şi în [spusa]: „Este mai bun 
puţinul pentru cel drept decât multa bogăţie a păcătoşilor” 78 şi: 
„Mai bine să primeşti puţin cu dreptate” 79 . Celor care nu păzesc 
acestea le spune: „Visul se întâmplă în mulţimea ispitei şi glasul 
nebunului în mulţimea cuvintelor”, numindu-1 „vis” pe demo¬ 
nul care se înfăţişează cu mulţime de ispite celor care dorm 
sufleteşte şi le tulbură profund sufletul. Despre acesta spune şi 
Iov către Domnul: „Mă înfricoşezi prin vise şi mă înspăimânţi 
prin năluciri” 80 ; şi David, abătându-se din calea acestui vrăjmaş, 
II roagă pe Domnul, zicând: „Luminează ochii mei, ca nu 
cumva să adorm întru moarte, ca nu cumva să zică vrăjmaşul 


77 Romani 8,26. 

78 Psalmul 36,16. 

79 Pildele 15,29a. 

80 Iov 7, 14. 

meu: «întăritu-m-am asupra lui»” 81 . Şi în Pilde : „Nu da somn 
ochilor tăi, nici genelor tale dormitare, ca să te mântuieşti pre¬ 
cum căprioara din laţuri şi ca pasărea din cursă” 82 . El îl numeşte 
pe acesta şi „glasul nebunului”, care vine cu vorbe mincinoase 
şi înşală sufletul; şi asta înseamnă cuvintele: „De la glasul celui 
care ocărăşte şi vorbeşte de rău” 83 . La „glasul nebunului” se mai 
potriveşte şi versetul acesta: „Din pricina pălăvrăgelii nu va fugi 
păcatul” 84 . De altfel, şi Mântuitorul porunceşte în Evanghelii ca 
omul să privegheze şi să se roage, ca să nu cadă în ispită 85 , pentru 
că somnul este necunostinta si răutatea sufletului raţional; de 
aceea şi Pavel îi trezeşte pe cei care dorm în felul acesta, spu- 
nându-le: „Deşteaptă-te, cel care dormi, şi te scoală dintre cei 

morţi si te va lumina Hristos!” 86 
» ) 

V, 3. Dacă făgăduieşti ceva lui Dumnezeu, nu zăbovi să împlineşti, 
pentru că nu există voinţă în cei nebuni. 

Deci tu, oricâte făgăduieşti, împlineşte! 

4. Mai bine este să nu făgăduieşti 
decât săfăgăduieşti şi să nu împlineşti. 

36. Dintre darurile cele bune care sunt oferite lui Dumnezeu, 
unele sunt din partea sufletului, altele din partea trupului, iar 
altele din partea celor dimprejurul trupului. Pe de-o parte, îi adu¬ 
cem din partea sufletului credinţă dreaptă şi dogme adevărate, 


81 Psalmul 12, 4-5. 

82 Pildele 6,4-5. 

83 Psalmul 43,18. 

84 Pildele 10,19. 

85 Cf. Matei 26,41 

86 Efeseni 5, 14. 

dreptate şi bărbăţie şi cumpătare; pe de alta, din partea trupului 
[Ii aducem] stăpânire de sine şi feciorie şi monogamie 87 , iar din 
partea celor dimprejurul trupului [Ii aducem] fii şi fiice, slugi, 
bogăţii şi averi. Să vedem, aşadar, [ce înseamnă] „a promite” şi „a 
zăbovi”: probabil că zăbava nu semnifică acest mare interval de 
timp, ci tăgăduirea totală a promisiunii. 

Fiindcă se vede că Iacov I-a dat [abia] după mulţi ani 
lui Dumnezeu zeciuielile pe care I le făgăduise, mergând în 
Mesopotamia 88 , iar Ana după multă vreme l-a încredinţat lui 
Dumnezeu pe Samuel 89 . In ce priveşte darurile făcute din cele 
aflate împrejurul trupului, lucrurile stau aşa. Dar în privinţa 
darurilor sufletului şi ale trupului, cum trebuie să înţelegem 
textul? Eu socotesc că, dacă cineva promite dreapta credinţă 
şi numeşte „creatură” una dintre [Persoanele] Sfintei Treimi, 
atunci „zăboveşte”; iar cine făgăduieşte să mărturisească [faptul 
că] toate s-au făcut prin Dumnezeu şi introduce hazardul [în 
creaţie], acela iarăşi „zăboveşte”; iar în privinţa celorlalte dogme, 
trebuie spus tot aşa. Iar despre virtuţi, [trebuie spus] astfel: cel 
care promite dreptate şi nedreptăţeşte „zăboveşte să împli¬ 
nească”; iar cel care făgăduieşte cuminţenie şi iarăşi desfrânează 
„zăboveşte”. Iar despre cele ale trupului: cel care promite înfrâ¬ 
nate şi iarăşi se împărtăşeşte de mâncări felurite „zăboveşte”; şi 
cel care, după ce a făgăduit feciorie sau monogamie, s-a căsătorit 
sau a săvârşit bigamie „zăboveşte să împlinească”. Cât despre 
[versetul]: „Este mai bine a nu făgădui decât a făgădui şi a nu 


87 Prin „monogamie” se înţelegea, în epoca respectivă, statornicia în 
căsnicie, credinţa conjugală faţă de o singură femeie. 

88 Cf. Facerea 28,6,22. 

89 Cf. 1 Regi 1,21-25. 

împlini”, îl vom lămuri aducând [cuvântul] Evangheliei, care 
spune că sluga care nu a ştiut şi nu a făcut [voia Stăpânului] va fi 
bătută puţin, dar cea care a ştiut şi nu a făcut va fi bătută mult 90 . 

V, 5. Nu îngădui gurii să-ţi împingă trupul la păcat 
şi nu spune înaintea feţei lui Dumnezeu că este [din] neştiinţă, 
ca să nu Se mânie Dumnezeu pe glasul tău 
şi să nimicească toate lucrările mâinilor tale; 

C .fiindcă [tu veifi] în mulţime de vise, de deşertăciuni 
si de cuvinte multe. 

3 

37. Omul ajunge „în mulţime de vise” viclene, „de deşertă¬ 
ciuni şi de cuvinte” mincinoase, care îi strică lucrările, din pri¬ 
cina părăsirii de către Dumnezeu, datorate propriei fărădelegi. 

V, 7. Dacă vezi în ţară clevetire asupra săracului 
şi răpire a judecăţii şi a dreptăţii, 
nu te mira de acest lucru; 
pentru că unul înalt păzeşte deasupra altui înalt 
şi alţii [mai] înalţi peste ei. 

8. Şi există un prisos de pământ pentru oricine 
[şi este] un împărat al pământului cultivat. 

9. Cel care iubeşte argintul nu se va îndestula de argint; 
şi oricine, având cu prisos, şi-a iubit rodul. 

Şi aceasta este deşertăciune. 

10. Cei care îl mănâncă n s-au îndestulat de bunătate; 
şi ce bărbăţie se află în cel care se găseşte lângă acesta? 

Pentru că este un început ca să vadă cu ochii săi. 


90 Cf. Luca 12, 47-48. Pentru tratarea aceluiaşi subiect în opera lui 
Evagrie, dar dintr-o altă perspectivă, vezi TP, 89. 

91 Scil. prisosul pământului. 

11. Somnul slugii este dulce 
chiar dacă mănâncă puţin sau mult ; 
dar celui care se îndestulează de bogăţie 
nu-i este îngăduit să doarmă. 

38. Dacă vezi printre oameni pe unii clevetiţi, pe alţii 
nedreptăţiţi la judecată, iar pe alţii făcând cele drepte, nu te mira 
de cele ce se întâmplă, ca şi cum nu ar exista pronie. Cunoaşte 
că Dumnezeu le păzeşte pe toate prin Hristos şi că El le pro- 
niază pe toate prin sfinţii îngeri, care prisosesc în cunoştinţa 
celor de pe pământ 92 . Pentru că Dumnezeu este împărat 
al lumii făcute prin El 93 şi va răsplăti cu necaz celor care au 
preferat lăcomia si deşertăciunea vieţii în locul cunoaşterii lui 
Hristos; iar celor care au trăit în „bunătate” şi în „bărbăţie” şi 
prin dreptate L-au slujit, le va da cunoştinţa de Dumnezeu şi 
dulcea odihnă, chiar dacă au cunoscut unele raţiuni, puţine sau 
multe, din cele de aici, în parte cunoscând şi în parte profeţind 94 . 
Pe unii îi aşteaptă un astfel de sfârşit; dar pe cei plini de răutate 
viermele născut din ea nu-i va lăsa să se odihnească. Iar Moise, 
arătând că Domnul a încredinţat lumea îngerilor, zice: „Când 
Cel Preaînalt a împărţit neamurile, când i-a împrăştiat pe fiii 
lui Adam, a aşezat hotarele neamurilor după numărul îngerilor 
lui Dumnezeu” 95 . însuşi Domnul nostru a numit, în Evanghe¬ 
lii, lumea „ţarină”, zicând: „Ţarina este lumea” 96 . Iar prin „prisos 
de pământ” înţelege cunoştinţa lucrurilor de pe pământ, dacă 


92 Cf. 2 Regi 14,20. 

93 Cf. Ioan 1,10. 

94 Cf. 1 Corinteni 13, 9-10. 

95 Deuteronomul 32, 8. 

96 Matei 13,38. 

e adevărat cuvântul: „Fericiţi cei blânzi, că aceia vor moşteni 
pământul” 97 . Dar ce altă moştenire a firii raţionale există în afară 
de cunoştinţa lui Dumnezeu? Iar „înalţi” îi numeşte pe îngeri, 
deoarece se împărtăşesc de Domnul cel înalt, fiindcă spune: 
„înalt peste toate neamurile [este] Domnul” 98 . 

V, 12. Există o slăbiciune pe care am văzut-o sub soare, 

[adică] bogăţia păzită, spre propriul rău, de cel care o are. 

39. Mulţimea răutăţii este arătată acum ca „bogăţie”, iar 
răutatea însăşi se înfăţişează ca „slăbiciune”. Prin urmare, tot cel 
care îşi păzeşte sieşi această bogăţie [nedreaptă] nu va cunoaşte 
înţelepciunea lui Dumnezeu, nici nu-şi va pleca inima spre pri¬ 
cepere, nici nu o va pleca spre sfatuirea fiului său 99 , pentru că nici 
cuvintele poruncilor lui Dumnezeu nu le-a primit, nici nu le-a 

A • • 1 /Vl 

ascuns in inima sa . 

V, 13. Şi bogatul acela va pieri în preocupare vicleană; 
şi a născut un fiu, şi nu este nimic în mâna lui. 

40. „Preocupare vicleană” este neştiinţa însoţită de pedeapsă, 
care îl desparte pe cel necurat de contemplaţia duhovnicească. 

V, 14. Precum a ieşit gol din pântecele maicii sale, 
tot aşa se va întoarce, ca să meargă precum a venit, 
şi nu va primi nimic pentru truda lui 
ca să ducă în mână. 

15 1 ' 2 . Şi aceasta este slăbiciune vicleană. 


97 Matei 5,5. 

98 Psalmul 112,4. 

99 Cf. Pildele 2,2. 

100 Cf. Pildele 2,1-2. 

fiindcă, precum a venit, tot aşa se va şi duce. 

41. Şi Iov spune: „însumi gol am ieşit din pântecele maicii 
mele şi gol mă voi întoarce acolo” 101 . Iar omul amintit aici, „pre¬ 
cum a ieşit gol din pântecele maicii sale, tot aşa se va întoarce să 
meargă precum a venit”. Insă Iov, drept fiind, s-a îndepărtat gol 
de răutate si de viclenie: dar celălalt om, cu neştiinţa cu care a 
venit în lume, cu aceasta va şi pleca acolo. 

V, 17. Iată ce am văzut eu că este bine, 

ce este frumos [pentru om]: 

a mânca şi a bea 

si a vedea bunătatea 
) 

în toată truda lui 
în care trudeşte sub soare, 

y J 

în numărul zilelor lui 
pe care i le-a dat Dumnezeu; 
fiindcă aceasta este partea lui. 

18. Şi pentru orice om căruia Dumnezeu i-a dat 
bogăţie şi bunuri şi l-a împuternicit 

să mănânce din ele şi să-şi ia partea 
si să se veselească în truda lui; 
acesta este dar de la Dumnezeu. 

19. Pentru că nu mult [timp] se vor pomeni zilele vieţii lui, 
pentru că Dumnezeu îl preocupă în veselia inimii lui. 

42. Cunoştinţa lui Dumnezeu este numită „mâncare”şi „bău¬ 
tură” a mintii, şi „bunătate”, şi „parte”, şi „bogăţie”, şi „bunuri”, şi 
„veselie”, şi „preocupare cu Dumnezeu”, şi „lumină”, şi „viaţă”, şi 
„dar”. Duhul Sfânt mai dă şi alte multe numiri cunoştinţei, pe 


101 Iov 1,21. 

care nu este posibil să le enumerăm acum din cauză că nu pot fi 
cuprinse în canonul [limitat al] scoliilor 102 . 

43. Pentru a-1 distinge [pe acest om] de cei care au primit 
bogăţia înţelepciunii şi a cunoştinţei 103 , dar nu au păzit-o, s-a 
spus: „Şi l-a împuternicit”. Pentru că şi trădătorul Iuda a primit 
bogăţia inteligibilă şi bunurile duhovniceşti, dar nu J-a împu¬ 
ternicit” asupra lor, fiindcă a trădat înţelepciunea şi Adevărul lui 
Dumnezeu pentru câştig 104 . 

44. Când omul va primi de la Dumnezeu cunoştinţa 
duhovnicească, rareori îşi va mai aminti de viaţa aceasta şi 
de viaţa supusă simţurilor, inima lui fiind pururea ocupată cu 


contemplaţia. 


45. îndeletnicirea cu Dumnezeu este cunoştinţa adevărată, 


care desparte de lucrurile sensibile sufletul curăţit. 


VI, 1. Există o viclenie pe care am văzut-o sub soare , 
si este multă la om: 

2. bărbatul căruia îi va da Dumnezeu 
bogăţie şi bunuri şi slavă, 
iar sufletului aceluia nu-i lipseşte nimic 
din tot ce pofteşte, 

şi Dumnezeu nu-l va împuternici să mănânce din aceasta, 

pentru că le mănâncă un om străin. 

încă şi aceasta este deşertăciune şi slăbiciune vicleană. 


102 Evagrie este grijuliu să se menţină în genul literar condensat al 
„scoliilor” biblice, adevărat corespondent al „capetelor” în care şi-a orga¬ 
nizat scrierile ascetice. 


101 Cf. Romani 11,33. 
104 Cf. Matei 26,14-16. 

3. Dacă un bărbat va zămisli de o sută de ori 

si va trăi mulţi ani 

t > 

şi dacă zilele anilor lui vorfi o mulţime , 

iar sufletul lui nu se va îndestula de bunătate, 

si dacă nu va avea mormânt ; 

> * 

am zis: mai bine este pentru un flat lepădat decât pentru el. 

4. Pentru că [acesta] a venit în deşertăciune 

si se duce în întuneric; 
şi numele lui va fi acoperit în întuneric; 

5. si nu a văzut soarele si nu l-a cunoscut; 
odihna lui este mai multă decât a aceluia. 

6. Iar dacă a trăit cicluri de mii de ani 
si nu a văzut bunătate, 

7 

oare nu într-un singur loc se duc toate? 

46. In acest capitol se vorbeşte despre cei care, după ce au 
fost învredniciţi de nepătimire şi de cunoştinţă, au căzut iarăşi, 
prin pizma diavolului 105 . Iar al doilea capitol cuprinde cele des¬ 
pre bărbatul necurat, care a avut o viaţă îndelungată şi mulţi 
copii, dar nu L-a cunoscut pe Dumnezeu; decât acela e mai de 
preferat un fat lepădat, care, şi acesta, după moarte, se află tot în 
acelaşi loc cu el. 

7 

47. Cel care distruge bogăţia agonisită întru toată cunoştinţa 
şi înţelepciunea 106 este cel viclean, pe care îl mai numeşte şi 
„străin” şi „înstrăinat” de cunoştinţa lui Dumnezeu. Iar prin 
„mâncare” numeşte şi hrana, şi distrugerea: „Dacă veţi vrea şi 
Mă veţi asculta, bunătăţile pământului le veţi mânca, iar dacă nu 
veţi vrea, nici nu Mă veţi asculta, sabia vă va mânca” - spunând 


105 Cf. înţelepciunea lui Solomon 2,24. 

106 Cf. 1 Corinteni 1, S. 

asta în loc de: „Vă va distruge” „pentru că gura Domnului 
a rostit acestea” 107 . Acest străin a venit şi la David, convingân- 
du-1 să jertfească mieluşeaua săracului; căci şi prorocul Natan 
l-a numit atunci „străin” 108 . 


VI, 7. Toată truda omului în gura lui, 
şi totuşi sufletul nu se va îndestula. 

48. Toată răutatea omului rămâne în inima lui şi nu va zice: 
„Din plinătatea Lui noi toţi am luat” 109 . 

VI, 8. Ce are mai mult înţeleptulfaţă de cel nebun? 

Pentru că săracul ştie să umble înaintea vieţii... 

j > 

49_Care a zis: „Eu sunt Viaţa” 110 . 

VI, 9. Mai bună este vederea ochilor decât cel care se ia 
după suflet; 

şi aceasta este deşertăciune şi alegere făcută în vânt. 

50. Mai bun este cel care urmează cunoştinţei lui Dumnezeu 

y > 

decât cel care urmează voilor sufletului. Sau: mai bună este 
cunoştinţa lui Dumnezeu decât plăcerea stricăcioasă. Iar potri¬ 
vit [traducerii] lui Symmachos: este mai bine să priveşti spre 
cele viitoare decât să te veseleşti de cele prezente. 

51. Nu toate cele [spuse] în capitolul acesta trebuie puse în 
legătură cu deşertăciunea şi cu preocuparea vicleană şi cu ale¬ 
gerea făcută în vânt, pentru că unele se potrivesc cu lucrurile 

107 Isaia 1,19-20. 

108 Cf. 2 Regi 12,3-4. 

109 Ioan 1,16. 

110 Cf.Ioan 11,25; 14,6. 

condamnabile, iar altele nu se potrivesc cu cele lăudabile. Spun 
asta pentru că deşertăciunea şi preocuparea şi alegerea făcută în 
vânt nu se aplică în mod comun fiecărui verset, unde se află şi 
unele lucruri lăudabile. Astfel, nu „săracul care merge înaintea 
vieţii” este deşertăciune, ci cel care „a trăit cicluri de mii de ani 
şi nu a văzut bunătatea”. Iarăşi, nu „vederea bună a ochilor” este 
deşertăciune, ci „cel care se ia după suflet”. 

VI, 10. Dacă ceva s-a întâmplat, iată că şi numele i-a fost rostit 

şi s-a făcut cunoscut ce este omul; 

şi nu vafi în stare să se judece cu Cel mai tare decât el. 

11. Căci cuvintele multe înmulţesc deşertăciunea. 

> » 

Ce-iprisoseşte omului'? 

12. Căci cine ştie ce este bine pentru om în viaţa sa 
si numărul zilelor vieţii lui deşarte, 

pe care le-a petrecut în umbră? 

Pentru că cine-i va vesti omului 
ce va fi după el sub soare? 

Şi, cum va fi, cine-i va vesti? 

52. Dintre nume, unele aparţin firii trupeşti, iar altele celei 
netrupeşti. Numele ce ţin de firea trupească arată calitatea fie¬ 
cărui lucru, care se compune din mărime, culoare şi formă, iar 
numele celor netrupeşti dezvăluie starea fiecărei fiinţe raţionale 
ca fiind lăudabilă sau condamnabilă. Insă, în vreme ce primele 
nume se aplică în mod simplu lucrurilor, celelalte nu [se aplică] 
în mod simplu, fiindcă depind de o alegere deliberată. Pentru 
că a înclina spre virtute şi a se învrednici de cunoştinţa care face 
[fiinţa raţională] înger sau Arhanghel sau Tron sau Domnie 111 


111 Cf Coloseni 1,16. 



212 


EVAGRIE PONTICUL 


sau a înclina spre răutate şi a se umple de neştiinţa care-o 
face demon sau satană sau orice alt stăpânitor al întunericului 
acestuia 112 , aceasta ţine de libera alegere. Prin urmare, spune 
că, dacă ceea ce s-a făcut în timpul creaţiei lumii a primit 
un nume care arată propria stare, atunci şi omul a primit un 
nume potrivit stării lui. Astfel, să nu zică omul: „De ce am 
fost legat de acest trup şi pentru ce nu am fost făcut înger, 
dacă nu este părtinire la Dumnezeu 113 , sau de ce nu ni s-a dat 
posibilitatea de alegere?” Pentru că astfel de cuvinte înmulţesc 
deşertăciunea. Dar cum va spune zidirea Ziditorului: „De ce 
m-ai făcut aşa?” Sau cum Ii va răspunde lui Dumnezeu 114 ? 
Să înceteze cu astfel de cuvinte; si să facă lucrurile care duc 
spre virtute şi cunoştinţă - atâta timp cât se află în acest veac 
umbros socotind că toate cele de aici sunt deşertăciune si 
umbră şi că toate cele ale vieţii acesteia vor fi acoperite de 
uitare 115 după ieşirea [din viaţă]. 

VII, 1 . Un nume bun este de preferat untdelemnului bun 

si ziua morţii, zilei naşterii lui. 

53. Prin firea lor, numele nu sunt nici bune, nici rele, pen¬ 
tru că s-au alcătuit din diferite litere, dar nicio literă nu este 
bună sau rea. Dar, când sunt aplicate lucrurilor bune, sunt 
numite „bune”, iar când sunt aplicate celor rele, sunt numite 
„rele”. Prin urmare, aici, „numele bun” arată un lucru bun. Dar 
Solomon spune că nimic din cele create nu este bun, în afară 

112 Cf. Efeseni 6,12. 

113 Cf. Romani 2,11; Efeseni 6,9. 

114 Cf Romani 9,20. 

115 Cf. Ecdesiastul 6,4, 

de virtute şi de cunoştinţa lui Dumnezeu. Dar, acum, „unt¬ 
delemnul” simbolizează desfătarea trupească, părută bună în 
ochii celor care petrec în desfătări. Căci se numeşte „bun”, 
pe de-o parte, ceea ce este din fire bun, de exemplu virtutea, 
iar pe de alta, ceea ce este bun pentru unii, de exemplu aurul 
şi argintul. Astfel, şi bogatul şi-a luat pe cele bune ale sale 
în timpul vieţii, „şi Lazăr, de asemenea, pe cele rele” 116 . Iar 
că [substantivul] „untdelemn” este folosit în locul cuvântului 
„desfătare”, o arată David, zicând despre oameni că „din ro¬ 
dul grâului, al vinului şi al untdelemnului s-au înmulţit” 117 . 

54. Dacă moartea lăudată, cea prin care drepţii mor împre¬ 
ună cu Hristos 118 , dezleagă în mod firesc sufletul de răutate şi 
de necunoştinţă, atunci naşterea opusă acestei morţi uneşte 
sufletul cu răutatea şi cu necunoştinţă. De aceea este de pre¬ 
ferat o astfel de moarte decât o asemenea naştere. 

VII, 2. Mai bine este a merge într-o casă deplângere 
decât a merge într-o casă de beţie, 
fiindcă acesta este sfârşitulfiecărui om, 
şi cel ce trăieşte îşi va pune binele în inimă. 

55. Scopul omului este fericirea. Iar dacă Domnul feri¬ 
ceşte plânsul în Evanghelii, pentru că spune: „Fericiţi cei 
care plâng, că aceştia se vor mângâia” 119 , atunci bine numeşte 
Solomon plânsul scop al omului, de vreme ce îi umple de 
bunătăţi duhovniceşti pe cei care trăiesc în el. 


116 Luea 16,25. 

™ Psalmul 4,7. 

118 Cf. Romani 6, 8; 2 Timotei 2,11. 

119 Matei 5,4. 

VII, 3. Mai bună este mânia decât râsul, 

pentru că inima se va îmbuna când se urăţeşte chipul. 

4. Inima înţelepţilor este în casa plângerii 
si inima nebunilor în casa veseliei. 

i 

5. Mai bine este să asculţi certarea înţeleptului 
decât pe bărbatul care ascultă cântecele nebunilor: 

6. fiindcă, precum e trosnetul mărăcinilor sub căldare, 
asa e si râsul nebunilor, 

si aceasta este deşertăciune. 

j y 

7. Căci clevetirea-l înconjoară pe înţelept 
şi spulberă vlaga inimii lui. 

56. Partea irascibilă este puternică şi lăudată atunci când, 
luptându-se pentru virtute, se bate cu demonii, însă devine con¬ 
damnabilă atunci când se războieşte cu oamenii pentru lucruri 
stricăcioase. Astfel, ceea ce spune aici înseamnă: cel nebun se 
simte bine în răutate şi în râs şi se veseleşte în ele, nerespingând 
nici cântecele ruşinoase, nici râsul, care-i distrug sufletul precum 
focul arde mărăcinii. Cel drept însă se mânie împotriva unor 
astfel de patimi şi se revoltă şi socoteşte că e de preferat plân¬ 
sul unei astfel de veselii, iar certarea dreptului, de preferat unor 
astfel de cântări. [Ecclesiastul] numeşte „deşertăciune” şi „cleve¬ 
tire” o astfel de viaţă care înşală cu uşurinţă inima înţeleptului şi 
îi topeşte tăria din virtuţi. 

VII, 8 1 . Mai bun este sfârşitul cuvintelor decât începutul lor. 

57. Este mai bun cel care împlineşte Legea decât cel care 
ascultă Legea 120 , fiindcă primele cuvinte se numesc cuvinte ale 
învăţăturii, iar ultimele cuvinte se numesc cuvinte ale faptelor, 


120 Cf. Romani 2,13. 

dacă este adevărat că şi cuvintele se numesc „cuvinte bune” din 
pricina faptelor bune. 

VII, 9. Nu te grăbi în duh să te mânii, 
căci mânia se va odihni în sânul nebunilor. 

58. Trebuie remarcat faptul că aici numeşte „sân” sufletul. 
Fiindcă nu ar putea să spună cineva că mânia s-ar odihni în 
sânul trupesc. 

VII, 10. Să nu spui: „Ce s-a întâmplat, 

căci zilele de la început erau mai bune decât acestea?” 

Pentru că nu ai întrebat cu înţelepciune despre aceasta. 

59. Dacă „frica de Domnul adaugă zile” 121 , atunci ţine 
de noi să ne desfatăm de zilele bune sau mai bune ale sfintei 
cunoştinţe. Insă nu este potrivit pentru înţelepţi să creadă că 
întâietatea în cele ale cunoştinţei se dă celor mai bătrâni ca vâr- 

i i 

stă, fiindcă un lucru nu este considerat vrednic de cinstire dato¬ 
rită vechimii. Cu siguranţă, şi răutatea este veche, dar totuşi nu 
este socotită de cinste datorită timpului, dacă este adevărat că 
„nu cei care au ani mulţi sunt înţelepţi şi nici bătrânii nu sunt 
cei care ştiu să judece” 122 . 

VII, 11. Bună este înţelepciunea laolaltă cu o moştenire 
şi le prisoseşte celor care privesc soarele. 

12. Pentru că, în umbra ei, înţelepciunea 
este ca umbra argintului 
şi prisosul cunoştinţei înţelepciunii 
îi va da viaţă celui care-i stă alături. 


121 Pildele 10,27. 

122 Iov 32, 9. 

60. După cum cei care privesc soarele au ceva mai mult faţă 
de cei care l-au privit şi nu-1 mai privesc, tot aşa cei care au 
dobândit înţelepciunea şi au putere să dispună de ea - fiindcă 
aceasta înseamnă „cu o moştenire” - au câştigat ceva mai mult 
faţă de cei care o primesc şi cad din ea din pricina propriilor 
fărădelegi. Fiindcă oricine a pierdut înţelepciunea după ce a 
câştigat-o, în primul rând, a câştigat umbra înţelepciunii, şi nu 
înţelepciunea, apoi s-a asemănat omului care a avut o umbră 
de argint, dar argintul nu l-a câştigat. Pentru că înţelepciunea îl 
face viu, prin cunoştinţă, în mod firesc, nu pe cel care o primeşte, 
ci pe acela cu care se uneşte. 

VII, 15 2 ' 3 . Este un drept care piere în dreptatea lui 

şi este un necinstitor care stăruie în răutatea lui. 

61. „Pierzanie” se numeşte şi părăsirea care se face pentru 
încercare, precum [se spune] despre cea a lui Iov: „M-am pier¬ 
dut şi am ajuns fără casă” 123 . 

62. Iar David spune: „Puţin de nu s-au clătinat picioarele 
mele, puţin de nu s-au poticnit paşii mei, pentru că am pizmuit 
pe cei fară-de-lege, văzând pacea păcătoşilor” 124 . 

VII, 16. Nufi prea drept 

şi nici înţelept peste măsură, ca nu cumva să-ţi ieşi din simţiri. 

17. Nu fiprea necinstitor şi nu deveni împietrit, 

ca să nu mori când nu ţi-a venit vremea. 

18. Este bine să te îngrijeşti de acestea 

şi să nu-ţi spurci mâna prin acelea, 

pentru că cel care se teme de Dumnezeu va scăpa de toate. 


123 Iov 6,18 (în Septuaginta). 

124 Psalmul72, 2-3. 

63. Spune că în inima ta nu trebuie să zăbovească gândul 
„necinstitor”, pentru ca nu cumva, după ce a săvârşit necinstirea, 
sufletul tău „să moară” în neştiinţă. Sodomiţii şi gomorenii au 
murit înainte de a le veni vremea 125 . Şi, dacă timpul acesta este 
vremea câştigării [virtuţilor], cei care în acest timp mor şi se 
separă de Viaţa Care zice: „Eu sunt Viaţa” 126 , [aceia] mor înainte 
de vremea lor. 

64. Este mai bine pentru tine să te îngrijeşti „să nu fii prea 
drept” şi „să nu-ţi spurci” inima prin necinstire, pentru că, 
„temându-te de Dumnezeu”, „vei scăpa” de orice rău. 

VIII, 2 1 . Păzeşte gura regelui. 

65. Acum numeşte „gură” cuvântul sau porunca. 

VIII, 12 3 S . Ştiu şi eu 

că celor care se tem de Dumnezeu le va fi bine, 
astfel încât să se teamă de faţa Lui. 

13. Dar celui necinstitor nu-i vafi bine 
şi nu-şi va îndelunga zilele în umbră, 

[el], care nu se teme de faţa lui Dumnezeu. 

66. Acum numeşte „bine” cunoaşterea lui Dumnezeu. 

VIII, 14. Există o deşertăciune care s-afăcut pe pământ: 

există drepţi pe care îi ajunge [din urmă răsplata] 

ca şi cum arfi făcut faptele necinstitorilor; 

şi există necinstitori pe care îi ajunge [din urmă răsplata] 

ca şi cum ar fi făcut faptele drepţilor; 

am zis că si aceasta este deşertăciune. 

i > 


125 Cf. Facerea 19,24-25. 

126 Ioan 11, 25; 14, 6. 

67. Spune că „există o deşertăciune care se întâmplă pe 
pământ”: există drepţi care cad în necazuri, ca şi cum ar fi 
necinstitori, şi există necinstitori care se desfată de cele bune, 
ca şi cum ar fi drepţi. Despre aceştia şi prorocul spune către 
Domnul: „Totuşi Iţi voi vorbi despre judecăţi: «De ce calea 
necinstitorilor propăşeşte?»” 127 Iar David spune: „Puţin de nu 
s-au clătinat picioarele mele, puţin de nu s-au poticnit paşii 
mei, pentru că am pizmuit pe cei fară-de-lege, văzând pacea 
păcătoşilor” 128 . 

IX, l 1 " 2 . Căci toate acestea le-am pus în inima mea 
şi inima mea le-a văzut pe toate acestea. 

68. Omul „pune” lucrurile „la inimă” când se apleacă spre 
cercetarea lor, iar apoi inima cunoaşte lucrurile; şi asta o arată 
versetul: „Mi-am înconjurat inima pentru a cunoaşte” 129 . In¬ 
tr-adevăr, „înconjoară” lucrul cine îl „pune la inimă” prin cer¬ 
cetare, precum şi inima care îl cunoaşte. Dar mai trebuie să se 
ştie şi aceasta: nu pe toate cele pe care le înconjoară omul le 
şi cunoaşte inima; pentru că cercetăm multe, dar cunoaştem 
puţine 130 . 


127 îeremia 12,1. 

m Psalmul 72, 2-3. 

129 Ecclesiastul 7, 25. 

130 In această scolie Evagrie explică diferenţa dintre tipul de 
cunoaştere intelectualist şi cel experienţial, considerat singurul deplin. 
Multa erudiţie nu aduce o veritabilă cunoaştere, ci una mai degrabă 
informaţională, ba de multe ori predispune la îngâmfare dacă nu e 
însoţită de smerita-cugetare. în acelaşi timp, cunoaşterea raţională este 
un prim pas necesar spre cunoaşterea profundă a lucrurilor, la care însă 
nu trebuie să ne autolimităm. 

IX, IO 3 " 4 . Pentru că nu este lucrare , gând şi cunoştinţă, 

nici înţelepciune în iad, acolo unde tu vei merge. 

69. Dacă în iad nu există gând, atunci cum de bogatul îl 
roagă pe Avraam să-l trimită la el pe Lazăr? 

IX, 12 1 . Si cu-adevărat omul nu si-a cunoscut vremea sa. 

70. Omul n-a cunoscut că timpul este vremea câştigării 
[virtuţilor]; fiindcă „vreme” arată ocazia favorabilă. 

11,9 3 ' 4 . Şi umblă în căile inimii tale fără prihană 

si în vederea ochilor tăi... 

y 

71_întru făptuire şi contemplaţie. 

11,10 x ~ 2 .Alungă-ţi mânia de la inimă 

şi izgoneşte-ţi răutatea din trup. 

72. De aici cunoaştem că partea irascibilă este unită cu 
inima, iar partea poftitoare, cu trupul. 

73. Acum „răutate” numeşte desfrânarea şi îmbuibarea 
pântecelui. 

